
ROr-RADH, 


Cha  'a  e  beaclid  àrd  air  a  cliomasan  fèin  a  thug 
air  an  Ughdair  an  leabhar  so  a  chlò-bhualadh.  0 
cheann  ioma  bhadhna,  chuir  e  duilichinn  nach  bu 
bheag  air,  nach  robh,  am  measg  gach  leasachadh 
Fòghluim  a  bha  air  a  chuir  air  aghaidh  'na  dhùth- 
aich,  Oilean-Gàidhealach  a  bhràithre,  a'  cumail 
ceum  air  aon  mhodh  ri  Oilean  nan  GalL  Tha  Oilean 
nan  Gall  gu  sònruichte  air  a  leasachadh  le  leabh- 
raichean  a  bhi  air  an  cuir  nan  laimh,  anns  am  bheil 
eòlasan  an  là  'sam  bheil  sinn  beò  air  an  cuir  f 'an 
comhair  air  mhodh  so  fhaicsinneach  agus  bhuan- 
nachdail.  Cha  'n  fhaodar,  mo  thruaighe,  so  a 
ràdh  do  thaobh  Oilean-Gàidhealach  ar  luchd-dìith- 
cha.  Mar  abhainn  a'  ruith  gun  atharrachadh,  tre 
linntean,  anns  an  aon  leabaidh,  tha  Oilean  agus 
leabhraichean  'nan  Gàidheal,  'nan  cainnt  fein,  an 
t-aon  ni.  Mar  dhorus  a  tha  air  gluasad  o  bhliadh- 
na  gu  bHadhna,  anns  an  aon  suidheachadh  air  a 
lùdanaibh,  tha  ionnsuchadh  nan  Gàidheal  air  bheag 

atharrachaidh.  Tha  da-rlreadh  an  Leabhar  is 
fearr  na  gach  uile  leabhar  aca  'nan  cainnt  bhlas- 
da,  dhruighteach  fèin ;  gidheadh,  tha  e  iomchuidh 
gum  biodh  aca  mar  an  ceudna  leabhraichean 
do  eolasan  coitchionn,  mar  a  tha  air  am  buileach- 
adh  air  an  co-chrèutairibh  a  tha  càllaichte  *  anns 
gach  oisinn  do'n  t-saoghah  Gheibhear  ann  an 
dùthchaibh  eile  gach  Ealdhain  is  Innleachd,  a  tha 
air  am  faotainn  a  mach  le  daoine  teoma,  fòghluim- 
te  air  an  clò-bhualadh,  agus  air  an  sgaoileadh  am 
measg  an  t-sluaìgh  'nan  caìnnt  mhàthaireil  ;  ach 
ann  an  Gàidhealtachd  na  h-Alba  tha  na  nithe  so 
air  an  cumail  air  au  ais,  mar  nach  b'airìdh  ar  luchd 
dìithcha  air  cùisibh  co  fiùghail  a  bhi  air  an  cuir  fa'n 
comhair — mar  nach  bu  chomasach  ar  cainnt  fhln- 
ealta  air  cìiisean  co  àrd  riu  so  aithris. 

'Se  rùn  an  Ughdair  anns  an  obair  so  a  bhi  'togail 
suas  meangan  do  aon  do  ghèugaibh  maiseach,  tor- 
rach  an  Eòlais  choitchinn,  a  chum  's  gum  biodh 
sgèimh  a  measa  air  a  faicinn,  agus  dèidh  gu  blasad 
dheth  air  a  gintinn.  Cha  'n  urrainnear  àicheadh 
nach  'eil  'n  ar  là-ne  bòrd  do  chuirm  bhlasda  air  a 
sgaoileadh  air  beulaobh  nan  Gall  's  nan  Sasunnach 
'nar  n-Eilean,  agus  cha'n  eil  sinn  ga  mhaoidheadh 
orra,  gabhadh  iad  an  sàth  dhith  ;  's  mar  is  mò  a 
*  Civilized, 

gliabhas  iad  's  e  ìs  fearr  leinn.  Ni  sinn  gàirdeach- 
as  ann.  Gidheadh,  nì  mò  is  urrainn  duiun  àicheadh 
nach  'eil  ni-èigin  do  fharmad  againn  riu.  Bu  mhiann 
leinn  gun  robh  feisd  co  sùghmhor  air  a  cuir  f'a 
chomhair  luchd-àiteachaidh  "  tir  nam  beann,  nan 
gleann,  's  nam  breacau."  Agus  do  bhrigh  's 
"  gur  e  farmad  a  ni  treabhadh,"  dh'iarramaid  a  bhi' 
cuir  ar  n-ainmhidhean  fo'n  airneis — a  bhi '  deasach- 
adh  suic  agus  coltair  ar  croinn — a  bhi  'sealltuinn  a 
mach  siol  do'n  t-seorsa  is  fearr,  a  chum  agus  gu'm 
bi  sinn  a'  sealbhachadh  toradh,  o'm  bi  siun  a'  toirt 
oidheirp  a  bhi  '  deanamh  suas  aon  soitheach  do'n 
chuirm  bhlasda  a  dh'iarramaid  a  bhi  air  a  'sgaoil- 
eadh  fa  chomhair  ar  luchd-dùthcha  :  ann  an  dòchas 
gu'n  tig  muinntir  is  comasaiche  air  an  aghaidh  le 
soithichean  eile  gu  bhi  air  an  suidheachadh  air 
bòrd  na  cuirme ;  agus  gum  bi,  mu'n  d'  theid  mòran 
bhUadhnachan  thairis  oirn,  fèisd  air  a'  sgaoileadh 
air  buird  nan  Gàidheal,  tre'm  bi  iad  a'  sealbhachadh 
toil-inntinn  neo-mheasgta,  agus  buannachd  nach 
gann — buannachd  a  bhios  air  a'  faireachdainn  ann 
an  àm — buannachd  a  bhios  a  sìneadh  thairis,  eadh- 
on  do  'n  t-siorruidheachd. 

Tha  'n  t-Ughdair  an  dòchas,  gu'n  dean  eadhon  an 
oidheirp  lag  so  a  dhearbhadh  gu  soilleir,  gu  bheil 
comasan  aig  ar  cànain  a  dh'  fhaodas  a  bhi  air  an 

gnàthachadh  ann  a  bhi  'toìrt  soluis  do  'n  aineolach 
air  Ealain  agus  innleachdan  ar  ginealaich.  Tha  e 
mar  an  ceudna  a'  meas  gu  bheil  e  mar  fhiachaibh 
air  gach  neach,  a  reir  a  chothroim,  a  bhi  'cuir  an  cèill 
"  oibre  iongantach  an  Tighearna."  Le  EaldhainReul- 
taireachd  tha  air  mhodh  sònruichte,  mòrachd  agus 
gliocas  do-rarmsachaidh  Dhe  air  an  sparradh  air  ar 
n-inntinn,  air  chor  agus  nach  fhaodar  leinn  cluas 
bhodhar  a  thoirt  do  ghuth  an  Spioraid,  a  tha  a'  cuir 
an  cèill, 

"  Molaidh  gach  àl  do  ghnìomhara 
do  'n  àl  a  thig  nan  dèigh  ; 
Is  t'oibre  cumhachdach  ro-mhòr 
sior-chuirear  leo  an  cèilL 

Urram  do  mhòrachd  ghlòrmhoir  fèin 
cuiridh  mi  'n  cèill  gu  beachd  ; 

Air  t'oibribh  iongantach  gu  lèir 
labhram,  a  Dhè  nam  feart. 

Labhraidh  daoine  eil'  fòs  air  neart 

do  bhearta  uamhasach  : 
Is  mise  foillsicheam  gu  mòr 

do  mhòrachd  iongantach." 

Saj.m.  cxlv.  4 — 6. 


Abaireauhain, 

Mios  deireannach  na  bliadhna,  1856. 

'S  òirdhearc  da-rìreadh  an  sealladh  a  chithear 
leinn,  an  uair  air  oidhche  bhòidheach  gheamhraidh 
a  ghabhas  sinn  beachd  dhùrachdach  air  an  sgàil- 
bhrat  bhreagha  sìn  a  tha  os  ar  ceann.  Cha  'n  'eil  sinn 
ullamh  gu  bhi  'smuaìnteachadh  gu  bheil  againne  ar 
còmhnuidh  air  reul^  eadhon  cosmhuil  ri  cuid  diubh 
sud  air  am  bheil  sinn  ag  amharc  anns  an  iarmailt 
dhealraich  sin.  Faodaidh  gur  teagasg  annasach  a 
tha'n  so  do'n  leughadair,  agus  gubheilinntinn,mar 
gum  b'ann,  a'  diultadh  a  bhi  ga  ghabhail  a  stigh. 
Ma  tha  aig  an  àm  so  a'  chùis  mar  sin,  tha  sinn  an 
dòchas  mu'n  d'theid  e  gu  ro-fhada  air  aghaidh  anns 
an  leabhran  so,  gu'm  bi  e  ullamh  gu  bhi  'g  aideach- 
adh  gur  rionnag  an  talamh  so,  cosmhuil  ri  cuid 
diubh  sud,  a  tha  'deanamh  nan  speuran  co  maiseach, 
mar  le  neamhnuidean  luachmhor. 

A  chum  na  crìche  so  gabhaidh  sinn  air  tùs  dlù- 
B  2 

bheachd  air  a'  bhall  so  do  chruitheachd  aa  Uile- 
chumhachdaich  air  an  do  shuidhich  esan  ar  cuibh- 
rioun. 


CUMADH  AN  TALAIMH.* 

C'àit  air  bith  am  bheil  againn  ar  seasamh,  air 
cuan,  no  air  talamh  tioram,  tha  sinn  ullamh  gu 
emuaineachadh  gu  bheil  sinn  ann  am  meadhon 
còmhnaird,  a  tha  air  a  dhruideadh  mu'n  cuairt  le  oir 
nan  speur.  Ach  ma  ghabhas  sinn  beachd  ceart  air 
nithibh  mu'r  timchioll,  bheir  sinn  an  iiine  athghoirid 
fainear  gu  soilleir,  gur  ann  a  tha  sinn  air  ionad  cruinn, 
agus  nach  ann  air  còmhnard.  Tha  sinn  an  dìiil  gu'u 
dean  na  dearbhaidhean  a  leanas,  cumadh  cruinn  an 
talaimh  a  chuir  f 'ar  comhair  air  a  leithid  do  dhoigh, 
agus  nach  cuir  a'  mhuinntir  as  amharusaiche  teag- 
amh  ann. 

1.  Ma  tha  neach  na  sheasamh  air  an  tràigh,  agus 
long  fuidh  a  h-aodach  a'  seoladh  air  falbh  uaith, 
cha'n  eil  i'  ruigheachd  ach  astar  gle  ghoirid,  'nuair 

*  Dh'iarradh  an  t-Ughdair  a  bhi  'leantuinn  a'  Bhìobuill, 
Riaghailt  kiachmlior  (agus  'an  coitchionn  neo-chearbach) 
na  GàidhHg  do  thaoLh  an  f  hocail  so,  talamk,  mar  anns  gach 
focal  eile.  Gidheadh,  air  dha  bhi  faicinn  ma  ni  e  'n  gin- 
teach,  na  talmhainn,  an  sin  gu  'm  bi  'an  cuiJ  do  àitibh  am 
focal  ann  an  dà  ghnè  anns  an  aon  phuinc,  chuir  e  cùl  ri  na 
talmhainn,  agus  ghabh  e  'na  àite  an  talaimh,  ni  a  tha  còrd- 
adh  ri  iomadh  do  na  sgoilearau  Gàidhb'g  if  ainmeile. 


CUMADH  AN  TALAIMH. 

a  tha  a  chnid  is  isle,  no  "  slige  na  luinge,"  mar  a 
theirear,  a'  dol  as  ant-sealladh.  Tha,  ceuman  deigh 
ceum,  tuilleadh  agus  tuilleadh  dhith  a'  dol  as  an 
radharc  air  taobh  thall  na  cruinnead,  gus  fadheoidh 
a'  bheil  barrnan  seol  agus  nan  crann  a'  teicheadhas 
o'  shùil,  mar  neach  a'  dol  as  an  t-sealladh  air  cùl 
cnuic  chruinn.     A  chum  so  a  dheannuh  ni's  soill- 


Abair  gur  e  'n  cuspair  aig  a  neach  'na  sheasamh 
air  toman  os  ceann  a'  chladaich.  Cha  chomasach 
dha  ni  air  bith  fhaicinn  fo  'n  sgriob  a  b,  do  bhrigh 
gu  bheil  bolg  an  talaimh  a'  tighinn  eadar  iad  agus 
a  shìiil. 

Dealbh  1. 


Anns  an  dealbh  so.  chi  thu  'n  long  a'  seoladh  air 

falbh  uaith,  agus  co  fad  agus  a  tha  i  eadar  e  agus  c, 
tha  e  ga  faiciun  gu  h-iomlan.  Ach  cha  luaithe  a 
tha  i'  dol  an  taobh  thall  do  c,  na  tha  cuibhrionn  dith 
a'  dol  as  an  t-sealladh.  Aig  d  tha  slige  na  luinge 
gu  h-iomlan  à  fradharc,  cha  'n  eil  ach  na  siùil  agus 
na  croinn  r  'am  faicinn  ;  agus  air  dhi  seòladh  gu  e, 
tha  iad  sin  fein  gu  h-uile  air  falbh  air  cùl  na  cruinn- 
ead  so.  Tha  'n  coslas  so  an  t-aon  ni  air  gach  muir 
air  aghaidh  an  domhain. 

2.  Tha  seòladh  mharaichean  timchioU  an  t-saogh- 
ail  a'  dearbhadh  an  ni  so  gu  soilleir  o'n  ear  gus  an 
iar.  Sheòl  Magellan,  agus  o'àm-san  ioma  maraiche 
eile,  o  phuirt  àraidh  mu'n  cuairt  an  t-saoghail  gu 
h-iomlan,  gus  an  d-thainig  iad  air  an  ais  a  dh'ionn- 
suidh  an  ionaid  cheudna :  ni  nach  bu  chomasach  a 
bhi  air  a  dheanamh  air  chor  air  bith,  mur  biodh  an 
saoghal  cruinn,  no  dlù.  air  cruinn.  Gu  so  a  dhean- 
amh  soilleir,  abair  gu  bheil  agad  ann  ad  laimh  ubh- 
all  mdr.  Tha  thu  'faicinn  cuileag  air  an  ubhall : 
ghluais  i  air  falbh  o  bhall  sònruichte  mu  'n  cuairt  an 
ubhaill  guh-iomlan,  gus  an  d'thainig  i  air  ah-ais  air 
an  taobh  eile  a  dh'ionnsuidh  a'  bhuill  cheudna.  'Sann 
air  a'  cheart  mhodh,  dìreach  mar  a  ghluais  a'  chuil- 
eag  a  chum  na  laimhe  deise,  agus  a  thainig  i  air  a 
h-ais/o'w  ubhall  a  dh'ionnsuidh  na  laimhe  clìthe,  gus 
an  do  shocraich  i  air  an  spot  o  'n  d'f halbh  i,  a  sheol 
na  maraichean  a  chum  na  h'-airde  n-ear,  agus  a 
thainig  iad  air  an  ais,  air  dhoibh  dol/o'w  t-saoghal — 
'se  sin  gu  h-iomlan  mu'n  cuairt  an  t-saoghail — do'n 
chaladh  as  an  d-fhalbh  iad  air  tìis,  o'n  airde  n-iar. 

3.  Rinn  seòladh  mharaicliean  timchioll  an  t-saogh- 
ail  a  dheaibhadh  cruinn  o'n  ear  gus  an  iar,  no  o'n 
iar  gus  an  ear.  Tha  gu  bheil  e  cruinn,  mar  an  ceudna, 
o  thuath  gu  deas,  no,  o'dheas  gu  tuath,  air  a  dhearbh- 
adh,  'n  uair  a  tha  neach,  a  tha  dol  air  astar  (biodh 
e  air  niuir  no  air  tìr)  a'  gabhail  beachd  air  suidh- 
eachadh  nan  rionnag,  as  a  dheigh  agus  air  thois- 
each  air.  Ma  tha  e  'gamharc  as  a'  dheigh,  abair  ris 
a'  Chrann-arain,  no  grunnan  sam  bith  eile  do  na 
reultan,  agus  'gam  faicinn  gu  math  an  àird  anns  an 
adhar  ;  air  dha  dol  astar  air  aghaidh,  tha  e'  faicinn  gu 
bheil  an  grunnan  sin  a  nis  air  tuiteam  a  nuas  gle 
dhlù  air  oir-nan-speur.  Agus,  ma  ghabh  e  beachd 
air  rionnag  a  bha  dlù  air  oir-nan-speur  an  uair  a 
dh'  inndriunn  e  air  a  thurus,  chi  e  gu  bheil  i  so  a  nis 
air  dol  as  an  t-sealladh  gu  h-iomlan.  Mur  biodh 
an  talamh  cruinn,  cha  thachradh  an  ni  so  anns  gach 
ionad  air  aghaidh,  air  am  faod  neach  a  bhi  trialL 

4.  Tha  dearbhadh  eile  againn  air  a'  chùis  so  o 
^irigh  na  grèine.  Cha  'n  eil  a'  ghrian  ag  èirigh  aig 
an  aon  àm  anns  gach  cearna,  eadhon  do  'n  aon  dìith- 
aich.  Tha  i  ghnath  ni's  faide  gun  èirigh  anns 
na  h-àitean  a  tha  air  taobh  an  iar  na  dùthcha. 
Ma  ghabhas  an  leughadair  beachd  air  àite  sam 
bith  a  tha  deich  mile  an  iar  do  àite  eile,  bheir  e 
fainear  gu  bheil  i  aon  mhionaidni'sfaide  gun  ^irigh 
anns  an  àite  sin  a  tha  air  an  taobh  an  iar.  Abair 
gu  bheil  Glascho  ceud  mìle  an  iar  do  Abaireadhain, 
an  sin  bithidh  a  glirian  deich  mionaidean  ni  's  faide 
gun  (^irigh  ann  an  Glascho  na  anns  a'  bhaile  sin. 

Faodaìdh  neacli  air  bith  le  uaireadair  math  an  ni  so 
fhaicinn  air  a  shon  fein. 

Tha  e  soilleir  gu  leoir,  na'm  bu  chòmhnard  mòr 
an  saoghal,  no  an  dìithaich  air  am  bheil  sinn  a' 
gabhail  beachd,  gum  faicte  a'  ghrian  anns  gach  àite 
dhith  aig  an  aon  àm.  Tha'n  ni  so  fior  air  muir  co 
math  agus  air  tìr — ann  an  America,  no  'san  Asia  co 
math  agus  'san  Roinn-eòrpa.  Feuchaidh  sinn  ri  so 
a  dheanamh  ni's  soilleire  air  a'  mhodh  a  leanas  : — 
Abair  gu  bheil  aon  neach  air  an  taobh  an  ear  do 
chnoc  cruinn,  agus  neach  eile  air  an  taobh  an  iar 
'nuair  tha  a'  ghrian  ag  eirigh  anns  a'  mhaduinn. 
Tha  e  dearbhta  nach  faic  esan  a  tha  air  an  taobh 
an  ìar  i  co  luath  ris-san  a  tha  air  an  taobh  an 
ear ;  cha  'n  fhaic  e  ì  gus  an  èirich  i  suas  ni's  àirde 
anns  an  adhar.  Air  an  doigh  cheudna  do  bhrigh 
cruinnead  aghaidh  an  talaimh,  cha  'n  fhaic  iadsan  a 
tha  air  an  taobh  an  iar  co  luath  i ;  tha  iad  mar  gu'm 
b'ann  air  cìil  a'  chnuic. 

5.  Tha  'n  ni  so  air  fhaicinn  ann  a  bhi  cuir  dà 
chuspair,  gach  aon  diubh  deich  troighean  air  àirde, 
aig  astar  ochd  mìle  o  chèile  :  ma  chuireas  tu  do 
shùil  aig  braigh  aoin  diubh,  biodh  iad  air  muir  no 
air  còmhnard  farsuinn,  cha  'n  fhaic  thu'n  t-aon  eile. 
Faodaidh  an  ni  so  a  bhi  air  fhaicinn  leinn,  ann  a 
blii  '  suidheachadh  dà  bliàta  air  an  fhairge  aig  an 
astar  so  o  cheile,  agus  fear  'na  sheasamh  air  tota 
anns  gach  aon  diubh.  Abair  gu  bheil  sùilean  gach 
fear  dhiubh  deich  troighean  os  ceann  an  uisge  ;  an 

sin  tha  an  dara  aon  a  dol  dìreach  as  an  t-Bealladh  air 
cìil  na  cruinnead  o'n  aon  eile. 

6.  Ma  ghabhas  tu  cuspair  sam  bith,  agus  ma 
chuireas  tu  e  fa  chomhair  na  coinnle  a  tha  laiste  ann 
ad*  sheomar  anns  an  oidhche,  chi  thu  coslas  a'  chus- 
pair  sin  ann  am  faileas  air  a'  bhalla.  Ciod  air  bith  e 
dealbh  a'  chuspair,  's  e  so  dealbh  an  f  haileis  :  ma  tha 
an  cuspair  ceithir-oisneach,  no  tri-oisneach,  tha  mar 
an  ceudna  am  faileas  :  agus  tha  e  air  a  thabhaiit 
fainear  nach  dean  cumadh  sam  bith  faileas  cruinn  a 
thilgeadh  uaith,  anns  gach  suidheachadh  anns  am 
faodar  a  chuir,  ach  cumadh  cruinn,  cosmhuil  ri 
cumadh  ubhaill.  Fhuaradh  a  mach  gu  bheil  faileas 
an  t-saoghail  so  air  a'  ghealaich,  a  ghnath,  ciod  air 
bith  e  'n  taobh  dheth  a  tha  air  a  thionndadh  rithe 
aig  an  àm,  do  chumadh  cruinn :  agus  do  bhrigh 
nach  dean  cuspair  sam  bith  ach  cuspair  cruinn, 
dubhar  cruinn  a  thilgeadh  a  mach,  anns  gach  cor 
anns  am  faodar  a  chuir,  cha  'n  eil  ni's  faide  teagamh 
nach  e  dealbh  a'  bhuill  so  do  chruitheachd  an  Uile- 
chumhaclidaich  air  am  bheil  againne  ar  còmhnuidh, 
dealbh  cruinn,  ni-eigin  cosmhuil  ri  ubhall. 

Theagamh  nach  bi  e  mi-f  hreagarrach  mìneachadh 
a  dheanamh  an  so  air  ciod  a  tha  sinn  a  tuigsinn  le 
faileas  an  talaimh  air  a'  ghealaich.  'Se  so,  ann  am 
briathraibh  eile,  Dubhar-gealaich,  mar  a  chunncas 
leinn  gu  ro-chiatach  air  an  treasamh-là-deug  do'n 
deicheamh  mìos,  air  a'  bhhadhna  so  feiu  (1856),  mu 
dheich  uairean  a  dh'  oidhche.  Bha  so  air  aobh- 
arachadh  leis  an  talamh  a  thighìnn  anns  an  aon 


16  AN  RIAN-UKEINE. 

sreath  eadar  a'  ghrìan  agus  a'  ghealach,  agus  mar 
so  a'  cumail  air  an  ais  gathan  na  greine  o  bhi  soiU- 
seachadh  na  gealaich,  gus  an  do  ghluais  an  talamh 
air  falbh  as  an  t-sreath  so.  Faic  dealbh  11,  agusan 
cunntas  mu  thimchiolL 

Dh'f  haodamaid  iomadh  dearbhadh  eile  air  a'  chùis 
so  a  chuir  air  adhairt,  ach  tha  sinn  am  beachd  gur 
leoir  na  tha  'n  so,  air  an  cuir  fa  chomhair  an  leugh- 
adair,  gu  dheanamh  so-fhaicsinneach,  eadhon  do  'n 
neach  a's  neo-chreideiche  do'r  luchd-dìithcha,  nach 
ann  air  còmhnard,  ach  air  ball  cruinn,  a  tha  ar 
crannchur  air  a  shuidheachadh. 

A'  bheil  neach  air  bith  ag  ràdh,  Cionnus  a  their 
thu  gu  bheil  an  saoghal  so  cruinn  agus  co  Hon  beann 
àrd  agus  gleann  iosal  a  tha  air  f  haotainn'air  aghaidh  ? 
Tha  'n  tagradh,  no  'n  reusanachadh  so,  air  a  thilg- 
eadh  a  thaobh  'an  tiota,  ma  bheir  sinn  fainear,  mar 
a  ni  sinn  gu  h-aithghearr,  meudachd  an  t-saoghail 
an  coimeas  ris  a'  bheinn  a's  àirde  air  aghaidh,eadhon 
Himmaleh  'san  Asia.  Tha  na  beanntan  mòra  sin 
(cuig  rnìle  air  àirde)  ni's  lugha  ann  an  coimeas  ri 
meudachd  an  talaimh,  na  tha  gràinne  do  fhlìir 
cruithneachd  an  coimeas  ri  ubhall  mòr  :  agus  tha 
dearbh-fhios  agad,  ged  a  chuireadh  tu  gràinne 
dheth  sud  air  an  ubhall,  ma  bha  e  cruinn  roimhe,  gu 
bheil  e  cruinn  fathasd. 

MEUDACHD  AN  TALAIMH. 

'Se  tomhas  an  talaimh  troimhe,  o  Chrann  gu 
Crann,  7899  mlle.  'Se  sin  nam  biodh  dealg — no 
aisil  a'dol  troimh  a'  theis-meadhoin,  o  dheas  gu 
tuath,  b'e  fhad  7899  mìle.  'Se  a  thomhas  troimhe 
aig  a'  Chearcall-mheadhoin  792oJ  mìle.  Chithear 
mar  so  nach  'eil  e  gu  h-iomlan  cruinn,  ach  ni-eigin 
cosmhuil  ri  ubhall,  no  òr-mheas.*  'Se  a'  thomhas 
mu  'thimchioll,  24899  mìle.  Gii  bhi  tuigsinn  a' 
mheudachd  ni's  fearr,  nam  biodh  neach  a'  dol  air 
thurus  timcliioll  na  cruinne  so,  agus  ag  imeachd 
ceud  mìle  anns  an  latha,  ghabhadh  e  naoi  mìosan 
mu'n  criochnaicheadh  e  a  thurus  gu  h-iomlan  mu'n 
cuairt. 

No,  gu  bhi  'gabhail  sealladh  eile  air  a'  chìiis  so, 
smuainich  gu'm  bu  chomasach  do  na  seòladairean 
a  dh'  aìnmich  mi  cheana,  dol  ann  an  sreath  dhìreach, 
gu  h-iomlan  mu  'n  cuairt  an  t-saoghail,  gun  rudha 
no  fearann  sam  bith  a  bhi  'toirt  orra  an  slighe 
fhiaradh,  agus  gun  robh  sìd  fhreagarrach  aca,  tre 
'n  robh  iad  a  ghnàth  a'  seòladh  deich  mìle  anns  an 
uair,  a  là  agus  a  dh'  oidhche  :  ghabhadh  iad  cuig 
seachduinean  deug  mu 'n  d'thigeadh  iad  air  an  ais 
a  dh'ionnsuidh  a'phuirt  o'n  d'fhalbh  iad. 

*■  Orano;e. 
C 

GLUASAD  AN  TALAIMH. 

Tha  dà  ghluasad  shònruiclite  aìg  an  talamh,  a 
bhios  sinn  a  nis  a'  feuchainn  a  mach,  agus  anns  am 
bi  air  fhaicinn  leinn,  air  mhodh  ro-shoiUeir,  Cumh- 
achd,  Glioeas,  agus  Maitheas  a'  Chruithfhir.  Tha 
aon  do  na  gluasadan  so  timchioll  air  aisil,  anns  am 
bheil  e'cuir  car  dheth  anns  na  ceithir-uaire-fichead. 
Tha'n  aon  eile  timchioll  na  greine,  anns  am  bheil 
6  'deanamh  cuairt  anns  a'  bhhadhna,  no  'am  briath- 
raibh  eile,  ann  an  365  làithean,  5  uairean,  agus  49 
mionaidean.  Leis  na  gluasadan  so  tha  'n  t-Uile- 
chumhachdach  a'toirt  mu'n  cuairt  gu  bhi  a'  lean- 
tuinn  a  chèile,  ann  an  ordugh  maiseach,  là  agus 
oidhche,  samhradh  agus  geamhradh,  earrach  agus 
fogharadh. 

Leis  an  roladh  lathail  air  ai&il,  tha  'n  Cruithfhear 
a'  tionndadh  gach  earrann  do  aghaidh  an  talaimh 
ris  a'  ghrein,  a  chum  gu'm  bi  i  a'  comhpairteachadh 
ris  o  là  gu  là  d'a  solus  agus  d'a  teas.  Mar  so 
shuidhich  Dia,  'na  mhòr  ghliocas,  reachd,  no  lagh 
tre  am  bheil  sinne  a'  sealbhachadh  a'  mhaitheis,  ann 
a  bhi  a'  mealtuinn  aimsir  tàimh  agus  aimsir  oibre, 
aimsir  soluis  agus  aimsir  dorchadais. 

Feumaidh  sinn  a  nis  a  bhi'cuir  a  mach  dearbhaidh- 
ean  gu  bheil  an  talamh  da  rìreadh  a  'roladh  air  aisil. 

'N  uair  a  sheasas  sinn  a  mach  air  còmhnard,  air 
oidhche   shoiUeir,   reultach,   agus    a  ghabhas  sina 

beachd  air  agliaidh  nan  speur,  bheir  sinn  fainear  gii 
bheil  gluasad  daonnanach  anns  an  iarmailt  mhais- 
each,  loinnreach  sin,  ris  am  bheil  aig  an  àm  ar  sìiil 
air  a'tionndadh.  Ma  dh'amhairceas  sinn  air  rionn- 
ag,  no  air  grunnan  do  rionnagan,  anns  an  aird  an 
ear,  dìreach  os  ceann  oir  nan  speur ;  chi  sinn,  an  deigh 
tamuill  bhig,  gu  bheil  iad  so  air  eirigh  suas  ni's  àirde 
anns  an  adhar.  An  ceann  sea  uairean  an  deigh  an 
àm  anns  an  d'amhairc  sinn  riu  an  toiseach,  tha  iad 
gu  h-àrd  air  mullach  nan  speur  :  agus  an  ceann 
sea  uairean  eile,  tha  na  ceart  reultan  a'  dol  fodha 
ann  an  oir  nan  speur  mu'n  iar.  Ann  an  ùine  àth- 
ghoirid  faodaidh  sinn  an  gluasad  (a  reir  coltais)  a 
tha  'n  so  fhaicinn,  ma  chuireas  sinn  cuspair  air 
chor-eigin — luibheir  no  simealair — craobh,  no 
muUach  cnuic — anns  an  aon  sreath  ris  an  reul  air 
am  bheil  sinn  a'  beachdachadh.  Cha  ruig  sinn  a 
leas  sealltuinn  an  àird,  ach  gle  ghoirid,  an  uair  a 
bheir  sinn  faiuear  gu  bheil  an  reul.  air  am  bheil  ar 
sùil,  air  gluasad  seachad  air  a'  chuspair  a  bha  'n 
toiseach  anns  an  aon  sreath  rithe. 

Tha  e  air  a  thoirt  fainear  leis  an  neach  a's  aineol- 
aiclie  gu  bheil  a'ghrian,  a  chithear  anns  an  àird  au 
ear  aig  sea  uairean  'sa  mhaduinn,  a'  gluasad  (a 
reir  coltais)  gu  mullach  nan  speur  aig  meadhon- 
là  ;  agus  aig  sea  uairean  'san  anmoch  gu'm  faicear 
i  anns  an  airde  'n  iar. 

A  nis  bithidh  an  coslas  co-ionann,  co  dhiu  a 
tha'n  talamh  a'  tionndadh  air  aisil  ann  am  meadbon 
nan   speur,    no  na   speuran  a'  tionndadh  timchioll 

an  talaimh.  Cha  chuir  aon  neach,  a  tha  'gabhail 
beachd  air  cuspairibh  m  'a  thimchioil,  teagamh  gu 
bheil  aon  do'n  dà  ni  so  a'  tachairt.  Tha  e  soilleir 
gu  leoir  gu  bheil  an  talamh,  no  na  neamhan,  a'tionn- 
dadh  mu'n  cuairt,  aon  char  anns  na  ceithir-uaire- 
fichead.  O'n  dealbh  so  chithear  gum  bi  coslas  nan 
speur  an  t-aon  ni,  co  dhiubh  is  e  an  talamh  na 
iadsan  a  tha  a'tionndadh  mu'n  cuairt.     Abair  gur  e 

an  taobh  a  mach,  a  b  c  d,  na  speuran.  Abair  gu 
bheil  neach  air  an  talamh  aig  A  ;  'se  oir  nan  speiir 
aige-san  B  agus  D  ;  agus  mar  sin  chi  e,  ma  'se  an 
là  e,  a'  ghrian  G  ag  èirigh,  mar  gu'm  b'ann  aig  B  : 
no,  ma  's  i'n  oidhche  a  th'  ann,  tha  na  rionnagan 
aig  h  aig  oir  nan  speur,  air  an  dara  laimh,  agus  iad- 
san  aig  d  air  an  laimh  eile.  Tha  iadsan  aig  a air  druim 
an  adhair,  no  ann  am  muUach  nan  speur.  A  nis 
abair  gu  bheil  an  neach  so,  ann  an  gluasad  an 
talaimh  air  aisil,  agus  gun  fhaireachdainn  aig  air, 
do  bhrigh  gu  bheil  an  t-adhar  agus  gach  ni  m'a 
thimchioll  airan  giulan  mu'n  cuairt  leis  na  shiubh- 
al,  air  gluasad  mu'n  cuairt,  o  A  gu  B,  an  sin 
tha  a  'ghrian  G,  no  na  reultan  aig  b,  mar  gu'm 
biodh  iad  air  eirigh  an  aird  ceum  an  deigh  ceum,  gus 
am  bheil  iad  a  nis  aig  druim  an  adhair  :  agus  mar 
a  tha  'n  spot  so  do'n  talamh  a'gluasad  a  chum  C, 
tha  na  reultan  aig  b,  mar  gum  b'  ann  air  tionndadh 
mu  'n  cuairt  an  rathad  eile,  gus  am  bheil  iad  a  nis 
aig  oir-nan-speur  air  an  taobh  an  iar.  Uaith  so 
chithear  leinu  gur  e  'nt-aon  choslas  atha  air  fhaicinn 
anns  na  speuran  co  dhiu  a  tha  'n  talamh  a'  roladh 
air  aisil  ris  an  ear,  no  na  speuran  a'  tionndadh  ris 
an  iar. 

Mar  a  dh'  ainmich  sinn  roimhe,  tha,  mata,  aon 
chuid  an  talamh  no  na  neamhan  a'  cuir  car  dhiubh 
anns  na  ceithir  uaire  fichead. 

Ma  'se  an  talamh  a  tha'  tionndadh  anns  an  tìm 
so,  feumaidh,  do  bhrigh  agus  gur  e  thomhas  m  'a 
thimchioll  còr  agus  24,000  mìle,  gu  bheil  cuibhrionn 
c  2 

d  'a  uachdar  a'  gluasad  tuille  is  1000  mlle  anns  an 
uair.  Tha  'n  gluasad  so  ni  's  luaithe  na  tha  sinn 
cleachdta  ri  fhaicinn,  agus  mar  so  faodaidh  nach  bi 
e  air  a  chreidsinn  le  cuid  gur  comasach  dha  bhi. 
Do  bhrigh  nach  eil  ni  air  bith  is  gnàth  leo  bhi 
faicinn  mu  'n  cuairt  doibh  a'  siubhal  co  luath,  tha 
iad  am  beachd  nach  mò  a  tha  e  comasach  gu'm 
biodh  an  cuspair  so.  Ach  cha'n'eil  iad  a 'toirt 
fainear  le  bhi  'g  àicheadh  an  ni  so,  gum  feum  iad  a 
bhi '  creidsinn  ni  gu  mòr  as  neo-choltaiche.  Cha  'n 
fhaodar  àicheadh  gu  bheil  gluasad  ann,  an  dara 
cuid  'sna  neamha  na  anns  an  talamh — gu  bheil  aon 
diubh  a'  cuir  car  dheth  anns  na  ceithir  uaire  fichead. 
Mur  'eil  an  talamh  ma  ta  a  'cuir  car  dheth,  feumaidh 
gu  bheil  na  neamha.  Ma  's  iad  na  neamhan  a  tha 
'gluasad,  cia  co  luath  'sa  tha  'n  gluasad  sin.  Ma 
ghabhas  sinnbeachd  arìsairdealbh2,chi  sinna'chùis 
so  ni  's  soilleire.  Abair  gur  e  A  B  C  D  an  talamh, 
agus  G  a  ghrian,  tha  e  soilleir  gu  leoir  ma  'si  a' 
ghrian  a  tha'  dol  timchioll  an  talaimh,  gu  bheil 
astar  is  mò  aice  ri  'thriall  na  bhiodh  aig  uachdar  an 
talaimh  a  'gluasad  air  aisil,  do  bhrigh  gu  bheil  i 
a  'gluasad  ann  an  cuairt  is  mò.  Tha  fios  againn  mar 
a  dh'  ainmich  sinn,  ma  'se  an  talamh  a  tha  a'  gluasad 
gur  e  còr  agus  24,000  mìle  an  t-astar  a  dh'  f  heumas 
gach  earrann  d'a  uachdar  a  dheanamh  ann  an  car 
iomlan,  'se  sin,  anns  na  ceithir  uaire  fichead.  Ma  's 
i,  ma  ta,  a'  ghrian  a  tha'  siublial  timchioll  an 
talaimh,  ciod  e  'n  t-astar  a  dh  fheumas  ise  a  dhean- 
amh  anns  an  ùine  cheudna.     'Se  a  c^in  cuig  deug 

agus  ceithir  fichead  muillion*  (95,000,000)  mlle  o'n 
talamh,  agus  air  an  aobhar  sin,  ma  's  ise  a  tha 
a'gluasad  mu  thimchioll-san,  feumaidh  gu  bheil  i  a' 
siubhal  anns  a'  chuairt  so,  còr  agus  590,000,000 
mìle  anns  na  ceithir  uaire  fichead  ;  se  sin,  cha  'n  e 
1 000  mile  'san  uair,  mar  a  thubhairt  sinn  a  bha  "n 
talamh  a'  gluasad,  ach  ceithir  thar  f  hichead  muillion 
mìle  (24,000,000)  'san  tiine  sin,  ni  gun  teagamh  is 
neo-choltaiche.  Bha  e  do-chreidsinn  leat  gun  robh 
cuspair  co  mòr  ris  an  talamh  a  'ghiasad  co  luath  ri 
1000  mlle  'san  uair,  ach  nach  eil  e  gu  mòr  ni's  do- 
chreidsinnegum  biodhan  cuspair  so — am  ball  mòr  so 
1,400,000  uair  ni'smòna'n  talamh,a'ruith'na  chuairt 
còr  agus  24,000,000  mìle  'san  uair  ?  Mar  an  ceud- 
na  tha  'n  t-aon  is  dlìiithe  dhuinn  do  na  reultan 
suidhichte  tuiUe  agus  20,000,000,000,000  mìle  uainn, 
agus  mar  sin,  ma  tha  'u  leughadair  fathasd  a' 
smuaineachadh  gur  iad  na  speuran  gu  h-àrd  a  tha 
'dol  timchioll  an  talaimh,  feumaidh  gu  bheil  na 
reultan  so  a'gluasad  1400,000,000  mìle  (ceithir  ceud 

*  Cha  'neil  e  ro-fhurasda  do  'n  inntinn  a  gliabliail  a 
stìgh  cia  co  anabarracli  mòr  'sa  tha  'n  àireamh  so,  muilHon, 
'se  sin  mlle  do  mhìltean.  Cbum  ni-eigin  do  bhreithneach- 
adh  a  thoirt  dhuit  air  a  so,  "  Smuainich  ciod  an  ùine  a 
ghabhadh  tu  a  cunntadh  muilhon  do  dhaoine  nan  robh  iad 
'dol  seachad  ort  air  an  rathad  mhòr.  Abair  gu  'n  robh  tii 
fichead  dbiubh  'dol  seachad  ort  na  h-uile  mionaid,  agus 
gu  'n  robh  thu  g  'an  cunntadh,  gun  stad,  deich  uairean 
anns  na  h-uile  latha,  ghabhadh  tu  mìos  mu  'n  rachadh  an 
aon  mhuilHon  gu  h-iomlan  seachad  ort  !" 

deiig  muìlliou)  ann  an  tìota  (second).  Mar  a  leig 
sinurischeana,leis  an  dealbh  a  chuir  sinnf'ar  comh- 
air,  bithidh  an  coslas  an  t-aon  ni,  co  dhiu  a  tha  'n 
talamh  a  'gluasad  am  meadhon  nan  speur,  no  na 
speuran  timchioll  an  talaimh,  Nach  eile  e  mata 
ni  's  usa  'chreidsinn  gur  e  'n  talamh  a  tha  a'ghias- 
ad? 

Tha  ùghdair  ainmeil  auns  a'  Bheurla  a'  labhairt 
mu'n  ni  so  anns  an  t-samhladh  a  leanas  :  Nach 
biodhmaid  ga  chunntas  na  ni  aimideach  nam  biodh 
neach  a'  cuir  air  a  cois  beairt-innleachd  leis  am 
biodh  an  luidheir  agns  an  teine  air  an  toirt  mu'n 
cuairt  air  eun  a  bha  gu  bhi  air  a'  ròsdadh,  a  chum 
agus  gum  biodh  gach  taobh  fa  leth  dheth  air  a 
dheasachadh,  an  àite  innleachd  a  bhiodh  co  furasda 
a  dheanamh,  leis  am  biodh  an  t-eun  a'  tionndadh 
mu'n  cuairt  a  chum  a  bhi  air  a'  ròsdadh  gach  cuibh- 
rionn  deth  fa  seach  le  teas  an  teine  ?  Gun  teagamh 
bhiodh  e  air  a  ràdh,  Nach  robh  fìor  ghliocas  air  a 
thaisbeanadh  leis  an  nì  so  idir — nach  robh  ann  ach 
obair  chearbach  gun  fhèum.  Am  bi  sinn  mata  a' 
smuaineachadh  gun  d'thugadh  an t-Uile-chumhachd - 
ach  air  na  bheil  do  shaoghail  mhòra  anns  an  iar- 
mailt  abhi  a'  ruith  timchioll  a'  bhuill  so  do'n  chruith- 
eachd  air  am  bheil  againne  ar  còmhnaidh,  airson 
aobhar  a  bhiodh  air  a  chuir  an  gniomh  a'  cheart  co 
math  le  bhi  a'  tionndadh  na  cruinne  so  fein  air  a 
h-aisil  ?  Bithidh  e  soilleir  do  gach  neach  ma  theid 
cuspair  cruinn  a  thionndadh  air  aisil,  no  dheilg,  f'a 
cliomhair  coinnle,  gum    faigh   gaeh   earrann  do'n 

chuspair  sin  fa  seach  solus  agns  teas  na  coinnle,  co 
math  agus  ge  do  bhiodh  a'  choinneal  air  a'  giùlan 
mu  thimchioll  a'  chuspair.  'S  amhluidh  a  ta  e  do 
thaobh  an  talaimh  agus  na  grèine. 

A  rìs,  ann  an  cumadh  an  talaimh  tha  dearbhadh 
eile  againn  air  a'  ghluasad  air  aisil.  Tha  e  air  a 
dhearbhadh  gu  soilleir,  gu  bheil  aomadh  aig  gach 
meall  a  tha  air  a  thionndadh  gu  cHs  air  aisil  gu  bhi 
a'  bolgadh  a  mach  mu  thimchioll  a  mheadlioin,  agus 
a'  fàs  ni-eigin  còmhnard  aig  cinn  na  h-aisil.  'Se  so 
dìreach  cumadh  an  talaimh,  mar  a  leig  sinn  ris 
cheana  ;  cha  'n  'eil  e  guh-iomlan  cruinn,  ach  a'bolg- 
adh  a  mach  aig  a'  Chearcall-mheadhoin,  agus  air  a' 
leudachadh  aig  na  h-aisil.  'Se  so  mar  an  ceudna 
cumadh  nam  Planaidean  eile,  a  tha  air  am  faicinn 
gu  soiUeir  le  gloine-amhairc  a  bhi  a'  tionndadh  air 
an  aisil,  agus  mar  so  a'  sealbhachadh  air  gach  taobh 
solus  agus  teas  na  grèine. 

Tha  cuid  do  reultan  anns  an  iarmailt,  agus  an 
àireamh  gu  mòris  mò,ris  an  canar  reultan  suidhichte, 
no  socruichte,  do  bhrigh  gu  bheil  iad  a  ghnath  air 
am  faicinn  anns  an  aon  suidheachadh  do  thaobh 
càch  a  cheile.  Tha  àireamh  bheag  eile  do  reultan 
ann  a  tha  'g  atharrachadh  an  ionaid  do  thaobh  suidh- 
eachadh  nan  reultan  eile,  agus  air  an  aobhar  so  ris 
an  canar  planaidean  no  reultan  siubhlach.  'Se  's 
ciall  do'n  fhocal  Planaidean,  Seachranaichean.  Mar 
sogoirear  do  reultana'Chrann-Arain,naSlait-thomh- 
ais,  agus  Grunnan  uo  Grioglachan  nan  Seachd-Rion- 
nag,  Reultan  Suidhìchfe,  ach  goirear  do  Reul  na  maid- 

ne,  no  Keul  a'  bliuachaille,  mar  a  chanar  dhilh  'an 
cuid  do  àitibh,  agus  do  Mhars,  is  beagan  do  reultaibh 
eile,  Plwiaidean.  Ach  gheibh  sinn  tuille  mlneachadh 
air  so,  nuair  a  theid  sinn  ni's  faide  air  ar  n-aghaidh 
anns  an  leabhar. 

An  uair  a  tha  sinn  a'  toìrt  fainear  gu  bheil  a' 
ghrian,  a'  ghealach,  agus  na  planaidean  eile  air  am 
bheil  sinn  comasach  air  a  bhi  'gabhail  beachd  le 
gloineachan,  a'  tionndadh  air  an  aisil,  tha  sinn  a'  co- 
dhìmadh  gu  bheil  a'  phlanaid  so  air  am  bheil  againne 
ar  còmhnuidh  a'  deanamh  an  ni  ceudna. 

'Si  'n  argumaid  ma  dheireadh  a  bheir  sinn  air 
aghaidh  air  a'  phuinc  so,  gu  bheil  clach,  a  tha  'tuit- 
eam  o  'n  taobh  an  ear  do  mhullach  tìiir,  no  stiopaill 
àird,  a'  tighinn  a  dh'  ionnsuidh  an  làir,  cha  'n  ann 
aig  bonn  an  tiìir,  mar  a  shaoileamaid  a  bhitheadh  i, 
agus  mar  gun  teagamh  a  bhitheadh  i,  nam  biodh  an 
talamh  stèighichte,  ach  a  mach  astar  beag  uaith. 
Cha'n  eil  mìneachadh  air  bith  air  a  so,  ach  le  bhi 
'gabhail  a  stigh  roladh  an  talaimh  air  aisil.  Ach  ma 
cheadaicheas  sinn  an  ni  so,  tha  e  so-thuigsinn. 
Tha  mullach  an  tìiir  ni  's  faide  a  mach  o  chridhe,  no 
aisil  an  talaimh,  na  a'  bhonn,  agus  mar  so  do  bhrigh 
gu  bheil  e  'gluasad  ann  an  cuairt  is  mò,  feumaidh  gu 
bheil  e  'gluasad  ni's  luaithe,  agus  a'  comhpairteach- 
adh  siubhal  is  cabhagaiche  ris  a'  chloich  na  bhiodh 
aice  air  uachdar  an  talaimh;  agus  air  dhith  an 
BÌubhal  so  f haotainn,  tha  i  a'  cumail  air  a  h-aghaidh 
ni's  luaithe  na  uaclidar  an  talaimh,  agus  mar  so  a' 

tuiteam,  cha  'n  ann  aig  a'  bhonn,  ach  beagan  a  mach 
uaith,  air  an  taobh  an  ear  dheth. 

Theagamh  gu  bheil  an  leughadair  ag  ràdh,  Tha  na 
h-argumaidean  sin  gle  dhàicheil,  ach  na  dheigh  sin 
uile,  cha'n  fhaod  sinn  a  bhi  'creidsinn  ni  a  tha  calg- 
dhìreach  an  aghaidh  fòghhiim  ar  sviilean.  Nach 
'eil  e  air  fhaicinn  leinn  gu  soilleir,  gu  bheil  a' 
ghrian  agus  na  rèultan  a'  triall  mu'n  cuairt  air  an 
talamh  o  'n  ear  gu  'n  iar  ?  Cha  'n  'eil  sinn  ag  iarr- 
aidh  àicheadh  nach  e  so  teisteas  do  shùilean  :  agus 
mur  'eil  do  shuilean  ga  d'  mhealladh  aig  àm  air 
bith  eile,  cha  'n  iarr  sinn  ort  a  bhi  'cuir  cùl  ri  'n  teis- 
teas  anns  an  ni  so.  Gidheadh,  ma  dhearbhas  sinn 
ort  gu  bheil  iad  ga  d  'mhealladh  ann  an  nithibh  eile, 
'se  theireamaid,  Bi  air  d  'fhaicill :  faic  nach  'eil  iad 
ga  d'  threòrachadh  ann  an  shghe  cheàri  do  thaobh 
an  ni  so  cuideachd. 

Nach  robh  thu  riamh  'ad  sheasamh  air  ceithe  agus 
long  a'  seoladh  uaithe  ?  Air  dhuit  do  shìiil  a  bhi 
air  anlong,  nach  do  shaoil  thu,  'sa  cheud  dol  a  mach, 
gu'm  b'e  an  ceithe  abha  a  'gluasad  agus  nach  b'i  an 
long  ?  An  do  sheol  thu  riamh  air  "  CamzZ,"  nach 
do  shaoil  thu,  'nuair  a  dh  'amhairc  thu  thairis  aìr 
taobh  a'  bhàta,  gur  h-i  a'  bhruach  a  bha  'gluasad, 
agus  nach  b'  i  am  bàta  anns  an  robh  thu  'ad  shuidhe? 
Nach  cuimhne  leat  do  shùil  a  thogail  suas  ris  a' 
ghealaich  air  oidhche  stoirmeil,  agus  thu  'm  beachd 
gum  fac  thu  i  a'  ruith  le  cabhaig  mhòir  seachad  air 
na  neoil  ?  Gidheadh  ma  sheall  thu  ni's  furachaile 
rithe   ann    an    aon    sreath   ri  craobh,  luidheir,   no 

cuspair  àrd  sam  bith,  chunnaic  thu'n  sin  nach 
b'i  a'  ghealach  a  bha  'ruith  seachad  air  na  neoil, 
ach  na  neoil  seachad  air  a'  ghealaich.  Ma  chuir  do 
shùilean  am  mearachd  thu  anns  na  nithibh  so,  agus 
gu'm  b'ann  a  mhàin  le  sealltuinn  ni's  ciiramaiche  ris 
a'  chùis  a  bha  thu  air  do  chuir  ceart,  nach  d-thig  e 
dhuit  t'  inntinn  fhosgladh  do  na  h-argumaidean  a 
chuir  sinn  fa  d'chomhair  gu  bhi  'dearbhadh  an 
teagaisg  so  ? 

Theagamh  gu  bheil  an  ni  so  a'  tighinn  ann  an 
inntinn  an  leughadair  : — Ma  tha  an  talamh  a'  dol 
mu  'n  cuairt  air  a'  mliodh  so,  ciounus  a  tha  sinn  gu 
tèaruinte  a'  seasamh  air'  aghaidh,  anns  gach  suidh- 
eachadh  anns  am  faod  e  bhi  ?  Feumaidh  ann  an 
dà  uair  dheug  na  dheigh  so,  gum  bi  a'  cheart  taobh 
a  tha  ri  mullach  nan  speur  aig  an  àm  so  mar  gum  b' 
ann  fuidhe.  Cionnus,  mata,  nach  eil  sinn  a'  tuiteam 
dheth  ?  Thugamaid  fainear,  tha  lagh,  no  reachd 
àraidh  air  a  chuir  leis  a'  Chruithf  hear  anns  gach  cear- 
nado  'n  chruthachadh,  leis  ambheil  comas  aig  gach  uile 
chuspair,  a  reir  a  mheudachd,  a  bhi  'tàladh  chus- 
pairean  eile  d'a  ionnsuidh.  licis  an  lagh  so  tlia  gach 
ni  air  uachdar,  no  dlu  air  uachdar  an  talaimh  air  a 
tharruing  rathad  cridhe  an  talaimh.  'S  ann  leis  an 
lagh  a  tha'n  so  a  tha  a'  chlach,  a  tha  thu'  tilgeil  suas 
anns  an  adhar,  a'  pilleadh  a  nuas  a  dh'ionnsuidh  an 
talaimh  a  ris.  'Se  so  an  reachd  is  aobhar  gu  bheil 
an  neach  a  tha '  feuchainn  ri  leum  an  àird  air  a 
tharruing  gu  clis  d'a  aindeoin  air  ais  a  rìs.  'Se  so  an 
lagh  a  tha  'tarruing  a  nuas  as  na  neoil  an  uisge,  a 

tha  a'  mathachadh  agus  ag  ùrachadh  an  talaimh. 
Goirear  dheth  Comas-tàlaidh.  Tha'n  comas-tàlaidh 
so,  le  ghocas  an  Tighearna,  anns  a'  cheart  tomhas  a 
tha  comh-fhreagarrach  ri  comhfhurtachd  a  chreut- 
airean.  Nam  biodh  e  ni  bu  làidire  bhiodh  e  'na 
eallaich  throm  a  bhi  a'  gluasad  air  uachdar  an 
talaimh  :  nam  b'ann  ni  b'anmhuinne  cha  bhiodh 
tèaruinteachd  aig  a'  chreutair  'na  ghhiasad  ;  bhiodh 
e  uUamh  gu  bhi  teicheadh  air  falbh  dhe'n  talamh  gu 
h-iomlan.  Cha  bhiodh  seasamh  cinnteach  idir  aige. 
Ach  anns  an  tomhas  neairt  a  thug  an  Cruithfhear 
do'n  chomas-tàlaidh  so,  tha  làn  shàbhailteachd 
againnanns  gach  suidheachadhanns  am  feud  an  tal- 
amh  a  bhi :  oir  tha'n  aon  neart,  'gar  cumail  ris  an 
talamh  aig  gach  aon  àm,  co  dhiu  a  tha  sinne  a'  saoil- 
sinn  gu  bheil  an  taobh  air  am  bheil  sinn  os  a' 
cheann  ua  fuidhe.  Oir  ann  an  Reul-eòlas  cha  'n  'eil 
dà-rìreadh  shuas  agus  shios  idir. 

Nach  neònach  leat  mar  tha  a'chuileag  comasach 
air  coiseachd  gu  tèaruinte  air  mullach  an  t-seòm- 
air  ?  Nach  faic  thu'n  so  reachd  leis  am  bheil  Dia 
'toirt  tèaruinteachd  d'a  chreutairibh,  eadhon  ann 
an  suidheachadh  a  shaoileadh  tu  a  bhiodh  iad  ann 
an  cunnart  ? 

Dh'fhaodamaid  a  bhi  'cuir  sios  còmhdachaidh  eile 
air  a'  chiìis  so,  ach  mur  'eil  sinn  air  ar  mealladh,  is 
leoir  iad  so,  eadhon  airson  a  Ghàidhil  is  reasgaiche. 

Thubhairt  sinn  gu  bheil  mar  an  ceudna  gluasad 
hliadhnail  aig  an  talamh  timchioll  na  greine,  co 
math  ri  gluasad  lathail  timchioll  air  aisil. 

D 

Ma  ghabhas  sinn  beachd  aìr  suiciheacliadh  na 
greiue  ann  am  measg  nan  reultan — ni  a  tha  furasda 
a  dheanamh  le  gloine-amhairc  ;  oir  leis  an  inneal  so 
chi  sinn  na  rionnagan  aig  teas  a'  mheadhoin  là — 
chi  sinn  gu  soilleir  gu  bheil  i,  a  reir  coltais,  a'  gluasad 
an  ear,  B'urrainn  duinn  an  gluasad  so  a  thoirt 
fainear  do  thaobh  nan  reultan  le  beachdachadh  oirre 
tre  shimealair  àrd,  no  tre  sldochd  domhain  anns  an 
talamh,  abair  tre  tholl-guail.  Tha  boillsgeadh  na 
greine  air  a  thoirt  air  falbh  o  na  sùihbh,  a  tha  mar  so 
a'  sealltuinn  ris  an  adhar,  air  chor  agus  gum  faicear 
leo  gu  soilleir,  aig  teas  a  mheadhoin  là,  na  rionnag- 
an  a  dh'fhaodas  tighinn  ann  an  sreath  ri  beul  an 
t-sluic  tre  am  bheil  iad  ag  amharc.  Gabhamaid 
beachd  air  suidheachadh  na  greine  do  thaobh  an 
reul  air  am  bheil  mar  so  ar  sùil,  agns  chi  sinn  ann 
an  Liine  gle  bheag  gu  bheil  i'  triall  an  taobh  an  ear 
dheth.  Tha  i  a'  cumail  air  a  h-aghaidh  ann  an  cuairt 
nan  speur  air  a  mhodh  so,  gus,  ann  an  ceann  bliadhna 
thìm,  a'  bheil  i  air  tighinn  a  dh'  ionnsuidh  a'  cheart 
suidheachadh  do  thaobh  an  reul  sin  anns  an  robh  i, 
an  uair  a  bheachdaich  sinn  oìrre  an  toiseach.  Uaith 
so  tha  e  soilleir  gu  bheil  a'  ghrian  a'  deanamh  ghias- 
ad  bliadhnail  timchioll  an  talaimh,  no  gu  bheil  an 
talamh  a'  gluasad  timchioll  na  grèine  anns  an  iìine 
sin.  Ma  their  sinn  gu  bheil  an  talamh  gu  socrach — 
gur  h-i  a'  ghrian  a  tha  a'  gluasad  m'a  thimchioll-san, 
an  sin,  chi  sinn  anns  na  planaidean  eile,  gluasadan 
air  nach  urradh  dhuinn  cunntas  a  thoirt.  Tha  iad  a' 
ruith  a  null  agus  a  nall,  air  an  ais  agus  air  an  agh- 

aidh,  a'  dol  seacbad  air  a  cheìle,  mar  snd  agus  mar 
so,  gun  ordugh  gun  rian  ;  air  chor  agus  gu  blieil  air 
fbaicinn  leinn  rni-riaghailt  anns  a'  chuibhrionn  so 
do  cbruitheachd  Dhe,  a  tha  gu  b-iomlan  neo-cboltacb 
ri  oibribh  eile  an  Tì  gblic  agus  gblòr-mhoir  sin. 

Ma  shiubhlas  sinn  gu  cabhagaeb,  abair  ann  an 
carbad,  seacbad  air  taobb  coille,  chi  sinn,  air  dhuinn 
amharc  ris  na  craobhan  sin,  mar  gum  biodb  gluasad 
gle  iongantacb  agus  neo-rianail  nam  measg.  Tba 
iad  mur  gum  b'ann,  a'  gluasad  air  an  ais  agus  air  an 
aghaidb,  a  reir  an  astair  o'n  t-sìiil  aig  an  àm.  Tba 
mar  an  ceudna  gluasadan  air  am  faicinn  am  measg 
nam  planaidean,  nacb  'eil  idir  a  co-cbòrdadh  ri 
oibribb  òrdail  an  Uile-chumbacbdaich,  co  fad  agus 
a  tba  sinn  a'  meas  an  talaimb  mar  aig  fois,  agus 
a'  ghrian  's  na  reultan  a'  siubbal  m'a  tbimchioll ; 
acb  co  luath  'sa  tba  sinn  a'  gabbail  a  stigh  gluasad 
an  talaimb  timchioll  na  greine,  tba  am  mi-ordugb  a 
tha  sud  air  a  tbionndadb  gu  rian — tba  am  mi-riagb- 
ailt  air  an  do  labbair  sinn,  air  a'  faicinn  a  bhi  na 
h-ordugh,  a  tba  làn  airidb  air  gHocas  a'  Chruitbfliir. 

A  rls,  tha  e  dearbb-cbinnteach  gu  bbeil  Mercur- 
ius,  Bhenus,  Mars,  lupiter,  agus  na  saogbail  eile  a 
tlia  a'  mealtuinn  teas  agus  soluis  na  grèine  againne, 
a'gkiasad  m'a  timchioll,  ann  an  cuairtean,  a  tba, 
cuid  diubh  nìs  faisge,  agus  cuid  diubh  ni's  faide 
uaipe  :  agus  uaith  so  nach  'eil  e  coltacb  mar  an 
ceudna,  gu  bbeil  an  cruinne  so  air  am  bheil  againne 
ar  crannchur,  'a  triall  timchioll  a  cbuspair  cheudna 
cosmbuil  ri  a  chornpanaicb  ? 

Aon  chòmhdach  eile  fathasd.  Ann  an  àite  air 
bith  eile  do'n  chruitheachd  cha'n  fhaicear  cuspair 
is  mò  a'gluasad  mu  'n  cuairt  air  cuspair  is  lugha. 
Tha  na  planaidean  eile,  a  tha  co  beag,  ann  an  coimeas 
ris  a'  ghrein,  mar  a  dh*  ainmich  sinn  cheana  a' 
gluasad  mu  'n  cuairt  oirre-se,  agus  cha  'n  e  ise  mu  'n 
cuairt  orra-san.  Tha  gealaichean  Shatuirn  agus 
Uranuis,  a'  gluasad  m'an  timchioll-san,  agus  cha  'n 
e  iadsan  mu  thimchioll  an  gealaichean.  Tha  e  air 
fhaicinn  gu  soilleir  gu  bheil  a'  ghealach  air  an 
gnath  leinn  fein  a  bhi  ag  amharc,  a'  gluasad  mu'n 
cuairt  an  talaimh,  agus  cha  'n  e  an  talamh  mu'n 
cuairt  na  gealaiche.  'N  uair  mata  a  bheir  sinn 
fainear  gu  bheil  a'  ghrian  muilhon  gu  leth  uaìr  ni's 
mò  na'n  talamh,  nach  eil  e  nadurra  dhuinn  a  cho- 
dhunadh  o  na  buill-sampuìll  a  dh'  ainmich  sinn, 
gur  e'n  talamh  a  tha  'siubhal  timchioll  na  greine, 
agus  nach  i  a  'ghrian  timchioll  an  talaimh? 

Air  dhuinn  mata  an  fhh'inn  so — gu  bheil  an  tal- 
amh  a'  gluasad  timchioll  na  grèine — a  stèigheach- 
adh  (mar  tha  sinn  an  dòchas  a  rinn  sinn)  bheir 
sinn  a  nis  fainear  gu  bheil  an  gluasad  so  co  cabhag- 
ach  ri  68,000  mìle  anns  an  uair.  Tha  so  gle  shoill- 
eir  le  bhi'  toirt  fainear  astar  an  talaimh  'na  chuairt 
o'n  ghrein.  'Se  'n  t-astar  sin  95,000,000  mìle. 
Uaith  so  cha  'n  'eil  e  duiHch  a  chunntadh  gum  feum 
gu  bheil  an  talamh  anns  an  t-siubhal  so  a'  deanamh 
68,000  mlle  'san  uair. 

Tha  na  criochan  a  leanas  a'  sruthadh  o  na  gluas- 
adan  so.  0  a  ghluasad  air  aisil,  anns  am  bheil  e  a' 
cuir  car  dheth  anns  na  ceitliir-naire-fichead  tha 

LA  AGUS  OIDHCHE 

Air  an  toìrt  mu'n  cuaìrt  anu  an  leanachd  rianail. 
Tha  leis  an  tionndadh  so  gach  earrann  do  uachdar 
an  talaimh  (saor  o  bheagan  aig  a'chroinn)  a'  tighinn 
fo  theas  agus  fo  shohis  na  grèine  anns  na  ceithir- 
uaire-fichead.  Ma  rolas  sinn  ball  cruinn  air  chum- 
adh  an  talaimh,  air  aisil  fa  chomhair  coinnle  laiste, 
tha  e  cinnteach  gum  bi  gathan  soluis  agus  teas  na 
coinnle  a  'tighinn  air  gach  earrann  fa  leth  do'n  bhall, 
anns  an  tìm  anns  am  bheil  e  '  cuir  car  iomlain  deth. 

Dìreach  ceart  mar  so  atha  e  do  thaobh  an  talaimh 
agus  na  grèine.  Tha  am  meall  mòr  a  tha  'n  so, 
mar  choinneal  anabarrach  mhòir  a  toirt  d'a  ghathan 
soillseach,  agus  mar  an  ceudna  d'a  theas,  do  gach 
taobh  do  'n  talamh,  anns  an  tlm  anns  am  bheil  e  a' 
cuir  car  dheth.  Tha  solus,  no  là,  air  an  taobh  sin 
a  tha  ris  a'  ghrèin,  agus  dorchadas,  no  oidhche,  air 
an  taobh  a  tha  air  falbh  uaipe,  agus  a  dh'ionnsuidh 
nach  eil  a  gathan  a  ruigeachd. 


AIMSIREAN  NA  BLIADHNA. 

Tha  atharrachadh  nan  aimsirean  air  aobharach- 
adh  le  ghiasad  an  talaimli  timchioll  na  greine,  agiis 
D  2 

leis  an  t-suidheachadh  anns  am  bheil  e  air  a  chuir 
leis  a'  Chruithfhear  anns  a'  ghluasad  so.  Tha  dà  ni 
shònruichte  air  am  bheil  atharrachadh  nan  aimsìrean 
an  crochadh  ;  'se  sin  (1)  fad  an  là  agus  na  h-oidh- 
che,  agus  (2)  suidheachadh  an  talainih  do  thaobh 
na  grèine. 

'Nuair  a  tha  a'  ghrian  car  ùine  fhada  a'  dealradh 
air  an  talamh  mar  ann  an  latha  fada  'n  t-samhraidh, 
tha  e  soilleir  ga  bheil  teas  mòr  air  a  charnadh  suas, 
an  dà  chuid  air  aghaidh  agus  anns  an  adhar. 

Thubhairt  sinn  gu  bheil  ni  eile  cuideachd  air  am 
bheil  nadur  na  h-aimsir  an  crochadh ;  se  sin  suidh- 
eachadh  an  talaimh  do  thaobh  na  grèine.  Ma  tha 
a'  ghrian  àrd  anns  an  adhar,  agus  a  gathan  a'  tighinn 
dìreach  a  nuas  air  an  talamh,  tha  gu  mòr  tuille  teas 
air  a  chruinneachadh  air  aghaidh  an  talaimh  na 
'nuair  a  tha  a'ghrian  iosal,  agus  a  gathan  ag  aomadh 
seachad  air  'uachdar,  gun  ach  beagan  diubh  a'  tuit- 
eam  air.     Chithear  so  le  bhi  sealltuinn  air 

Dealbh  3. 


A 

Biodh  G  a' 

cuspair  air  am  bheil  a  gathan  a'  tuiteam  dìreach  a 
nuas  ;  tha  o  soillcir  gn  bheil  tuille  dhiubh  a'tuiteam 

air-san,  na  air  A  C,  cuspair  eile  do  'n  aon  mheudachd, 
ach  ag  aomadh  o  bhi  dh*each  m  'a  choinneanih  ;  agus 
tuille  dhiubh  air  A  C,  no  air  A  D,  a  tha  fathast  ni  's 
faide  ag  aomadh  air  falbh,  agus  tuille  air  A  D  no 
3Ìr  A  E,  ged  tha  na  sreathan  sin  uile  'n  aon  fhad. 

Faodaidh  sinn  a  ràdh  gu  bheil  A  B  no  A  C  a 
riochdachadh  suidheachadh  an  talaimh  'an  àm  an 
t-samhraidh,  agus  A  E  'an  àm  a'  gheamhraidh. 
Mar  so  bheirear  fainear  cionnus  a  tha  sinne  a'  sealbh- 
achadli  tuille  teas,  an  uair  a  tha  a  ghrian  a'  deah'adh 
dliì  air  dìreach  a  nuas  oirn,  mar  ann  an  àm  an 
t-samhraidh,  na  'n  uair  a  tha  uachdar  an  talaimh  ag 
aomadh  air  falbh  uaipe,  mar  ann  an  àm  a'  gheamh- 
raidh. 

Chì  sinn  ni's  soilleire  cionnus  a  tha  suidheachadh 
an  talaimh  'na  chuairt  timchioll  na  greine  ag  aobh- 
arachadh  nan  aimsirean,  le  bhi  'gabhail  beachd  air 
na  dealbhan  a  leanas. 

Dealbh  4. 


Le  dealbh  4  tha  air  fhaicinn  suidheachadh  an  tal- 

aimh  aig  meadhon  an  earraich,  an  uair  a  tha  'ghrian 
dìreach  fa  chomhair  a'  Chearcaill-mheadhoin.  Aig 
an  àm  so  chithear  gu  bheil  an  dara  leth  do  gach  aon 
do  Chuairtean-mòra  an  talaimh  ann  an  solus  na 
greine,  agas  an  leth  eile  ann  an  dorchadas  :  agus 
uaith  so,  mar  a  tha  'n  saoghal  a'  cuir  car  dheth,  tha 
e  soilleir  gu  bheil  gach  cearna  d'a  uachdar  dà 
uair  dheug  anns  an  t-sokis,  agus  dà  uair  dheug  anns  an 
dorchadas  ;  'se  sin  gu  bheil  an  oidhche  'san  latha 
co-ionann  ann  am  fad,  anns  gach  cuibhrionn  do  'n 
t-saoghal. 

Chitheargur  ann  a  mhàinaiga'Chearcall-mheadh- 
oin  a  tha  a'  ghrian  direach  os  ceann  an  talaimh, 
agns  mar  a  theid  sinn  tuath  no  deas  o  'n  àite  so,  gu 
bheil  aghaidh  an  talaimh  a'  claonadh  air  falbh 
o  'n  ghrèin,  agus  mar  sin,  ceum  an  deigh  cenm,  mar 
a  dhlùthaicheas  sinn  air  na  croinn,  tha  a  gathan, 
tuille  agus  tuille  dliiubh,  a  'dol  seachad  os  ceann  an 
talaimh,  agus  do  bhrigh  so,  an  dùthaich  ni's  fuaire, 
dìreach  ann  an  co-fhreagarrachd  ris  an  astar  a  tha 
i  tuath  no  deas  o'n  Chearcall-mheadhoin. 

Nam  b'e  so  suidheachadh  an  talaimh  a  ghnàth,  cha 
bhiodh  teas  samhraidh  idir  againn,  gu  bhi  'toirt  gu 
abuichead  toradli  an  talaimh.  Ach  cha  'n  e  so  an 
t-ordugh  anns  am  fac  an  t-Uile-chumhachdach  iom- 
chuidhgu'mbiodhan  cruinne  so  air  a  shuidheachadh. 
Dh'orduichEsan  gu'm  biodh  aisil  antalaimh  aghnàth 
a'  comharrachadh  ris  an  aon  ionad  do  na  speuran  : 
se  sin  gu'm  biodh  an  crann  mu  thuath  a'  comliar- 
rachadh  ris  an  rcul-iìiiL     'Si  so  rionnag  dheah'ach  's 

an  àirde  tuath  a  tha  air  a'  comharrachadh  a  mach  le 
bàrr  corragan  a'  Chroinn-arain. 

Chi  sinn  an  suidheachadh  so  ni's  soilleire  leis  an 
dealbh  so.    Tha  sinn  a'  faicinn  uaith-san  gn  bheil 


aisil  an  talaimh  auns  gach  ceum  d'a  chuairt  co- 
shìnteàch  rithefein.  Ma  tha'n  leughadair  a'  smuain- 
eachadh,  do  bhrìgh  gubheil  190,000,000  mìle  eadar 
suidheachadh  an  talaimh  aig  B  agus  aig  D,  nach 
comasach  gu  bheil  aisil  a'  comharrachadh  amach  an 
aoin  ionaid  anns  na  neamhan,  gabhadh  e  beachd — an 
uair  a  tha  e  'g  imeachd  troimh  chòmhnard  mòr,  air 
rathad,  aig  am  bheil  balla  air  gach  taobh  dheth — air 
an  spot  sin  do'n  speur  ris  am  bheil  aon  do  na  ball- 
achan  so  a'  comharrachadh.  Abair  gur  i  an  spot 
so  a'  ghealach,  dìreach  ag  eiridh  anns  an  iarmailt. 

Agus  mur  'eil  ni's  faìde  na  leud  rathaid  chumainte 
eadar  an  dà  bhalla  so,  cha  *n  e  a  mhàin  gu  bheil  aon 
diubh,  ach  tha  'n  dithis  a'  comharrachadh  rìs  a' 
ghealaich,  a  tha  240,000  mìle  air  astar  uatha.  A 
nis  tha  na  sea  troidhean  deug,  a  tha  eadar  na  ball- 
achaibh  ud  co  mòr  ann  an  coimeas  ri  240,000  mìle 
(cèin  na  gealaiche  o'n  talamh)  agus  a  tha  190,000,000 
mìle  ann  an  coimeas  ri  astar  na  reul-iml.  Mar  so 
mata,  co  fad  's  is  lèir  dhuinne,  tha  'n  aisil  an  còmh- 
naidh  a'  comharrachadh  a  mach  an  aoin  bhuill  anns 
na  speuraibh. 

Leis  an  ordugh  so  tha  a'  ghrian  air  a'  faicinn,  mar 
gu'm  biodh  i  'gluasad  mu  thuath,  o  mheadhon  an 
earraich  gu  meadhon  an  t-samhraidh.  Aig  an  àm 
8o  a  nis  tha  i  air  dol  mu  thuath  gus  am  bheil  a  gath- 
an  a'  tuiteam  dlreach  air  Cuairt  h  c. 


Dealbh 


Tha  an  dealbli  f'ar  comhair  a'  leigeil  ris  suidlieach- 

adh  an  talaìmli  aig  meadhon  an  t-samhraidh.  Tha'n 
t-sreath  d  i  a'  cuir  eadar-dhealachadh  eadar  sohis 
agas  dorchadas — là  agus  oidhche.  Tha  e  soilleir 
anns  an  leth-chruinne  mu  thuath,  'se  sin  air  an  taobh 
tuath  do'n  Chearcall-mheadhoin  A  E,  gu  bheil  an 
leth  is  mò  ann  an  solus  na  grèine,  agus,  mar  sin,  gu 
bheil  anns  an  leth-chruinne  sin,  an  ià  ni's  faide  na'n 
oidhche.  Gu  so  a  dheanamh  ni  's  soilleire,  abair  gu 
bheil  neach  aig  m,  air  Cuairt  m  n  (anns  na  dealbhan 
so,  tlia  sinn  a'  faicinn,  mar  gum  b'  ann,  leth  uachdar 
na  cruinne).  Anns  an  àite  so  is  meadhon  oidhche 
e  dhà-san.  Tha  'n  talamh  a'  tighinn  mu  'n  cuairt  gus 
a'  bheil  e  air  a  ghiulan  gu  o,  far  am  bheil  e  nis  aig 
beul  an  latha.  'Se  leth  na  h-oidhche  aige-san  o  w* 
gu  o  ;  agus  leth  an  hì  o  o  gu  % ;  uime  sìn,  tha  e 
soilleir  gu  bheil  an  latha  ni  's  faide  na  'n  oidhche 
ann  an  dùblachadh  an  tomhais  a  tha  eadar  m  o  agus 
0  n.  Nam  biodh  an  dorchadas  a'  tighinn  gu  aisil 
an  talaimh  mar  ann  an  dealbh  4,  bhiodh  an  oidhche 
agus  an  là  an  aon  fhad.  Chithear  leinn  uaith  so, 
cionnas  a  tha  'n  là  ni's  faide  'an  àm  an  t-samhraidh, 
na  'an  àm  a'  gheamhraidh,  an  uair  a  tha'n  leth- 
chruinne  mu  thuath,  air  am  bheil  ar  crannchur-ne, 
anns  an  t-suidheachadh  do  thaobh  na  grèiiie,  anns 
am  bheil  an  leth-chruinne  mu  dheas  anns  an  dealbh 
so,  mar  a  bheir  sinn  fainear  leis  an  ath  dhealbh. 

Mu  'ra  fàg  sinn  dealbh  6,  ionnsuicheamaid  cionn- 
as  a  tha  teas  na  h-aimsire  air  aobharachadh  an  àra 
an  t-sarahraidh.  Tha  dealbh  3,  maille  ris  an  fhear 
so,  a  'cuir  an  teagasg  so  f 'ar  comhair  air  mhodh  so- 

f  haicsinneach,  Le  dealbh  3  chunnaic  sinn  gu  bheil 
tuille  do  theas  na  grèine  a'  tighinn  air  cuspair  an 
uair  a  tha  i  dìreach  fa  chomhair.  Tha  'n  dealbh  mu 
dheireadh  a'  leigeadli  ris  duinn,  cha  'n  e  mhàin  gu 
bheil  i  ni's  dlùithe  air  a  bhi  dìreach  f'ar  comhairaig 
an  aimsir  so  do'n  bhHadhna,  ach  gu  bheil  (air  aobh- 
arachadh  leis  a'cheart  ni  so)  an  là  ni's  faide  aig  an 
aimsir  so  cuideachd ;  agus  mar  so  cha  'n  e  mhain  gu 
bheil  tuille  teas  a'  tighinn  a  dh'ionnsuidh  antalaimh 
aig  an  aon  àm,  ach  tha'n  iìine  a  tha  a'ghrian  a  'deal- 
radh  oirn  ni's  faide  (15  no  16  uairean)  air  chor  agus 
gu  bheil  a  gathan-teas  a'comh-chruinneachadh  anns 
an  talamh,  agus  mar  so  a  'toirt  mu  'n  cuairt  na 
h-aimsir  bhlàth  sin  a  tlia  air  a' faireachdainn  leinn  aig 
an  àm  so  do  do'n  bhhadhna. 

Faodaidh  gu  bheil  e  'na  cheisd,  Ma  'se  so  aobhar 
an  teas,  cionnus  a  tha  e  ni's  teotha  aig  deireadh  mlos 
deireannach  an  t-samhraìdh,  agus  eadhon  aig  tois- 
each  ceud  mhìos  anfhogharaidh,  na  tha  e  aigmeadh- 
onan  t-samhraidh,  an  uair  as  àirde  a  tha'ghrian,  agus 
mar  sin  is  dìriche  a  tha  a  gathan  a'  tighinn  air  a' 
chrios  do'n  t-saoghal  air  am  bheil  againne  ar  còmh- 
nuidh;  seadh  ged'a  tha  aig  meadhon  an  t-samhraidh 
mar  an  ceudna  an  là  ni's  faide,  agus  mar  sin  a  shaoil- 
eamaid  gu'  m  b'e  so  an  t-àm  anns  am  biodh  an  teas  a 
bu  mhò  air  fhaireachduinn  ?  Dheanamaid  soilleir  an 
ni  air  a'  mhodh  so.  Abair  gu'n  do  chuir  tlm  bar- 
aille  fo  bheul  sruthain,a  tha  'tighinna  stigh  ann  aig 
a'  mhullach  ;  gidheadh  aig  a'  cheart  àm,  tha  toll 
'na  iochdar,  a  tha  '  leigeadh  a  mach  srutliain  eile. 

Co  fad  agus  a  tha  tuille  a'  tighinn  a  stìgh  aig  braigh 
a'  bharaille  na  tha  a'  dol  a  mach  aig  iochdar,  tha  e 
a  ghnath  a  fàs  ni's  làine.  Ach  ma  tha,  tre  aobhar 
'sam  bith,  ni's  lugha  uisge  a'  tighinn  a  stigh  anns  an 
t-sruthan  iochdair,  an  sin  tha  'm  baraille  a'  fàs  ni's 
falaimhe. 

'  S  iad  gathan  na  greine  a'  tighinn  air  uachdar  an 
talaimh,  rè  an  là,  an  sruthan  muUaich,  agus  an  teas 
so  ag  eiridh  an  aird  anns  an  adhar,  rè  na  h-oidhche, 
an  sruthan  iochdair.  Co  fad  agus  a  tha  'n  talamh  a' 
cosnadh  tuille  teas  rè  an  là  na  tha  e  '  call  anns  an 
oidhche,  tha  'n  aimsir  a'  fàs  ni's  teotha,  eadhon  ged 
nach'eil  uiread  teas  air  a  chomh-pairteachadh  agus  a 
bha  aig  mlos  roimhe  so.  Ach  a'  cheart  co  luath  'sa 
tha  'n  teas  a  tha  air  a  chruinneachadh  'san  là,  air  fàs 
ni's  lugha  na  na  bheil  ag  èiridh  suas  's  an  adhar 
anns  an  oidhche,  an  sin  tha  'n  aimsir  a'  fàs  ni's 
fuaire,  agus  tha  i'buanachadh  ann  am  fàs  ni's  fuaire 
gus  am  bheil  a  rìs,  ann  an  toiseach  an  earraich,  a' 
ghrian  a'  dòrtadh  nuas  anns  an  là  tuille  teas  na  tha 
'g  èiridh  suas  anns  an  oidhche. 

Gabhaidh  sinn  a  nis  beachd  air  an  latha  ghoirid, 
no  aimsir  a'gheamhraidh,  anns  an  leth-chruinno 
againne.  Tha  'n  aimsir  so  an  t  -aon  ni  dhuinne  a 
bha  àm  an  t-samhraidh  againne  do'n  leth-chruinne 
mu  dheas,  mar  a  chi  sinn  le  sealltuinn  ris  an  ath 
dhealbh  agus  ri  dealbh  6. 

Dealbh7, 


Tha  an  dà  leth-chruìnne  a  ghnath  ann  an 
suìdheachaidh  calg-dhìreach  an  aghaidh  a  cheile. 
'Nuair  a  tha  'n  là  fada  anns  an  aon,  tha  e  goirid 
anns  an  aon  eile :  'nuair  tha  teas  anns  an  aon, 
tha  fuachd  anns  an  aon  eile.  Anns  an  dealbh 
so  (7)  tha  f'ar  comhair  suidheachadh  an  talaimh 
ann  an  àm  meadhon  a'  gheamhraidh  againne.  Tha 
a'  ghrian  a'  triall,  mar  gu'm  b  'ann  o  Chuairt  h  c 
{Cancer)  air  an  taobh  tuath,  gu  C\iaìrtfg  {Capri- 
cornus)  air  an  taobh  deas ;  agus  cha  'n  'eil  i  dìreach 


eadar  an  dà  Chuairt  so.  'S  e  dìrichead  na  grèine  os 
ceann  a'  chriosa  so  (an  earann  do  'n  talamh  eadar  an 
dà  Chuairt,  a  bha  aig  an  àm  air  ainmeachadh)  is 
aobhar  do'n  teas  mhòr  a  tha  air  fhaireachdainn  an 
sin  :  agus  is  ann  eadhon  a  reir  mar  a  tha  a'  ghrian  a 
triall  gu  bhi  dlù  air  dìreach  os  ceann  na  dùthcha 

againne,  no  a  dh'  ionnsiiidh  suidheachadh  anns  am 
bheil  a  gathan  a'  claonadh  air  falbh  uainn,  a  tha 
sinn  a'  sealbhachadh  teas  an  t-samhraidh,  no  fuachd 
a'  gheamhraidh.  Abair  gu  bheil  Cuairt  m  n  a'  dol 
troimh  an  dùthaich  so.  'Nuair  a  tha  'ghrian  dìreach 
os  ceann/^,  mar  anns  an  dealbh  f'ar  comhair,  tha  e 
air  fiiaicinn  (do  bhrigh  nach  'eil  i  aig  àm  air  bith 
a'  dol  ni's  faide  mu  dheas  na/^)  gu  bheil  i  anns  an 
ionad  is  faide  o  m  n,  agus  mar  sin  gu  bheil  sinne 
ann  am  fuaohd  a'  gheamhraidh.  'Nuair  a  tha  'n 
talamh  air  gluasad  gus  a'  bheil  a'  ghrian  dìreach  o& 
ceann  b  c,  tha  sinn  a  rìs  ann  an  teas  t-samhraidh, 
mar  a  chunnaic  sinn  ann  an  dealbh  6. 

Tha  air  crios-teth  an  talaimh,  eadar  Cuairtean 
b  c  agus  /  g,  dà  fhogharadh  air  an  sealbhachadh. 
Do  bhrigh  gu  bheil  a'  ghrian,  a  reir  coslais,  a' 
triall  0  b  c  deas  gnfg,  agus  a'  tighinn  air  a  h-ais 
gu  5  c  a  rithisd  ann  am  bHadhna  a  thìm,  tha  e 
soilleir  gu  bheil  i  dìreach  os  ceann  gach  earrann 
do'n  chrios  sin  dà  uair  anns  a'  bhhadhna,  ni  o  'm 
faod  sinn  a  bhi  'g  ionnsachadh  cionnus  a  tha  'n  tuath- 
anach  a'  mealtuinn  dà  fhogharadh  's  a'  bhliadhna 
anns  a'  chearna  sin  do'n  t-saoghal. 


GAOTHAN-MALAIRT. 

Anns  na  cearnaibh  do'n  t-saoghal  a  tha  dlù  air  a' 
Chearcall-mheadhoin  tha  gluasadan  àraidh  a  bhuineas 

dhuinn  a  tlioirt  fainear,  do  bbrigh  gu  bbeil  iad  air  an 
aobharacbadh  le  teas  mòr  na  greine  anns  an  aite  so, 
agus  mar  so  a'  buntuinn  do  Reul-eolas.  Is  e  aon 
do  reachdan  nadurra  gu'n  dean  teas  gach  cuspair  a 
tboirt  gu  bbi  a'  fosgladh  suas,  air  chor  agus  gu  bheil 
e  a'  gabbail  tuille  rìiim  na  db'f  bògbnadb  dba  ann  an 
staid  a  b'  fbuaire. 

Mar  so  ma  tbeasaicheas  sinn  pinne  iaruinn,  a  bha 
dlreach  a'  lìonadh  toU  àraidh,  'nuair  a  bba  e  fuar, 
chi  sinn  a  nis  gu  bbeil  e  air  at  air  cbor  agus  nacb 
d'tbeid  e  stigb  'san  toll  idir.  No  ma  sbèideas  sinn 
aotromangus  a  bbeil  e  letb-làn,agusan  sin  ma  cbum- 
as  sinn  e  car  beagan  fa  cbombair  an  teine,  chi  sinn 
e  'g  at  a  suas,  cuid  air  cbuid,  gus  a'  bbeil  am  balg 
nach  robh  roimhe  ach  leth-làn,  a  nis  gu  b-iomlan 
làn. 

Tbug  sinn  cheana  fainear  gu  bbeil  gu  mùr  tuille 
teas  anns  na  b-earrannaibb  is  dlùitbe  do'n  Cbearcall- 
mbeadhoin,  na  tha  anns  na  b-earrannaibb  is  dlùitbe 
do  na  Croinn.  Mar  a  tha  'n  t-adhar  air  a  theasacbadh, 
tba  e  'fosgladb  suas — a'fàs  ni's  taine — agus  a'  snamh 
an  aird,  eadbon  mar  a  shnamhas  àrcan,  no  corcuis, 
air  uacbdar  uisge.  Air  do'n  adbar  a  tba  air  uachd- 
ar  an  talaimh  a  bbi  mar  so  ag  èiridh  an  aird,  tba 
adbar  eile  a'  srutbadh  o  na  h-earrannaibh  a*  tba 
eadar  so  agus  na  Croinn,  agus  a'  lionadh  suas  na 
falambacbd  a  tba  air  fbàgail.  Mar  biodb  ni  air 
bitli  eile  a'  tigbinn  a  nis  gu  bbi  a'  tionndadb  imeacbd 
nan  gaothan  a  tha  mar  so  a'  gluasad  a  chum  a' 
Cbearcaill-mheadhoin,  'se  bbiodb  annta,  gaoth-tuath 

air  an  leth-chriiinne  mii  thuath,  agus  gaoth-deas  air 
an  leth-ehruinne  mu  dheas.  Ach  leis  an  aobhar  a 
dh'ainmicheas  mi,  tha  na  gaothan  so,  cha  'n  e  tuath 
agus  deas,  mar  a  bhitheadh  iad  nan  robh  an  talamh 
socrach,  ach  o  'n  ear-thuath  agus  o  'n  ear-dheas. 
Tuigidh  sinn  air  an  dòigh  so,  cionnus  a  tha  'n  t-ath- 
arrachadh  ud  a'  tachairt.  Le  carachadh  an  talaimh 
air  Aisil,  tha  gach  ni  a  tha  co-cheangailte  r '  a 
uachdar,  mar  an  t-adhar  a'  gluasad  an  ear  maille 
ris.  Tha  'n  gluasad  so  an  ear  ni's  cabhagaiche  mar 
is  dliìithe  air  a'  Chearcall-mheadhoin,  do  bhrigh,  agus 
mar  a  tha  e  soilleir  ri  fhaicinn,  le  beachd  a  ghabhail 
air  ball  cruinn  sam  bith  a'  carachadh  air  aisil,  gu  bheil 
uachdar  laimh  ris  a'  Chearcall-mheadhoin,  ann  an 
cuir  car  dheth,  a'  deanamh  Cuairt  is  mò  na  uachdar 
dliì  air  na  croinn,  no  cinn  na  h-aisil ;  agus  mar  so  do 
bhrigh  gu  bheil  an  dà  chuairt  a'  cuir  car  iomlan 
diubh  anns  an  aon  ùine,  fèumaidh  gubheilan  cuairt 
is  mò  a'  ruith  ni's  cabhagaiche,  agus  leis  an  aobhar 
so  tha  'n  t-adhar,  no  a'  ghaoth  a  dh'ainmich  mi,  a 
bha  'ruith  a  chum  a'  ChearcaiU-mheadhoin,  a'  tuit- 
eam  air  deireadh  air  uachdar  an  talaimh,  a  tha 
'gluasad  an  ear :  agus  mar  so,  tha  uachdar  an 
talaimh  a'  bualadh  na  gaoithe  so,  air  chor  agus  gu 
bheil  i  air  a'  faireachdainn  mar  gum  biodh  i  a'  sèid- 
eadh  o'n  ear  thuath  agus  o'n  ear  dheas.  Tha  a' 
ghaoth  ud  gu  tric  a  chum  fèum  mòr  do  mharaichean  ; 
's  urrainn  iad  a  bhi'  cunntadh  oirre  :  agus  mar  sin, 
goirear  Gaoth-malairt  dhith. 

Faodaidh  sinn  gluasadan,  agus  aobhar  gluasadan 
e2 

nan  Gaotlian-malmrt  ionnsacliadli  air  a'  mhodli  so. 
Abair  gu  bheil  seomar  air  a  theasachadh  gu  mòr, 
agus  cuir  coinneal  laiste  ri  bonn  an  doruis  ;  chi  thu 
do  bhrigh  gun  d'eirich  an  t-adhar  suas,  anns  an  t- 
seomar  gu  bheil  gaoth  a'  seideadh  na  lasrach  a  stigh  : 
tog  a'  choinneal  gu  braigh  an  doruis,  agus  tha  an  sin 
an  lasair  air  a  seideadh  a  mach.  Tha  so  a'  samh- 
lachadh  nan  Gaothan-mahairt,  a  tha  'sèideadh  a  stigh 
do'n  Chrios-theth  air  uachdar  an  talaimh,  agus  a' 
seideadh  a  mach  uaith  a  chum  nan  croinn,  ni's  aìrde 
anns  an  adhar. 

Anns  an  orduchadh  so  chithear  leinn  ghocas  agus 
maitheas  a'  Chruithfhir.  Tha  Crios-teth  an  talaimh 
air  f hionnuarachadh  leis  a  ghaoith  a  tha  '  tìghinn ' 
o  na  Croinn  ;  agus  tha  na  Criosan-fuara  air  am 
blàthachadh  leis  a  ghaoith  o  'u  Chrios-theth. 


GLIOCAS  AGUS  CUMHACHD 
A'CHRUITHFHIR. 


cha  chomasach  dhuinn  ar  sùìlean  a  dhùnadh  o  na 
dearbhaidhean  a  tha  againn  air  gliocas  agus  cumh- 
aclid  do-rannsuichte  an  Uile-chumhachdaich. 

Ann  an  carachadh  an  talaimh  air  Aisil,  nach  'eil 
air  f  haicinn  leinn  gu  soillcir  tionnsgiiadh  a'  Chruith- 

f  hir,  agns  cha  'n  e  taiteamas  clall  ?  Abair  gu'n 
robh  an  talamh  gu  socrach  as  aogais  a'  ghluasaid  so, 
an  sin  bhiodh  an  dara  leth  gu  h-iomlan,  gun  teas  no 
solus  o'n  ghrèin,  am  feadh  agus  a  bhiodh  cuibh- 
rionn  co  dhiìi  do  'n  leth  eile  air  a  losgadh  suas  le 
teas  do-ghiulan.  Bhiodh  reodhadh  do-iomchar  agus 
sior  dhorchadas  tiamhaidh  air  cìil  an  talaimh,  acb  air 
a'  bheulaobh  bhiodh  teas  a  loisgeadh  suas  gach  lus 
maoth,  agus  a  bhiodh  air  fhaireachdainn  trom  air 
gach  ainmhidh  beò.  Cha'n  e  so  gidheadh  orduch- 
adh  an  Fhreasdail.  'Na  oibribh-san  uile  tha  rian 
agus  maise,  a  tha  airidh  a  mhain  air  'fheartan  neo- 
choimeasach  fèin.  Thionnsgainn  esan  gu'm  biodh 
an  talamh  a'  tionndadh  gach  taobh  mu  seach  ris  an 
lòchran  dhealrach  sin,  o'm  bheil  e  'faotainn  a  sholuis 
agus  a  theas.  Air  a'  mhodh  so  shuidhich  e  mùth- 
adh  òrdail  agus  taitneach,  tre  am  bheil  là  agus 
oidhche,  aìmsir  bith-dheanaimh  agus  aimsir  taimh, 
a'  leantuinn  a  cheile  ann  an  riaghailt  mhaiseach ; 
suidheachadh  a  tha  gun  teagamh  freagarrach  ri 
sonas  agus  buannachd  chloinn  nan  daoine,  airson 
am  bheil  uiread  do  mhaitheas  air  ullachadh  leis-san 
d'am  buin  'na  aonar  an  t-ainm  "  Maitii." 

Ni  'n  higha  tha  do  ghHocas  agus  do  mhaitheas  a' 
Chruithfhir  air  am  faicinn  anns  an  t-suidheachadh  a 
thug  e  do  'n  talamh  do  thaobh  an  tionndaidh  a 
dh'ainmich  sinn.  Dh'fhaodadh  an  talamh  a  bhi 
'tionndadli  mar  sud  anns  na  ceithir  uaire  fichead, 
agus,  gidlieadh,  a  shuidheachadh  do  thaobh  na 
gr^ine,  a  bhi  a  lcithid  agus  a  dh'fhàgadh  sinne  a 

ghnath  ann  an  teas  is  deine  na  tha  air  fhaireachd- 
ainn  leinn  aig  meadhon  an  t-samhraidh,  na  ann 
am  fuachd  gu  mòr  is  geire  na  tha  air  a  mhothach- 
ainn  leinn  aig  àm  na  NoUaige.  Achle  tionnsgnadh 
nach  fhaodar  àicheadh,  thug  Dia  a  leithid  do  shuidh- 
eachadh  do  Aisil  an  talaimh,  raar  a  thug  sinn  roimhe 
fainear,  agus  a  tha  le  riaghailt  ro-òirdheiro  ag 
aobharachadh  samhradh  agus  geamhradh,  earrach 
agus  fogharadh.  Nach  'eìl  an  so  foillseachadh  air 
an  fhìrinn  sin,  "  Tha  Tighearna  nan  sluagh  iongan- 
tach  ann  an  comhairle,  òirdheirc  ann  an  gniomh  ?" 
Isaiah,  xxviii,  29. 

Tha  mar  an  ceudna  cumhachd  neo-chriochnach 
Dhe  air  fhoillseachadh  ann  an  gluasadan  an  tal- 
aimh  air  an  robh  sinn  a'  leudachadh,  Nach  bu 
mhòr  an  cumhachd  a  bhiodh  comasach  air  Beinn- 
Cruachan,  no  Beinn-Mac-Dhui  a  thogail  as  àit,  agus 
a  roladh  air  falbh  troimh  an  adhar,  mar  ite  air  a' 
roladh  leis  a'  ghaoìth  ?  Ach,  ris  a  so,  an  coimeasar, 
car  mionaid,  cumhachd  an  Tì  sin'  a  tha  'gluasad  an 
t-saoghail  so  (ball  co  mòr,  agus,  mar  a  chunnaic 
sinn  cheana,  gun  gabhadh  e  tri  ràidhean,  ag  imeachd 
ceud  mìle  'san  là,  ann  an  dol  m  'a  thimchioll),  mu'n 
cuairt  air  Aisil,  cuid  d  'a  uachdar  aig  luathas  deich 
ceud  (1000)  mìle  anns  an  uair,  agus  aig  a'  cheart 
àm  ga  chumail  suas,  "  'an  crochadh  air  neo-ni"  ? 
Tuille  fòs,  tha  am  ball  ceudna  air  a  ghiiìlan  ]e 
gairdean  an  Uile-chumhachdaich,  'na  chuairt  tim- 
chioll  na  greine,  aig  luathas  68,000  mìle  anns  an 
uair,  no  1,130  ann  am  mionaid  do  ùine  ! 

Cionnus  a  tha  'n  obair  Ì3  aiumeile  a  riun  mac 
duine  riamh  a'  crìonadh  gu  neo-ni,  'nuair  a  choi- 
measar  i  ri  leithid  so  do  obair  a  tha  air  a'  cuir  an 
gniomh  'na  aonar  leis-san  "  a  tha  'deanamh  nithe 
mòra  agus  do-rannsachaidh  ;  nithe  iongantach  gun 
aireamh?"  (Job  v,  9.)  Ann  a  bhi  'gabhail  beachd 
air  na  nithibh  so,  nan  robh  ar  cridheachan  tre  ghràs 
air  an  gleusadh  airson  moladh  an  Tighearna,  chith- 
eadh  sinn  glòir  nam  buadhan  siorruidh  a'  deah-ach- 
adh  a  mach  ann  an  oibribh  so  a'  chruthachaidh  agus 
an  fhreasdail :  ionnus  gum  faod  an  t-òran  neamh- 
aidh  sin  a  thaobh  obair  an  t-saoraidh  (Taisb.  xv,  3, 
4.),  luidhe  gu  maith  ri  oibribh  iongantach  a'  cheud 
chruthachaidh  : — "  Agus  sheinn  iad  òran  Mhaois 
òglaich  Dhè,  agus  òran  an  Uain,  ag  ràdh,  Is  mòr 
agus  is  iongantach  t'  oibre,  a  Thigheama  Dhè  uile- 
chumhachdaich,  is  ceart  agus  is  fìor  do  shlighean-sa, 
a  Piigh  nan  naomh." 

Nach  'eil  aobhar  comhfhurtachd  an  so  dhoibhsan 
aig  am  bheil  cumhachd  an  De  bheò  air  an  taobh — 
dhoibhsan  a  tha  'ruigheachd  air  ''  dòchas  maith  tre 
ghràs  "  gu  bheil  còir  aca  air  fàbhar  Dhè  tre  'n  Fhir- 
shaoraidh  ?  "  Ma  tha  Dia  leinn,"  air  mhodh  ainiGÌreil 
no  spioradail,  "  co  dh'  fhaodas  a  bhi  'nar  n-agh- 
aidh?" 


SEOLAX-MARA. 

Tha  'n  roinn  mhòr  do  'r  luchd-dùthcha  eòlach  air 
an  ni  so.    'Se  sin,  tha  fios  aca  gu  bheil  dà  làn,  agus 

dà  thràghadb,  no  thraoghadh,  ann  a'  ghnath  anns 
no  cuig  uaire  fichead.  Ach  tha  sinn  a'  creidsinn  gu 
bheil  mòran  diubh  aig  nach  'eil  fios  sam  bith,  ciod 
iad  na  meadhonan  leis  am  bheil  so  air  a  thoirt  mu'n 
cuairt.  Math  dh'fhaoidte  gu  bheil  an  còmhnuidh 
o'n  òige  gu  'n  aois  aig  taobh  na  mara,  agus  nach 
d'fhiosraich  iad  riamh,  ciod  is  aobhar  gu  bheil  dà 
uair  gach  là  an  t-uisge  aig  braigh  a'  chladaich,  agus 
mar  an  ceudna  dà  uair  gach  là,  air  tearnadh  gu 
iochdar.  Tha  iad  a'  sealbhachadh  buannachd  o  'n 
ni  so,  ach  cha  'n  'eil  iad  a'  fiosrachadh  co  dhiu  a  tha 
e  'tachairt  o  dhall-thuiteamas,  na  o  aon  do  na  lagh- 
annan  rianail  sin  leis  am  bheil  an  Cruithfhear  a' 
riaghladh  a'  chruthachaidh, — leìs  am  bheil  a  ghlòir 
agus  a  mhòrachd  air  an  cuir  an  cèill ;  agus  mar  an 
ceudna  maith  a  chrèutairean  air  a  chuir  air  aghaidh. 

Tha  lagh  àraidh  anns  a  'chruthachadh  ris  am  faod 
sinn  a  bhi  a'  cantuinn  comas-tàlaidh,'^  leis  am  bheil 
aon  chuspair  a'  tarruing,  no  a'  sùghadh  gach  cus- 
pair  eile,  a  tha  'tighinn  an  taobh  a  stighd  'a  chumh- 
achd,  d  'a  ionnsuidh  fèin.  Tha  fios  aig  gach  neach 
gu  bheil  an  t-uisge  do  leithid  do  ghne,  gach  cail- 
eiginn  deth  fuasgailte  o  chach  a  cheile,  agus  nach 
'eil  e  duiHch  a  tharruing  gu  taobh,  as  an  t-suidh- 
eachadh  anns  am  bheil  e.  Ma  tha  uisge  againn  ann 
an  soitheach,  ni  giuasad  gie  bheag  air  an  t-soith- 
each,  an  t-uisge  a  ghluasad  gu  aon  taobh. 

'S  i  a'  ghealach  an  cuspair  is  dlùithe  air  an  talamh 
'am  measg  nan  reultan,  no  nam  planaidean,  agus 
*  Attraction  of  gravitation  :    Beurla. 

air  an  aobhar  sin  tha  a  comas-tàlaidh-se  gu  mòr  ni's 
mò  na  comas-tàlaidh  aoin  air  bith  clhiubh-san.  Tha 
e  air  fhaicinn  gu  soilleir,  leis  gach  neach  a  thionn- 
daidh  'aire  d  'a  ìonnsuidh,  gu  bheil  ise  a'  tarruing 
uisgeachan  an  talaimh  fa  comhair  a  chum  an  taoibh 
dheth  air  am  bheil  1  aig  an  àm.  Leis  an  tarruing 
so  tha  na  h-uisgeachan  air  an  toirt  gu  bhi  'bolgadh 
a  mach  air  an  taobh  is  faisge  oirre-se  ;  thaiad  mar  an 
ceudna  ni's  airde  air  an  taobh  is  faide  air  falbh  uaipe  : 
agus  tha  iad  le  a  tàladh-sa  air  an  tarruing  o  na  h-ear- 
rannan  a  tha  eadar  an  dà  bholg  so,  air  chor  agus  anns 
na  h-aitibh  eadar-mheadhonach  sin  gu  bheil  iad  ni's 
ìsle,  agus  mar  sin  tràghadh  anns  na  cearnaibh  sin. 
Tuigidh  sinn  so  ni's  fearr  le  bhi  beachdachadh  air 
na  dealbhan  a  leanas.  Ach  mu'n  d'  theid  sinn  ni's 
faide,  thugamaid  fainear  gu  bheil  a'  ghrian  ann 
an  tomhas  a'  tàladh  nan  uisgeachan  mar  an  ceudna. 
Cha  'n  'eil  i  'deanamh  so  co  mòr  agus  a  tha  a'  gheal- 
ach,  do  bhrigh  gu  bheil  i  co  ro-fhadaair  falbh.  'S  e 
cèin  na  greine  95,000,000,  mìle,  agus  na  gealaich 
240,000.  Gidheadh  an  uair  a  tha  ise  agus  a'  gheal- 
ach  a  tarruing  an  aon  rathad,  tha  e'deanamh  mùth- 
adh  mòr ;  tha  anns  a'  chùis  sin  7^eothart  againn  : 
'nuair  a  tha  iad  a'  tarruing  an  aghaidh  a  cheile,  cha'n 
'eil  an  làn  no  an  tràghadh  co  mòr,  agus  goirear  dheth 
con-tràigh.  Ann  an  dealbh  8  tha  an  reothart  air  a 
chuir  f 'ar  comhair.  'Nuair  a  tha  reothart  ann,  tha, 
mar  a  chi  sinn  an  so,  a'  ghrian  agus  a'  ghealach  air 
an  aon  taobh  do'n  talamh. 


AN  RIAN-GREINE. 


Tha  G  a'  rioclidachadh  na  greine,  g  na  gealaiclie, 
agus  ah  c  d  an  talaimh.  Tha  a'  ghrian  agus  a' 
ghealach  a'  tàladh  nan  uisgeachan  (a  tha  air  am 
faicìnn  leinn  a'  còmhdachadh  an  talaimh  rau  'n 
cuairt  anns  an  dealbh  so)  a  dh'  ionnsuidh  d,  o  a  agus 
&.  Tha  e  soilleir  gu  bheil  an  lìonadh  aig  d,  a  chum 
am  bheil  iad  air  au  tarruing,  agus  mar  an  ceudna, 
air  an  taobh  is  faide  air  falbh  aig  c,  far  nach  'eil  an 
comas-tàlaidh  a  ruigheachd  nan  uisgeachan  air  an 
aon  mhodh.  0  a  agus  h  thubhaìrt  sinn  gu  bheil  na 
h-uisgeachan  aìr  an  tarruing  air  falbh,  air  chor  is 
gu  bheil  tràghadh  auns  na  h-ionadaibh  sin.  An 
nair  a  tha  'ghealach  air  an  taobh  is  faide  air  falbh 
0  'n  ghrèin  do  'n  talamh,  tha  'n  dithis,  mar  roimhe, 
a'  tarruing  nan  uisgeachan  o  a  agus  6,  agus  mar 
sin  tha  anns  a'  chtiis  so  mar  an  ceudna  reothart 
ann. 

An  uair  nach  'eil  a'  glirian,  a'  ghealach,  agus  an 
talamh  anns  an  aon  sreath,  mar  anns  an  dealbh  mu 
dheireadh,  ach  ann  an  suidheachadh  eile,  mar  ann 
an  dealbh  9,  tha  a'  ghrian  a'  tarruing  nan  uisgeach- 

an  air  aon  slighe,  agiis  a'  ghealach  air  slighe  eile; 
agus,  mar  sìn,  cha'n  'eil  an  lìonadh  co  ard,  no 'n 
tràghadh  co  ìosal.  'Se  theirear  ris  con-tràigh  anns 
an  t-suidheachadh  so. 


Dealbh  9. 


Tha  'n  dealbh  so  a'  leigeil  ris  gu  bheil  a'  ghrian, 
G,  a'  tarruing  nan  uisgeachan  o  a  agus  6,  a  chum  d ; 
agus  g^  a'  ghealach,  o  c  agus  d,  a  chum  a.  Mar  a 
thubhairt  sinn  cheana  tha  comas-tàlaidh  na  gealaiche 
ni's  mò,  agus  mar  sin,  leatha-se  tha  na  h-uisgeachan 
a'  bolgadh  a  mach  aig  a  agus  h  /  ach,  a  chionn  gu 

bheil  a'  ghrian  a'  tarruing  air  slighe  eile,  cha  'n  'eil 
airde  an  làin  co  mòr  agus  a  bha  e  ann  an  dealbh  8. 

'S  ann  a  mhain  mu  àm  na  gealaich  ìiir  agus  na 
gealaich  làin  a  tha  reothart  ann,  oir,  cha  'n  'eil  a' 
ghealach,  an  talamh,  agus  a'  ghrian  ann  an  aon 
sreath,  ach  aig  na  h-àmaibh  so.  'S  ann  a  rls  aig  a' 
cheud  cheithreamh,  agus  aig  an  treas  ceithreamh, 
a  tha  con-tràigh  ann,  do  bhrigh  gur  iad  so  na  h-àm- 
annaibh  anns  am  bheil  a'  ghealach  agus  a'  ghrian 
a'  tarruing  calg-dhlreach  an  aghaidh  a  cheile. 

Tha  a'  ghealach  direach  os  ceann  gach  earrann 
do'n  talamh  aon  uair  ann  an  24  uairean  agus  50 
mionaidean,  agus  air  an  aobhar  so,  tha  dà  thràgh- 
adh  agus  dà  llonadh  againn  anns  an  ùine  sin.  Do 
bhrigh  gu  bheil  an  talamh  a'  cuir  car  dheth  anns  na 
ceithir  uaire  fichead,  bhitheamaid  ullamh  gu  bhi  a' 
smuaineachadh  gum  biodh  an  làn  a  stigh  dà  uair  re 
an  tìm  so — aon  uair  air  an  ionad  tha  fo'n  ghealaich, 
agus  uair  eile  air  an  taobh  is  faide  air  falbh  uaipe. 
Gidheadh,  cha  'n  ann  mar  so  a  tha  chùis.  Aig  a' 
cheart  àm  anns  am  bheil  an  talamh  a'  ghiasad  mu'n 
cuairt  air  aisil,  tha  a'  ghealach  a'  siubhal  mu'n  cuairt 
'na  sHghe  timchìoll  an  talaimh,  agus  mar  so  feum- 
aidh  an  talarah  tuille  agus  car  a  chuir  dheth  mu'n 
d-thig  an  aon  bhall  deth,  a  tha  'n  dràsd'  dlreach  fo'n 
ghealaich,  gu  bhi  anns  an  t-suidheachadh  cheudna 
a  rìs. 

Tuigidh  sinn  an  ni  so  ni's  soiUeire  ma  ghablias 
sinn  beachd  air  aghaidh  uaireadair.  Abair  gu  blieil 
an  dà  lamh  còmhlatli  aigXII.    Tlia  lamli  nam  mion- 

aidean  a'  siubbal  mu'n  cuairt,  acb  bbeir  tbu  fainear 
feumaidb  i  dol  tuiUe  agus  aon  cbar  mu'n  cuairt  na 
b-agbaidb  mu'm  bbeil  iad  còmblatli  a  rìs  ;  oir  anns  an 
ùine  a  tba  ise  'dol  timcbioll  na  cuairt,  tba  lamb  nan 
uairean  air  gluasad  air  a  b-agbaidb  o  XII  gu  I,  air 
cbor  agus  gu  m  feum  làmbnam  mionaideanan  t-astar 
so  a  dheanamb  a  bbarr  air  cuairt  iomlan,  mu'n  d-tbig 
i  gu  bbi  anns  an  aou  ionad  ris  an  lamb  eile  a  ritbisd. 

Air  an  dòigb  cbeudna,  tba  a'  gbealacb  air  gluasad 
air  a  b-agbaidb  astar  beag,  anns  an  tìm  a  tba  'n 
talamb  a'  cuir  car  iomlan  dbetb,  air  cbor  agus  gu'm 
feum  esan  tuille  agus  car  a  cbuir  dbetb,  mu'n  d'tbig 
iad  gu  bbi  anns  an  aon  suidbeacbadb  do  tbaobb  a 
cbèile  anns  an  robb  iad  roimbe.  Uaitb  so  tuigear 
leinn  cionnus  a  tba  dlri  air  cuig-uaire-ficbead,  o'n 
àm  anns  am  bbeil  an  làu  air  a  tbarruing  a  stigb  le 
tàladb  na  gealaicbe  aig  àit'  air  bitb  an  diugb,  gus 
am  bbeil  e  anns  a'  cbeart  suidbeacbadb  anns  an  ionad 
sin  am  màireacb. 

Leis  an  orducbadb  so  tba'  n  Cruitbfbear  a'  cuir 
sior-gbluasadan  anns  a'  cbuau,  a  tba  'feucbainn  a 
macb  a  gbliocais  agus  a  mbaitbeis  air  mbodb  comb- 
arraicbte.  Leo  so  tba  na  b-uisgeacban  sin  a 
db'fbaodadb  a  bbi  nan  aobbar  plàigb  agus  nan 
aobbar  pèin,  le  lobbadb  agus  boladb,  air  an  dean- 
amb  nan  aobbar  fallaineacbd  agus  matbacbaidb  do 
dbuine  agus  do  ainmbidb.  Ma  tba  eadbon  linne  gle 
bbeag  do  uisge  taimb  ann,  cba  'n  f  bada,  gu  sònruicbte 
'an  àm  an  t-sambraidb,  gus  am  bbeil  boladb  ag  eiridb 
suas  uaipe,  a  tba  an  dà  cbuid  mi-tbaitneacb  agus 

mi-fliallain.  'Nuair  mata  a  sheallas  sinn  ri  linne 
mhòir  a'  chii^in,  agus  a  ghabhas  sinn  beachd  air  ro- 
mheud  an  duslaich  do  luibhean  agus  do  ainmhidhean 
malcta  a  tha  'socrachadh  innte,  nach  faic  sinn  cia 
co  ullamh  agus  a  dh'fhàsadh  an  sin  boladh  breun, 
a  bhiodh  na  aobhar  cràidh  agus  pein,  an  àite  i  bhi 
na  h-aobhar  buannachd  agus  toil-inntinn,  mar  a  tha 
i  aig  an  àm,nan  robhi  air  a  fàgail  leis  a'  Chruithfhear 
na  h-uisge  taimh,  gun  ghluasadan,  no  meadhonan 
air  bith  eile  gu  bhi  'cuir  bacadh  air  an  ni  so.  Ach 
leis  a'  ghluasad,  a  bha  a  nis  fo  ar  beachd,  maiUe  ri 
gluasadaibh  soirbheis  agus  sruthaibh  eile,  'an  comh- 
cheangal  ri  a  sailteachd,  tha  araon  gliocas  agus 
maitheas  an  Tighearna  air  an  cuir  f 'ar  comhair  air 
mhodh  nach  fhaodar  a  bhi  air  an  di-chuimhueach- 
adh  leinn,  gun  a  bhi  'feuchainn  a  mach  mi-thaing- 
ealachd  chiontach,  a  tha  ro  mhi-iomchaidh  dhoibh- 
san  a  tha  gach  là  a'  sealbhachadh  a  thròcairean. 
Thugamaid  fainear  gur  mòr  am  peacadh  a  bhi 
'dùuadh  ar  sùìlean  air  caoimhneasaibh  an  Tì  sin  anns 
am  bheil  againn  ar  bith,  ar  beatha,  agus  ar  comas 
gluasaid. 


A'  GHEALACH. 

Air  dhuinn  mar  so  beachd  aithghearr  a  ghabhail 
air  cuid  do  na  nithibh  is  cudthromaiche  agus  is 

druidhticlie  a  bhuincas  do  'n  chruinne-ce,  ann  an 
co-cheangal  ri  Eeul-Eòlas,  tilgidh  sinn  a  nis  sùilean 
ar  n-inntinn  thairis  air  240,000  mìle  do  fharsuing- 
eachd  ua  cruitheachd  a  dh'ionnsuidh  na  Gealaiche. 

Bha  mòrau  do  aire  a'  chinne-daonna  anns  gach 
linn  do'n  t-saoghal  air  a  thionndadh  a  dh'ionnsuidh 
a'  chuspair  so.  Cò  e  nach  eil  a'  toirt  fainear,  le 
taitneas,  cruthan  na  cuairt-rèil  so  ?  Cò  an  inntinn 
a  tha  co  slaodach,  codalach,  's  nach  'eil  i  'beachdach- 
adh  oirre  a'  cinntinn  o'n  ghealaich  ùir  gu  gealach 
làn,  agus  a'  lughdachadh,  ceum  an  deigh  cèim,  o  'n 
làn-ghealaich  gu  gealach  ùr  a  ris  ? 

Tha  a'  ghealach  gun  tàmh  a'  leantuinn  an  talairah 
'na  chuairt  timchioU  na  grèine.  Tha  i  'toirt  soluis 
duinn  nuair  a  tha'  ghrian  as  an  t-sealladh,  agus  mar 
so  a'  toirt  air  falbh  o  thiamhaidheachd  agus  ogluidh- 
eachd  na  h-oidhche.  Cha'n  'eil  a'  ghealach  gu 
dearbh  a'  soillseachadh  le  a  solus  fein:  'se  th'innte 
ball  dorcha,  agus  cha  'n  e  ball  soillseach  mar  a' 
ghrian,  agus  mar  so  an  solus  a  tha  sinn  a'  faotainn 
uaipe-se,  's  ann  o'n  ghrèin  a  tha  e  'teachd ;  acli  air 
dha  bualadh  oirre-se,  tha  e  air  a  thilgeadh  air  ais 
uaipe  a  chum  an  talaimh.  Faodaidh  sinn  mìneach- 
adh  fhaighinn  air  an  ni  so  le  bhi  'gabhail  sgàthan 
'nar  laimh  'nuair  tha  a'  ghrian  a'  dealradh,  agus  a' 
toirt  fainear  ciamar  a  tha  'n  solus  an  toiseach  a' 
bualadh  air  an  sgàthan,  agus  an  sin  air  a  thilgeadh 
air  ais,  gus  a  bheil  e  'soillseachadh  a'  bhalla  fa 
'chomhair.  Air  a'  mhodh  cheudna  tha  solus  na  greine 
a'  bualadh  air  a'  ghealaich,  agus  air  a  thilgeadh  air 
f2 

ais  uaìpe-se  a  dli'ionnsuidh  an  talaimh.  Tha  so 
soilleir  0  chruthan  a'  ciiuspair  so,  mar  a  chithear 
leinn  iad  ann  an 

Dealbh  10. 


Leis  an  dealbh  so  tha  air  a  leigeil  rìs  dhuinn 
cionnas  a  tha  a'  ghealach  a'  cinntinn  o  'n  ghealaich 
ìiir  gu  gealach  làn.  agus  a'  traoghadh  o'n  ghealaich 
làin  gu  gealach  ùr  a  ris. 

Tha  G  a'  riochdachachadh  na  greine,  T  an  tal- 
aimh,  agus  ABCDEFGHIa'  ghealach,  ann  an 
ochd  cruthan  'na  'cuairt  timchioll  an  talaimh.  Anns 
a  'chuairt  is  dlìiithe  air  T  chithear  i,  mar  a  tha  i 
da-rìreadh  air  a  soillseachadh  leis  a'  ghrein,  agus 
anns  a'  chuairt  is  faide  mach  chi  sinn  a  coslas  mar 
a  tha  sin  air  fhaicinn  o  'n  talamh.  'Nuair  a  tha  a 
suidheachadh  dìreach  eadar  a'  ghrian  agus  an  tal- 
amh  mar  aig  II,  chithear  gu  bheil   an  dara  letli 

dhitli  air  a  slioillseachadh  mar  aims  gacli  suidheach- 
adh  eile,  ach  cha  'n  'eil  mìr  do  'n  leth  shoillsichte  air 
f  haicinn  o  'n  talamh  :  'se  a  mhain  an  leth  dorcha 
a  tha  air  a  thionndadh  ris,  agus  mar  so  cha'n 
fhaicear  i  idir  aig  an  àm  so.  'S  e  so  an  suidheach- 
adh  anns  am  bheil  i  'nuair  a  tha  'm  mìosachan 
(Almanaic)  ag  ràdh  gu  bheil  gealach  ìu:  ann.  Air 
dhith  gluasad  air  a  h-aghaidh  gu  I,  tha  oisinn 
bheag  do  'n  taobh  shoillsichte  air  fhaicinn  o  'n  tal- 
amh,  agus  chithear  leinn  an  cumadh  a  tha  'sa' 
chuairt  a  mach.  Aig  A  tha  dara  leth  an  taobh 
shoillsichte  air  fhaicinn  o  'n  talamh,  agus  tha  nis 
againn  a'  cheud  cheithreamh.  Tha  a'  ghealach 
mar  so  a'  cinntinn  gus  a'  bheil  i  aig  C  mu  choinn- 
eamh  na  grèine  air  taobh  eile  an  talaimh,  agus  anis 
tha  'n  taobh  soillsichte  gu  h-iomlan  air  fhaicinn  o'n 
talamh.  'S  ann  anns  an  t-suidheachadh  so  a  tha  a' 
ghealach  làn  againn.  Air  an  aon  mhodh  anns  an 
robh  e  air  fhaicinn  leinn  gun  robh  a'  ghealach  a' 
cinntinn  o  H  gu  C,  air  a'  cheart  mhodh  tha  i  'traogh- 
adh,  cèum  an  deigh  cèim,  o  C  gu  D,  o  D  gu  E,  agus 
mar  sin  air  a  h-ais  gus  a'  ghealach  ùr  aig  H  a  rls. 

'S  e  astar  na  gealaiche  o  'n  talamh  237,000  mìle. 
'S  e  a  tomhas  troimhpe  2160  mile.  Tha  mar  so  an 
talamh  dlìi  air  leth-cheud  uair  ni  's  mò  na  a'  gheal- 
ach.  Ma  tha  luchd  àiteachaidh  air  a'  ghealaich 
(cha  'n  'eilear  a  'smuaineachadh  gu  bheil),  tha  'n 
talamh  air  fhaicinn  leo-san  na  ghealach  tri  uairean 
deug  ni's  mò  na  tha  sinne  'faiciun  na  gealaiche. 

Tha  a'  ghcalach  a'  gkiasad  timchioll  an  talaimh 

ann  an  29  làithean,  12  uair,  44  mionaidean.  Tlia 
i  'cuir  car  dhith  air  a  h-aisil  aans  an  ìiine  cheudna. 
Do  bhrigh  gu  bheil  i  'gabhail  an  aon  ùine  a'  dean- 
amh  cuairt  timchioll  an  talaimh  agus  car  air  a 
h-aisil,  cha  'n  fhaicear  leinn  ach  an  aon  taobh 
dhith  an  còmhnuidh.  (Tha  e  air  fhaicinn  gu  bheil 
gealaichean  nam  planaidean  eile  mar  an  ceudna  a' 
deanamh  cuairt  timchioll  orra-san,  agus  car  air  an 
aisil  anns  an  aon  tlm).  Cha  'n  'eil  an  taobh  do  'n 
ghealaich  is  dlùithe  air  an  t-saoghal  so  idir  gu 
h-iomlan  dorcha.  Tha  e  'sealbhachadh  rè  aon 
clieithir-là-deug  solus  na  grèine,  agus  rè  ceithir-là 
deug  eile  solus-iasaid  an  talaimh. 

Tha  reuladairean,  le  gloineachan-amhairc  cumh- 
achdach,  a'  faicinn  beanntan  gle  arda  air  a'  gheal- 
aich,  cuid  diubh  co  ard  ris  na  beanntan  is  mò  a  tha 
air  an  talamh,  'se  sin  mu  'n  cuairt  do  chuig  mìle  air 
airde. 

Tha  maitheas  Dhè  air  fhaicinn  leinn  gu  soilleir 
anns  an  ordugh  a  shuidhich  a  ghliocas-san  an  co- 
cheangal  ris  a'  chuspair  so  Anns  an  t-samhradh 
'nuair  a  tha  'n  oidhche  goirid,  agus  mar  so  gun 
moran  feum  againn  air  a  solus,  cha  'n  'eil  i  'g  èiridh 
acli  gle  bheag  an  aird  anns  an  adhar,  agus  air  a' 
mhodh  so  gun  ach  gle  bheag  ùine  a  dealradh  oirn 
idir.  Ach  aig  àm  a'  gheamhraidh  'nuair  a  tha  na 
h-oidhchean  fada,  agus  as  a  h-aogais-se,  cha  'n  e 
mhain  fada,  ach  ro  ùdlaidh,  tha  i  'g  èiridh  suas  ard 
gu  druim  nan  speur,  agus  air  an  aobhar  so  ùine  ni's 
faide  a'  comh-pairteachadh  ruinn  d'a  solus,  air  chor 

agus  gu  blieil  leatha-sa,  maille  ris  na  rionnagaibh, 
oghiidheachd  nan  oidhchean  fadalach  so  air  a 
sguabadh  air  falbh. 

Tha  e  air  f  haicinn  leinn  gu  bheil  a'  ghealach 
oidhche  an  deigh  oidhche  ni's  faide  gun  èiridh.  Aig 
cuid  do  àmaibh  tha  uair  an  uaìreadair  do  mhìith- 
adh  ann  ,  aig  àmaibh  eile  cha  'n  'eil  ann  ach  beagan 
mhionaidean.  Tha  'm  mùthadh  so  ni's  lugha  an 
àm  an  fhogharaidh  na  àm  air  bith  eile.  'S  aithne 
do  'n  roinn  mhòr  do'r  luchd  leughaidh  gu  bheil  aon 
ghealach  ann  aig  an  àm  so,  d  'an  goirear  '  gealach 
bhuidhe  na  Feill-micheir  ;  'na  h-eirigh-se  cha  'n  'eil 
do  atharrachadh  ann  ach  beagan  mhionaidean. 
Tha  so,  gu  sònruichte  ann  an  dùthchaibh  is  faide 
mu  thuath  na  Breatann,  a  chum  mòr-fheum  do  'n 
tuathanach,  oir  tha  e  'tachairt  aig  an  àm  a  tha  esan 
gu  saoithreachail  a'  trusadh  a  stigh  toradh  an  f hear- 
ainn.  Tha  air  ionnsuchadh  leinn  o  sheann  leabh- 
raichean  gu'n  d'  thug  tuathanaich  fainear  an  ni  so, 
fada  mu'n  robh  e  air  a  chomharrachadh  a  mach  le 
luchd  Keul-eòlais,  agus  ann-san  gu'n  robh  iad  a' 
leughadh  mòr-chaoimhneas  a'  Chruithfhir,  ann  a  bhi 
mar  so  a'  cuimhneachadh  orra,  'nuair  a  bha  iad  a' 
cruinneachadh  d  'an  saibhHbh  lòn  na  blìadhna. 
Nach  mòr  da-rìreadh  an  tàirisneachd  a  tha  Dia  a' 
taisbeanadh  'na  'chleachdaidhean  ri  clann  nan 
daoine  ?  "  C6  e  an  duine  gu'm  biodh  tusa  cuimh- 
neachail  air,  agus  mac  an  duine  gu'm  fìosraicheadh 
tu  e  !" 

DUBHAR  GEALAICHE. 


'Nuair  a  tha  dubhar  aìr  a'  ghealaich  feumaidh  gu 
bheil  cuspair  air  chor-eiginn  a'  tighinn  eadar  i  agus 
a'  ghrian,  a  tha  'cumail  air  an  ais  a  gathan  uaipe. 
Tha  an  dràsd'  agus  a  rìs  an  talamh  a'  tighinn 
dìreach  anns  an  aon  sreath  eadar  a'  ghrian  agus  a' 
ghealach,  agus  mar  so  ag  aobharachadh  a'  choslais 
ris  an  canar  Duhhar-Gealaiclie.  'Sann  a  mhain  aig 
àm  na  gealaich  làin  a  tha  an  talamh  a'  tighinn  eadar 
a'  ghriau  agus  a'  ghealach,  agus  air  an  aobhar  so, 
's  ann  a  mhain  aig  an  àm  so  is  urrainn  do  dhubhar 
gealaiche  tachairt.  Chi  sinn  cionnus  a  tha  an  ni  so 
air  a  thoirt  mu'n  cuairt  le 

Dealbh  11. 


Anns  an  dealbh  so  tha  againn  T,  an  talamh,  a' 
tighinn  ann  an  sreath  direach  eadar  G,  a'  ghrian, 
agua  ^,  a'  ghealach,  agus  a'  dorchachadh  g  gu 
h-iomlan.  Tha  e  soilleir  gur  h-ann  a  mhain  aig  àm 
na  gealaich  làin  is  urrainn  do  'n  ni  so    a  bhi  'tach- 

airt;  oir  'se  so  an  t-àm  a  mhain,  mar  a  clmnnaie  sinn 
'an  dealbh  10,  a  tha  'n  talamh  a  tighinn  ann  an  sreath 
dìreach  eadar  a'  ghrian  agus  a'  ghealach. 

Bhiodhmaid  ullamh  gu  smuaineachadh  gu'n 
tachradh,  do  reir  so,  dubhar  aon  uair  'sa'  mhìos  ; 
agus  dheanadh  e  so,  mur  bhi  gu  bheil  cuairt  an 
talaimh  aig  àmaibh  fo  chuairt  na  gealaich,  agus 
aig  àmaibh  eile  os  a'  cheann.  Bheirear  fainear,  cha 
'n  e  mhain  gu'm  feum  a'  ghealach  a  bhi  air  an  taobh 
is  faide  air  falbh  do'n  talamh  o'n  ghrein,  ach  mar 
an  ceudna  gu'm  feum  cuairtean  na  gealaich  agus  an 
talaimh  a  bhi  dìreach  fa  chomhaìr  a  cheile,  gun  an 
aon  a  bhi  os  ceann  an  aoin  eile.  Cha  'n  'eil  so  a' 
tachairt  ach  'na  uaireannan,  agus  mar  sin  cha  'n  'eil 
dubhar  gealaich  aun  ach  aig  na  h-uairibh  sin. 


DUBHAR  GREINE. 

Aig  àm  na  gealaich  ùir  tha  a'  ghrian,  an  talamh, 
agus  a'  ghealach  anns  an  aon  sreath  a  rìs,  ach  anns 
a'  chùis  so,  an  ait  an  talamh  a  bhi  eadar  a'  ghrian 
agus  a'  ghealach,  tha  a'  ghealach  a'  tighinn  eadar 
a'  ghrian  agus  an  talamh — a'  cumail  air  an  ais 
cuibhrionn  do  a  gathan,  mar  a'  chithear  leinn  le 
dealbh  12,  agus  mar  so  ag  aobharacliadh  Duhhair 
air  uachdar-san. 

AN  RIAN-GREINE. 
Dealbh  12. 


Ris  a  so  canar  Dubbar  Grèine.  Cba  'n  àbbaiseacb 
le  Diibbar  Grèine  mairsinn  ni's  faide  na  ceitbir 
mionaiclean ;  an  uair  is  maireannaiche  e  cba  'n 
fbaide  an  ùine  na  seacbd  mìonaidean. 

Mu'n  do  dbealraicb  solus  eolais  co  soilleir  agus  co 
coitcbionn  air  a'  cbinne-daonna,  agus  a  tba  e  'nar 
n-àm-ne,  gbeibbte  cuid  do  naimbdean  a'  cbreidimb 
Cbriosdaidb  aigan  robb  do  ladurnacbda  bbi  'cumail 
a  macb  gu  b-ain-diadbaidb,  nacb  bu  mbiorbbuil  idir 
an  dorcbadas  a  bb'ann  an  uair  a  bba'm  Fear-saoraidb 
air  a'  cbrann-cbèusaidb,  acb  Dubbar-Grèine  àbb- 
aiseacb,  a  bba  air  a  tboirt  mu'n  cuairt  gu  nadurra. 
Tba  Ealdbain  Reultaireacbd  a'  sguabadb  air  falbb  na 
beacbd  so,  gun  aon  seasamb  fbagail  aice  ;  oir  tba'n 
Ealdbain  so  a'leigeil  ris,  mar  a  db'  ainmicb  sinn,  nacb 
comasacb  do'n  dorcbadas  a  tba  air  aobbaracbadb 
leis  a'  gbealaicb  a  bbi  'tigbinn  eadar  a'gbrian  agus 
an  talamb,  mairsinn,  cba  'n  e  tri  uairean,  acb  a 
mbain  seacbd  mionaidean,  agus  mar  an  ceudna, 
nacb  comasacb  do'n  ni  so  tacbairt  acb  aig  àm  na 
gealaicb  ùir ;  agus  tba  dearbb  f  bios  aig  gacb  neacb 

a  rannsinch  a'clims  ann  an  solus  a'  Bhlobuill,  gu'n 
deach  an  Slanuighear  a  cheusadh  aig  àm  na  geal- 
aich'  Jàin ;  oir  's  e  so  an  t-àm  anns  an  robh  an  flièisd 
air  a'cumail,  aig  an  robh  esan  air  a  chuir  gu  bàs. 
^lar  so  mata  tha  argumaid  nan  ana-creidmheach 
air  a'  tilgeadh  bun-os-cionn  gu  buileaeh. 


A'  GHPJAN. 

Bithidh  sinn  a  nis  a'  tionndadh  ar  n-aire  a 
dh'ionnsuidh  a  Chuspair  òirdheirc,  loinnear  sin,  is 
màthair-aobhair  do  gach  gath  soluis  agus  teas  a  tha 
air  a  shealbhachadh  air  gach  cruinne  a  bhuineas 
do'n  Pdan-ghrèine.  Is  tearc  an  àireamh  do  ar  co- 
chreutairibh  aig  am  bheil  beachdan  ceart  agus 
eòlasach  air  a'  Chruinne  hhrmgha  so.  Tha  iad  ag 
amharc  oirre  mar  nach  bu  mhò  i  na  beantag  ag 
eiridh  suas  air  uachdar  nan  speur  là  an  dèigh  là. 
Cha  'n  'eil  faireachdainn  aca  gur  e  tha'n  so  cuspair 
co  mòr  agus  nach  urrainn  dhuinn  a'  mheudachd 
a  chuir  fa'n  comhair  air  mhodh  is  comasach  dhoibh 
a'  bhreithneachadh.  Ged  a  charnadh  tu  suas,  muin 
air  mhuin,  muilHon  gu  leth  do  shaoghail,  gach  aon 
diubh  co  mòr  ris  a'  chruinne-ce  so  air  am  bheil 
sinne  'gabhail  taimh,  cha  bhiodh  am  meall  a 
dheanadh  sud  suas  ach  eadhon  mu  mheudachd  na 
G 

Grèine.  Tha  tliu  ullamh  gu  ràdh,  Ciamar  ma  ta 
tha  e  'tachairt  gu  bheil  i  'g  amharc  co  beag  anns  an 
iarmailt  ?  Tha  mi  a'  freagairt,  Ciamar  tha  e 
'tacliairt  gu  bheil  an  tìgh-seallaidh  air  an  rudha 
ud  thall,  nach'eil  beagno  suarrach  'nuair  tha  thu  'a  d' 
sheasamh  aig  a'  bhonn,  a'  sealltuìnn  co  dìbhdh  air 
dhuit  triall  deich  mlle  air  falbh  uaith?  Ciamar  tha 
e  'tachairt  gu  bheil  an  t-eun  rioghail  sin,  an  iolaire, 
a  tha  'sealltuinn  co  mòr  'nuair  tha  i'n  toiseach  ag 
èiridh  air  a  sgiathaibh,  a'  f  às  co  suarrach  'nuair  tha 
i  'g  eiridh  suas  gu  h-ard  anns  an  adhar,  agus  gu'n 
gabhadh  tu  i  airson  gobhlan-gaoithe  no  breac-an- 
t-sìl  ?  Tha  dearbh-fhios  agad  gur  e  'n  t-astar  a  tha 
na  cuspairean  ud  uait  a  tha  'toirt  orra  sealltuinn  co 
beag.  Co-chuir  an  teagasg  ceudna  ris  an  Fhear- 
shoillseachaidh  àluinn— an  Lòchran  dhealrach  so  ; 
agus  cha'n  fhàihiich  thufhaicinn  do  bhrigh  gu  bheil 
esan  cofadari  95,000,000 mìleair  falbh  uait,gu'mfeum 
da-rìreadh  gur  cuspair  ro  mhòr  e,  ged'  a  tha  e  rèir 
coslais  mar  spot  bheag  air  aghaidh  na  h-iarmailt. 
Thubhairt  sinn  gur  e  cein  na  grèine  o'n  talamh 
95,000,000  mìle.  Feuchamaid  an  urrainn  dhuinn 
cail-eiginn  do  bhreithneachadh  a  bhi  againn  air  ro- 
mheudachd  an  astair  a  tha  'n  so.  Gus  an  ni  so  a 
thuigsinn  ni  's  soilleire,  seallamaid  ciod  an  ìiine  a 
ghabhadh  peileir  gunna  a'  siubhal  o'n  talamh  a 
dh'ionnsuidh  na  greine.  Tha  e  air  a  ràdh  gu'n  siubh- 
ail  am  peileir  so  aig  astar  cuig  ceud  deug  mìle  's  an 
uair  ;  agus  gidheadh  ghabhadh  e  seachd  bliadhna  a' 
ruith  uainne  g'a  h-ionnsuidh-se.     Tha  leth  cheud 

mìle  'san  uair  air  a  chunntadli  'na  shiubhal  cabhagach 
airson  carbad-smùide  air  rathad  iaruinn  (cha'n  'eil 
iad  a  falbh  co  bras  ri  so  an  Albainn).  A  nis  ged 
bu  chomasach  dhuit  rathadiaruinn  a  shuidheachadh 
eadar  sinne  agus  a'  ghrian,  ghabhadh  an  carbad  so 
còr  math  agus  dà  cheud  bhadhna  a'  coimhHonadh 
an  turuis,  a'  ruith  a  là  agus  a  dh'  oidhche.  Sealladh 
eile  air  a'  chìiis  so.  Smuainich  gu'n  robh  rathad  mòr 
eadar  an  talamh  agus  a'  ghrian.  A  nis  ged'  bu 
chomasach  do  each  ruith  air  an  rathad  so  gu'n  stad, 
co  luath  ri  fichead  mìle  'san  uair,  fad  deich  uairean 
a  h-uile  latha,  ('se  sin  dà  cheud  mìle  'san  latha) 
ghabhadh  e  tri-ceud-deug  bliadhna  mu'n  ruigeadh 
e  ceann  na  slighe. 

Nach  ro-anabarrach  cein  agus  meudachd  a'  chus- 
23air  so  ;  mur  biodh  dearbhachd  orra  nach  fhaodar 
leinn  cuir  na  aghaidh,  bhiodhmaid  ullamh  gu  bhi 
cunntadh  so  mar  naigheachd  fhaoin,  gu  bhi  air  a 
h-àireamh  'am  measg  sgeulachdan  na  h-aimsir  a 
dh'  fhalbh. 

Ach  theagamh  gu  bheil  an  leughadair  ag  ràdh, 
mar  a  chuala  mi  fear  do  m'  luchd-dùthcha  ag  ràdh, 
'nuair  a  bha  na  nithe  so  air  an  cuir  f 'a  'chomhair, 
''  Faodaidh  muinntir  labhairt  mar  a  thogras  iad  air 
na  cìiisibh  sin,  ach  cha  'n  eil  e  'nan  comas  aon  chuid 
astar  no  meudachd  na  gealaiche  no  na  greine  a 
thomhas,  cia  b'e  air  bith  mar  a  chuireas  iad 
sgleo  f'ar  comhair  ann  am  briathraibh."  'S  e 
theireamaid  ri  leithid  so,  Faicill  bheag,  na  bi 
co  cabhagach.     Ged  nach  urrainn  dhuinn  gluasad 

thairìs  air  an  astar  eadar  sinn  agus  a'  ghrian, 
gidheadh  's  urrainn  sinn  a  thomhas  a'  cheart  co 
cinnteach  agus  ge  do  choisicheamaid  a  h-uile  ceum 
do'n  ghrunnd.  Fiosraich  do'n  bhalachan  (no  do'n 
pliroitseach)  'san  sgoil  a  tha  gu  math  air  aghaidh 
ann  an  cunntas — anns  an  earann  deth  ris  an  abrar 
cunntas-tomhais — agus  innsidh  e  dhuit  gur  urrainn 
esan  an  t-astar  a  tha  eadar  dà  thaobh  Loch-fìne, 
Loch-tatha,  no  Loch-nis  a  thomhas  gun  dol  thar 
an  Loch  idir,  a'  cheart  co  cinnteach  agus  ge  do 
sheòladh  e  thar  an  Loch  'sa  thomhaiseadh  e  na 
h-uile  ceum  deth  le  sreang  no  driamlach.  'S  ann  ni 
eiginn  air  a  mhodh  cheudna  is  comasach  dhuinn  cèin 
na  gealaiche  no  na  greine  f  haotainn  a  mach,  agus 
sin  air  a  leithid  do  dhòigh  agus  nach  fag  teagamh 
sam  bith  air  inntinnna  muinntiris  urrainn  na  ceuman 
a  thuigsinn,  gu  bheil  an  cunntas  ceart. 

Is  co  mòr  an  earbsa  a  th'  aig  daoine  fòghluimte 
tuigseach  anns  a'  mhodh  thomhais  so,  's  gu'n  ceann- 
aich  agus  gu'n  reic  iad  oighreachdan  gu'n  aon 
amharus  do  thaobh  mearachd  air  bith  'nan  cunn- 
tasaibh, 

'Nuair  a  bheir  sinn  fainear  eadhon  cuid  do  na  nithe 
is  urrainn  speuradairean  a  roi'-innseadh  dhuinn,  a 
tha  gu  teachd  gu  crìch  ficheadan  agus  ceudan  bhadh- 
nan  m  'an  tachair  iad,  cha  d'thig  e  dhuinn  a  bhi  mi- 
chreideasach  do  thaobh  an  comasan  a  bhi  leigeadh 
ris  dhuinn  leithid  nam  fìrinnean  a  chuir  mi  f'ar 
comhair  —  a  bhi  leigeadh  ris  dhuinn  cein  na 
gealaiche  agus  na  grèine.     Is  urrainn  iad  innseadh 

dliuiun,ùiue  mhòr  roiiiilian  àm,gubheil  Dubhar  geal- 
aiche,  no  Dubhar  grèiue  ri  tachairt  aig  a  leithid  so 
do  uair  do  leithid  so  do  latha,  agus  mar  so,  cia 
iomadh  eadhon  do'r  luchd-diithcha  a  bha  'sealltuinn 
a  mach  airson  Dubhar  na  gealaiche  a  bha  air  f haic- 
inn  co  breagha  mu  dheich  uairean  anns  an  anmoch, 
air  an  treasamh  là  deug  do'n  deicheamh  mìos  do'n 
bhliadhna  so  fein  (1856).  Bha  e  air  a  roi'-innseadh 
dhuinu,  mar  an  ceudna,  gu'n  robh  a  leithid  so  do 
reul-fionnaidh*  ri  bhi  air  a'  faicinn  air  tighinn  air  a 
h-ais  a  dh'ionnsuidh  fradharc  an  t-saoghail  so 
againne,  agusthachair  e  ghnath  ceart  mar  abha  e  air 
innseadh,  cha  'n  ann  aon  uair  ach  ioma  uair.  Bu 
chòir  do  leithidibh  sin  do  nithibli  a  bhi  'toirt  oirn 
cluas  shuimeil  a  thoirt  do  theagasg  luchd  Reultair- 
eachd,  agus  gun  bhi  cuir  cììl  buileach  ris,  gus  air 
dhuinn  a  rannsachadh  gu  mion,  am  faighear  a  mach 
leinn  gu  soilleir,  gu  bheil  ni-eigin  neo-sheadhail  agus 
neo-sheasmhach  air  fhaotainn  ann. 

Air  dhuinn  mar  so  a'  leigeil  ris  gii  bheil  dòigh 
anns  am  faodar  astar  cuspair  a  thomhas  gun  tighinn 
dlii  air  idir,  feuchaidh  sinn  a  nis  ri  bhi  'foillseachadh 
dòigh  anns  an  tuig,  tha  mi  'n  dòchas,  an  t-aon 
is  aineolaiche  a  leughas  so,  aon  mhodh  anns  am  bi 
e  comasach  air  meudachd  na  grèine  agus  na  geal- 
aiche  a  chunntadh  air  a  shon  fein,  gle  dhliì  air  fior, 
rna  'se  's  gu  bheil  e  'gabhail  a  stigh  cein  nan  cus- 
pairean  sin.  Chum  na  crlche  so  gabh  cuspair  cruinn 
air  chor-eigiu,  abair  bonn  airgid  ;  cuir  ri  d'  shùil  e, 

*  Comet :   Beurla. 
g2 

aìg  a   leithid   do   astar  uaipe  agus  gu  blieil  e  gu 

h-iomlan  a'  còmhdachadh  mar  gu'm  b'aim  na  geal- 

aiche  o  d'  shiiil — aig  a  leithid  do  astar  agus  gu  bheil 

am  bonn  airgid  agus  a'  ghealach  dìreach  an  t-aon 

mheudachd.     Air  dhuit   so   a  n    ihh  iq 

dheanamh,  an  sin  anns  a'  cheart 

tomhas  anns  am  bheil  uidhe  na 

geahiiche  o  'n  talamh  (240,000 

mìle)  ni's  mò  na  uidhe  a  bhuinn 

airgid  o  d'  shùil,  anns  an  tomh- 

as  cheudna  tha  a'  ghealach,  'se 

sin  tomhas  na  gealaiche  troimh- 

pe,  ni's  mò  na  leud  a'  bhuinn 

airgid. 

Tuigear  an  ni  so  ni's  fearr 
le  amharc  ri  dealbh  13. 
Abair  gu  bheil  do  shìiil  aig 
A,  agus  gur  e'n  cuspair  S, 
sgi]linn,a  thathu  'cumail  eadar 
do  shùil  agus  a'  ghealach,  g. 
Tha  fhios  agad  gu  bheil  g 
240,000  mlle  air  falbh.  Tha 
thu  'cumail  a'  bhuinn  airgid 
aig  a  leithid  do  astar  o  'n  t-sùil 
agas  gu  bheil  e  'còmhdachadh 
na  gealaich'  gu  h-iomlan,  agus 
cha  'n  'eil  tuille  :  se  sin  tha'  n 
dithis  dìreach  an  t-aon  mheud- 
achd,  a  rèir  agus  mar  tha  iad 
air  am  faicinn  le  d  'shùil  aig  au  àm.     A  nis  abair  gur 

e  leud  na  sgillinn  òirleacli:  's  urrainn  tliu  so  athomh- 
as,agus'surrainnthu  mar  an  ceudna  nieile  athomhas 
a  bhios  chum  feum  dhuit,  'se  sin  an  t-astar  eadar  do 
shùil  agus  an  sgiUinn  anns  an  t-suidheachadh  a 
dh'ainmich  mi.  'Se  'n  t-astar  so  sea  fìchead  òirleaph. 
Feumaidh,  ma  ta,  gu  bheil  a'  ghealach  ni's  mò  na  'n 
sgilHnn  a'  cheart  uiread  agus  a  tha  'n  t-astar  o  'n 
t-sùil  gus  a'  ghealach  ni's  mò  na  'n  t-astar  o'n 
t-sìiil  gus  an  sgilhnn.  Ma  chunntaisear  leinn  astar 
na  sgihinn  o'n  t-sùil  ann  an  leth-òirHch,  chi  sinn  a' 
chùis  ni's  furasda.  'Se  'n  t-astar  so  dà  cheud  agus 
dà  fhichead  (240)  leth-òirleach.  Chi  sinn  uaith  so, 
do  bhrigh  gur  e  cèin  na  gealaiche  240,000  mìle,  gu 
bheil  dìreach  leth-òirleach  againn  anns  an  astar 
eadar  an  t-stiil  aig  A  agus  an  sgiUinn,  S,  f'a 
chomhair  deich  ceud  (1000)  mìle,  anns  an  astar 
eadar  an  t-sùil  agus  a'  ghealach  g.  A  nis  do  bhrigh 
gu  bheil  dà  leth-òirleach  air  leud  anns  a  bhonn  airgid 
femnaidh  gur  e  tomhas  na  gealaiche  troimhpe,  o 
thaobh  gu  taobh,  2000  mìle.  Xo  ma's  miann  leis 
au  leughadair  òg  an  ni  so  chunntadh  gu  mionaideach 
air  a  shon  fein,  ('s  ann  airson  na  h-òigridh  gu  sòn- 
ruichte  tha  mi  'leudachadh  air  a'  chùis)  chi  e  gu  bheil 
astar  na  gealaiche  o  'n  talamh  co  iomadh  uair  ni's  mò 
na  astar  na  sgilhnn  o  'n  t-sùil,  agus  a  ni,  gu  blii  'ga 
chunntadh  na  òirHch,  2000  mìle.  No  ann  am  briath- 
raibh  eile,  's  e  àireamh  nan  òirleach  ann  an  240,000 
mìle,  an  t-astar  eadar  A  agus  g,  15.206,400,000 
-r  120  òirleach  (an  t-astar  eadar  A  agus  S)  = 
126,720,000  òirleach,  ni  is  e  2000  mìle. 

Mar  so  fhuair  sinn  a  macli  ciod  e  nieudaclid  na 
gealaiche  dlù  air  an  f  hìriun,  (cha  'n  e  so  an  dòigh 
anns  am  bheil  i  air  a  tomhas  le  speuradairean).  ach 
cha  'n  fhaodar  leinn  stad  an  so,  tha  fathasd  a' 
gh^'ian  againn  ri  thomhas.  Seall  air  t-ais  car 
beagan  ri  dealbh  13.  Tha  'n  cuspair  G  a'  samh- 
lachadli  na  grèine.  A  nis  ma  shaoileadh  sinn  air  tùs 
nach  biodh  e  furasda  meudachd  na  gealaiche  fhaot- 
ainn  a  mach,  's  cinnteach  gu'm  bi  e  ni's  dorra  'nar 
beachd  meudachd  na  greine,  G,  a  thomhas  ;  ach 
'nuair  a  sheallas  sinn  air  a'  chùis  le  'r  sìiilean  fosg- 
ailte,  cha  'n  'eil,  eadhon  so,  ro-dheacair.  Mar  a 
thubhairt  sinn,  cha  'n  'eil  e'n  taobh  thall  do'r 
comas  cein  cuspairean  fada  uainn  a  thomhas.  Einn 
sinn  so  do  thaobh  na  greine,  agus  fhuair  sinn 
a  mach  gu  bheil  i  95,000,000  mìle  uainn.  Thug 
gach  neach,  eadhon  anns  a'  ghleann  is  uaigniche  do'n 
Ghàidhealtachd,  fainear,  gu  bheil  a'  ghealach  agus 
a'ghrian,  an  uair  a  tha  e  'g  am  faicinn  air  aghaidh 
nan  speur,  a  rèir  coltais  an  aon  mheudachd.  Feum- 
aidh,  mata,  ma  tha  a'  ghrian  ni's  faide  uainn,  gu 
bheil  ise  ni's  mò,  dìreach  anns  an  tomhas  anns  am 
bheil  i  ni's  faide  air  falbh.  'Nuair  tha  Dubhar 
iomlan  grèine  a'  tachairt,  tha  dearbhadh  soilleir 
againn  gu  bheil  u'  ghealach  ^,  agus  a'  ghrian  G, 
anns  an  dealbh  an  t-aon  mheudachd  do'n  t-sùil. 
A  nis  mata  do  bhrigh  gu  bheil  G  ceithir  ceud  uair 
ni's  faide  o'n  t-sùil  na  g  (oir  tha  'n  àireamh 
95,000,000  glc  dhlù  air  ceithir  ceud  uair  ni's  mò  na 
240,000),    tha  gun  teagamh    G    ceithir    ceud    uair 

ni  's  inò  na  g.  Ach  cia  lion  mìle  a  f  hiiair  sinn  a 
mach  a  b'e  tomhas  na  gealaiche  troìmhpe  ?  B'e  so 
2000  mìle ;  uime  sin,  'se  tomhas  na  greine  troimhpe 
800,000  mìle,  do  bhrigh  gur  e  so  ceithir  ceud  uair 
2000.  Tha  dòighean  eile  anns  am  faodar  tomhas 
na  grèine  a  dheanamh  a  mach  ni's  fìrinniche,  ach 
air  a  mhodh  a  dh'  ainmich  mi,  tre  am  faod  am  bal- 
achan  buachaille  'na  shuidhe  air  taobh  an  t-slèibh, 
meudachd  na  gealaiche  agus  na  greine  a  thomhas 
air  a  shon  fein,  tha  sinn  a  tighinn  gle  dhlii  air  a' 
chùis.  'Se  fìorthomlias  na  grèine  troimhpe  882,000 
mìle,  agus  mu'  timchioll  2,770,000  mìle.  'S  co  mòr 
am  meudachd  so,  agus  gu'n  gabhadh  Carbad-iaruinn, 
a'  ruith  aig  astar  leth-cheud  mlle  'san  uair,  gun 
stad  latha  no  oidhche,  sea  bliadhna  agus  ceithir 
mìosan  a  'dol  gu  h-iomlan  mu'n  cuairt  orra.  'S  co 
mòr  i  agus  nara  biodh  a  teis-meadhoin  far  am  bheil 
meadhon  an  talaimh,  gu'n  ruigeadh  i  mach,  cha  'n  e 
mhain  gu  ruig  a'  ghealach,  ach  eadhon  gu  200,000 
mìle  an  taobh  thall  do'n  chuspair  sìn,  ged  tha  i 
'siubhal  ann  an  cuairt  a  tha  240,000  mìle  a  mach  o'n 
talamh. 

Tha  a'  ghrian  a'  roladh  air  a  h-aisil  ann  an  cuig-là- 
fichead,  seachd  uairean  agus  dà  fhichead  'sa  h-ochd 
mionaidean  (25J  làithean).  Tha  'n  ghiasad  so  air 
fhaicinn  gu  soilleir,  le  bhi  'gabhail  beachd,  le  gloin- 
eachan-amhairc,  air  smalan  no  buill  dhorcha  air  a 
h-aghaidh.  Tha  e  air  a  thoirt  fainear  gu  bheil  na 
buill  so  a'  ghiasad  gu  daonnanach  an  aon  rathad. 

air  dhòigh  nach  'eil  ciinntas  air  ach  le  bhi  'gabhail 
a  stìgh  an  roladh  so  airah-aisil. 

Bithidh  sinn  a  nis  a'  sealltuìnn  ri  nadur  a'  chus- 
pair  bhreagha  so,  o'm  bheil  sinn  a'  sealbhachadh 
uiread  do  mhaith — solus  dealrach  agus  teas  tait- 
neach.  Bha  cuid  do  chàileadairean — daoine  fògh- 
luimte — a'  smuaineachadh  gu'm  bu  mheall  mòr  teine 
a'  ghrian,  a  ghnath  a'  losgadh,  agus  mar  so  a  ghnath 
a'  sgaoileadh  a  mach  teas  agus  soluis  do  gach  plan- 
aid  an  co-cheangal  rithe.  Ach  tha  'm  beachd  so  nis 
air  a  chuir  gu  h-iomlan  a  thaobh.  Einn  leasachadh 
ghloineachan  -  amhairc  an  teagasg  so  f hagail  gu 
buileach  gun  bhonn  seasaidh.  Tha  reultairean  a 
nis  a'  còrdadh  ann  a  bhi  'cuir  f'ar  comhair  gur  e 
h-innte  ball  dorcha,  eadhon  cosmhuil  ris  an  talamh 
so  air  am  bheil  againn  fèin  ar  crannchur.  Tha  iad 
a'  comh-dhùuadh  gu  bheil  dà  adhar  ag  iadhadh  mu 
a  timchioll — gu  bheil  an  t-aon  is  dlùithe  oirre  neo- 
shoillseach,  ni-eigin  cosmhuil  ris  an  adhar  a  tha  'g 
iadhadh  mu  thimchioll  an  t-saoghail  so — agus  gu 
bheil  an  t-aon  is  faide  uaipe  soillseach,  eadhon  'na 
aon  lasair  dhealrach.  Tha  'n  t-adhar  lasarach  a  tha'n 
so,  os  ceann  an  adhair  ueo-shoillsich,  air  a  leithid 
do  mliodh  agus  gu'm  faodar,  a  chum  bhi  'ga  thuigsinn 
ni's  fearr,  a  choimeas  ri  baideal  do  neoil  a  chithear 
leinn  a'  snamh  gu  h-ard  anns  an  adhar  againn  fèin. 
Nam  bu  lasair  am  baideal  neoil  ud,  an  sin  bhiodh 
gu  freagarrach  air  a  shamhlachadli  a  mach  adhair 
na  greine — an  t-adhar  a  tlia  fo  na  neoil  a'  samhlach- 
adh  a  mach  au  adhair  nco-shoillsich  a  dh'  ainmich 

mi,  agus  iia  neoil  i'ein  an  adliair  lasaraich  is  fliaicle 
uaipe. 

Mar  so  cha  'n  'eil  e  idir  mi-choltach  gu  bheil  an 
saoghal  mòr  ud  air  àiteachadh  le  creutairibh  reus- 
anta.  Faodaidh  e  bhi  gur  e  h-anns  an  lòchran 
dhealrach  ud,  a  tha  'g  eiridh  suas  air  aghaidh  nan 
speur,  gu  bhi  dearsadh  air  a'  chruinne  so  air  am 
bheil  againne  ar  tamh,  saoghal  àitichte  le  bithean,  a 
tha  gun  sgìos  a  'cuir  an  cèill  mòralachd,  gliocais 
agus  neirt  an  Tighearna  Dè  Uile-chumhachdaich. 
Dìreach  mar  tha  'n  saoghal  so  mòr  thairis  air  gach 
aon  eile  anns  an  Rian-Ghrèine,  co  is  urrainu  a  bhi 
'g  àicheadh  nach  faod  e  bhi  gu  bheil  an  so  glòir, 
ghocas,  agus  maitheas  a'  chruithfhir  air  am  foill- 
seachadh  a  mach  air  mhodh  ro  òirdheirc,  le  creut- 
airibh  a  laimh  ? 

Tha  air  a  mheas  gu  bheil  teas  a'  teachd  o'n  àile 
shoillseach,*  a  tha  air  an  taobh  a  mach  a'  cuairteach- 
adh  na  greine,  seachd  uairean  ni's  dèine  na  tha  air 
fhaireachdainn  o'n  àmhainn,  no'n  f  hìirnais,  is  teotha 
is  urrainn  a  bhi  air  a'  teasachadh  le  làmh  duine : 
'se  sin  ge  d'  bu  chomasach  dhuinn  teine  a  lasadh  co 
mòr  ris  a'  chuspair  so,  cha  d'thigeadh  a  mach  uaith 
ach  an  seachdamh  cuid  do'n  teas  a  tha  air  a  chuir  a 
mach  leis-san. 

'S  mòr  da  rìreadh  na  bheil  do  mhaitheas  an  Tigh- 

earna  air  a  shealbhachadh  leinne  o'n  Ghrèin.    'S  ann 

uaipe-se  tha  'teachd  gach  gath  soluis,  agus  gach 

caileigin  teas,  a  tha  air  am  mealtuinn  leinn  o  àm  gu 

*  Luminous  gas  :  Beurla. 

h-àm.  'Sana  leatlia-sa  tha  air  aobharachadh  gach 
sgàile  dhathan  a  tha  air  am  faicinn  leinn  anns  gach 
luibh  maoth,  gach  duilleach  craoibh,  agus  gach 
trusgan  maiseach,  a  tha  taitneach  do'n  t-sìiiL  'S  e 
80  am  bann  giòrmhor  leis  am  bheil  uile  shaoghail 
an  Rian-ghreine  air  an  ceangal,  agus  air  an  cumail 
nan  cùrsa,  air  mhodh  riaghailteach.  Le  a  comas- 
tc4Iaidh-se  tha  iad  air  an  cumail  'nan  cuairt,  a  cheart, 
co  cinnteach  agus  ge  do  bhiodh  iad  air  an  cean- 
gal  rithe  le  slabhraidh  dhiongmhalta.  *S  mòr  na 
bheil  da  rìreadh  do  èifeachd  a'  tighinn  uaipe  chum 
an  t-saoghail  so  againne.  Tha  gach  crèutair  beo  a' 
deanamh  gairdeachas  ri  a  teachd.  Gheibhear  gach 
seorsa  chuileag  a'  dannsadh  'na  gathan  le  aiteas 
soilleir.  Tha  eunlaith  an  adhair  ga  coinneachadh 
'nuair  tha  i  'g  eiridh  anns  an  iarmailt  le'n  òrain 
clieolmhor,  bhinn.  Le  a  cumhachd-se  tha  na 
machraichean  agus  na  sleibhtean  air  an  sgeadach- 
adh  le  trusgan  bòidheach  uaine.  Tha  e  air  a  dhearbh- 
adh  gu  soilleir  gu  bheil  gach  uile  sheorsa  dhath- 
on,  co  dhiu  is  ann  air  luibhibh,  air  trusganaibh,  no 
ni  air  bith  eile,  air  an  aobharachadh  le  gathan  na 
grèine.  Leo-san  tha  deirgead  an  ròis,  gilead  na 
lihdh,  buidhead  an  hùs-mhàirì,  agus  uainead  an 
fheòir,  air  aobharachadh.  As  a  h-eugmhais-se  cha 
bhiodh  air  fhaotainn,  air  aon  chearna  do'n  domhan, 
ach  ogluidheachd  mhi-thaitneach  agustiugh-dhorch- 
adas.  Bhiodh  beatha  agus  ghiasad,  ceol  agus  aidh- 
ear,  gu  h-uile  agus  gu  bràth  air  an  sguabadh  air 
falbh    uainn.      Nan  robh   an    Cruithfhear   a'  toirt 


NA  PLAXAIDExVN.  77 

mu'n  cuairt  gu'm  biodh  ise  'diultadh  a  soluis,  bu  dòr- 
uinneach  da  rìreadh  cor  gach  creutair  air  uachdar  a' 
chruinne  so.  Cha'n  e  mhain  gum  biodh  an  solus 
sòlasach  air  a  thionndadh  gu  dorchadas  ìidlaidh, 
ach  bhiodh  mar  an  ceudna  blàthas  comhfhurtach- 
ail  air  iompachadh  gu  fuachd  do-ghiulan. 

Cha'n  ioghnadh  ge  d'  tha  ughdair  ainmeil  a'  cuir 
an  cèill,  Nach  airidh  esan  is  urrainn  sealltuinn  suas 
ris  a'  chuspair  ghlòrmhor  so,  gun  taingealachd  agus 
fìor-chràbhadh  'na  chridhe,  air  a  bhi  'sealbhachadh 
maitheas  a'  Chruithfhir.  Nach  d-thig  e  dhuinn  a 
bhi  'togail  suas  ar  guth  ann  a  bhi  a'  cliuthachadh 
ainm-san,  a  dh'  orduich 

A'  ghrian  gu  h-uachdranachd  san  là, 

chum  dliuinne  gu'm  bu  leir  ; 
Air  son  gu  mair  a  thròcair  chaomh 

gu  sion'uidh  feadh  gach  rè  ? 


NA  PLANAIDEAN. 

Air  dhuinn  mar  so  sealladh  aithghearr  a  ghabhail 
air  cuid  do  nithibh  mu  thimchioU  an  talaimh,  agus 
mu  thimchioll  a  lochrain — na  greine,  an  solus  a's  mò 
a'  riaghladh  an  latha,  agus  na  gealaiche  an  solus  a's 
lugha  a'  riaghladhna  h-oidhche,  tionndaidhidh  sinn 

H 

a  nis  ar  n-aire  ris  na  reultaibh  siubhlach,  compan- 
aich  an  t-saoghail  so  anns  an  Rian-ghrèine. 

Chi  sinn  an  t-ordugh  anns  am  bheil  iadsoa'  gluasad 
'nan  cuairtean  timchioll  na  grèine  le  sealltuinn  ri 
dealbh  14. 

Tha  G,  ann  an  cridhe  'n  dealbha  so,  a'  samhlach- 
adh  na  grèine,  M  air  a'  chuairt  is  dlùithe  air  G,  Mer- 
curius.  Air  an  daramh  cuairt  tha  Bhenus,  air  an 
treasamh  an  Talamh,  air  a'  cheathramh  Mars.  Eadar 
i  so  agus  an  cuigeamh  tha  dà  fhichead  's  a  dhà  do 
phlanaidean  beaga  no  reultagan,  a  f huaradh  a  mach, 
aon  an  deigh  aon,  o  'n  bhliadhna,  1801 — an  àireamh  is 
mò  dhiubh  trìd  an  leth-dusan  bliadhna  mu  dheireadh. 
'S  i  'n  ath  aon  air  an  taobh  a  mach  dhiubh  so  lupi- 
ter,  an  ath  aon  Saturn,  a  rìs  Uranus,  agus  an  t-aon  is 
faide  mach  Neptunus.  Mu  thimchioll  gach  aon  fa 
leth  dhiubh  so,  a  reir  an  suidheachadh  o'n  ghrein, 
bheir  sinn  fainear  beagan  do  nithibh. 


MEKCURIUS. 

'S  i  so  mar  a  dh'ainmich  sinn  a'  phlanaid  is  dlùithe 
air  a'  ghrèin.  'S  e  a  cèin  o'n  lòchran  sin  37,000,000 
mìle.  Saor  o  na  reultagan,  's  i  so  a'  phlanaid  is 
lugha  'san  Kian-ghrèine.  'Se  a  tomhas  troimhpe 
3140  mìle.      Ghabhadh   e    ceithir   deug    do   chus- 

pairean  co  mòr  ri  so  gu  bhi  'deanamh  suas  aon  co- 
ionann  ann  am  meudachd  ris  an  talamh.  Tha  i 
'tionndadh  air  a  h-aisil  car  ann  an  ceithir  uairibh 
fichead  agus  cuig  mionaidean :  agus  a'  deanamh 
cùrsa  mu'n  cuairt  na  grèine  ann  an  ochd  agus  ceithir 
fichead  làithibh.  Tha  i  gluasad  anns  a'  chìirsa  so 
co  cabhagach  ri  ochd  ceud  deugmìle  's  a'  mhionaid. 

Cha  'n  fhaicear  a'  phlanaid  so  leis  an  t-sùil  lom,  's  e 
sin  gun  ghloine-amhairc,  ach  gu  math  ainneamh. 
'S  e  's  aobhar  da  so  gu  bheil  i  co  dlùth  air  a'  ghrèin 
agus  gu  bheil  i  air  a  call  'am  measg  gathan  boiU- 
sgeach  a'  chuspair  sin.  Cha  'n  urraìnnear  a  faicinn 
ach  ùine  bheag  roimh  èiridh  na  grèine,  agus  iìine 
bheag  an  deigh  dhith  luidhe.  Tha  aig  a'  chruinne 
so  cruthan,  eadhon  mar  th'aig  a*  ghealach  againn 
fein.  Aig  uairibh  tha  i  air  a'  faicinn,  troimh  ghloin- 
eachan-amhairc,  adharcach,  mar  a'  ghealach  ùr,  aig 
uairibh  cruinn,  mar  a'  ghealach  làn.  Dlreach  cos- 
mhuil  ris  a'  ghealaich  tha  i  'meudachadh  aig  aon  àm, 
agus  a'  lughdachadh  aig  àm  eile. 

Aig  cuid  do  àmaibh  tha  Mercurius  dìreach  eadar 
sinne  agus  a'  ghrian,  agus  an  sin  chithear  i  mar  smal, 
no  spot  dhorcha,  air  aghaidh  na  grèine. 


BHENUS. 

'S  i  so  a'  phlanaid  air  an  dara  cuairt  o'n  ghrèin 
(Faic  V,  dealbh  14).     Tha  i  68,700,000  mìle  uaipe. 

'S  e  a  tomhas  troimhpe  7800  mìle  :  tha  i  mar 
so  g\e  dhlnth  air  meudachd  an  talaimh.  Tha  ì 
cnir  car  dhith  air  a  h-aisil  ann  an  trì  uairibh  fich- 
ead  gu  leth  :  a'  deanamh  cuairt  iomlan  timchioU  na 
grèine  ann  an  224f  làithibh.  Tha  a'  siubhal  anns  a' 
chuairt  so  co  cabhagach  ri  1380  mìle  anns  a'  mhion- 
aid.  'S  i  so  a'  phlanaid  is  bòidhche  'nam  raeasg  uile. 
B'e  so  an  t-aobhar  a  thug  air  na  Pàganaich  an 
t-ainm,  Bhenus,  a  ghairm  dhith ;  's  e  sin  Ban-dia 
gràidh,  eireachdais,  agus  maise. 

Tha  ise,  do  bhrigh  gu  bheil  i  co  dlù  oirn,  ag  amh- 
arc  co  mòr  agus  co  dealrach  ri  lupiter,  a  tha  ceithir 
ceud  deug  nair  ni's  mò.  Cha'n  fhaicear  Bhenus 
ach  car  beagan  tlm  mu  èiridh  agus  biidhe  na  greine- 
An  uair  a  chithear  leinn  i  's  a'  mhaduinn,  beagan 
roimh  eiridh  na  grèine,  canar  dhith  an  Eeul-mhaidne, 
no  Lucìfer ;  'nuair  chithear  i  'san  anmoch,  an  Eeul- 
f lieasgair,  no  Hesperus :  no  'an  cuid  do  earrannaibh 
do'n  Ghàidhealtachd  Eeul  a'  bhuachaille. 

Tha  speuradairean  am  beachd  gu  bheil  iad  a' 
faicinn  adhar  air  a'  phlanaid  so,  nach  eil  idir  ro  mhi- 
choltach  ris  an  adhar  a  tha  'g  iadhadh  mu  thimchioU 
an  t-saoghail  againn  fein. 


AN  TALAMH. 

'Se  'n  talamh  an  treasamh  planaid  o'n  ghreìn. 
tha  e  air  a  chomharrachadh,  T. 

Cha  'n  abair  sinn  a  bheag  m  '  a  thimchioll  'san  ionad 
so,  do  bhrigh  gu'n  d'thug  sinn  fainear  cìiisean  d'a 
thaobh-san  co  mionaideach  cheana.  'S  e  a  mhain  a 
shuidheachadh  'am  measg  a  chompanaich — planaid- 
ean  an  Eian-ghrèine — na  bheil  a  mhiann  oirn  a  chuir 
an  so  fa  chomhair  an  leughadair.  Einn  sinn  cheana, 
tha  sinn  an  dòchas,  a  dhearbhadh  gu  soilleir,  gur 
reul  ghiasadach  anns  an  adhar, — 's  e  bu  chòir  dhuinn 
a  ràdh  anns  a'  chruthachadh — an  talamh,  eadhon 
mar  na  reultan  so  eile  air  am  bheil  sinn  a  nis  a' 
beachdachadh.  Agus  mar  sin  anns  an  aite  so,  's 
leòir  dhuinn  a  bhi  'taisbeanadh  a  shuidheachaidh 
do'n  taobh-san  'nan  cuairt  timchioll  an  t-Soluis 
mheadhonaich,  òirdheirc,  a  tha  'comh-pairteachadh 
ris  gach  aon  dìubh  d'a  shoillse  agus  d'a  theas.  'S 
6  'n  talamh  mata,  mar  a  thubhairt  sinn  cheana,  an 
treasamh  ann  an  cèin  o'n  ghrèin. 


MARS. 


Chunnaìc  sinn  gur  h-i  Bhenus  is  dltiithe  air  an 
talamh  air  an  taobh  a  stigh ;  air  an  taobh  a  mach  's  i 
Mars  a's  dlìiithe  air.  Faic  M  air  a'  cheathramh 
cuairt  o'n  ghrèin,  dealbh  14. 

Cha  'n  'eil  an  saoghal  so  ach  gle  bheag,mu  thuair- 
eam  an  seachdamh  cuid  do  mheudachd  an  t-saogh- 
h2 

ail  againne.  'S  e  a  tbomhas  troinihe  4100  mìle, 
agus  'astar  'na  chuairt  o'n  ghrèin  144,500,000  mìle. 

Tha  a'  phlanaid  so  'roladh  air  a  h-aisil  ann  an 
ceithir  uaire  fichead  agus  seaclid  mionaidean  deug 
thar  an  fhichead :  'se  sin,  a'  cuir  car  iomlan  dith 
anns  an  ùine  sin.  Tha  i  'deanamh  cuairt  timchioll 
na  greine  ann  an  sea  ceud,  ceithir  fichead,  agus 
seachd  làithean,  (687),  a'  gluasad  anns  a'  chuairt  so 
co  luath  ri  naoi  ceud  mlle  's  a'  mhionaid. 

Tha  air  a'  phlanaid  so,  mar  air  a'  chuid  is  mò  do 
na  planaidean  eile,  atharrachadh  aimsirean  ;  se  sin, 
aimsirean  teas  agus  fuachd — samhradh  agus  geamh- 
radh — earrach  agus  fogharadh. 

'N  uair  a  dh'  amhairceas  sinn  air  Mars  troimh 
ghloineachan-amhairc,  chi  sinn  gu  bheil  aice  cruthan 
cosmhuil  ri  cruthan  na  gealaiche.  Tha  so  a'  leigeil 
ris  dhuinn  gu  soilleir  nach  eil  solus  aice-se  innte 
fein,  gur  h-ann  a  tha  i  air  a'  soillseachadh  le  solus 
na  greine. 

Tha  e  air  fliaicinn  gu  bheil  na  h-earrannan  do'n 
phlanaid  so  is  dlùithe  air  a  croinn  gle  dhealrach,  air 
atharrachadh  dath  na  tha  na  h-earannan  is  dlùithe 
air  a  cearcall-meadhoin.  Tha  speuradairean  aig 
am  bheil  gloineachan-amhairc  comasach  a'  smuain- 
eachadh  gur  leacan  mòra  do  eigh  agus  do  shneachd 
a  tha  anns  na  balhiibh  ud,  aig  am  bheil  dealradh  is 
soilleire  na  na  cuibhrinn  eile  :  mar  sin  gu  bheil 
timchioll  croinn  na  planaid  so  fuachd  do-ghiulan 
agus  rcodhadh,  eadhon  mar  tlia  aig  croinn  an  tal- 
aimh.     Tlia  so  gle  oholtach  ;   oir  tha  nabalhin  deal- 

rach  so  ni  's  mò  an  àm  geamhraidh  Mbars ;  agus 
an  uair  tha  na  h-earrannan  sin  an  àm  a  shamhraidh 
car  tamuill  fo  dhearsadh  na  grèine,  tha  iad  a  'dol  as 
an  t-sealladh,  ceum  air  cheum  ;  mar  gu'm  b'ann 
a'  leaghadh  air  falbh  le  teas  a'  chuspair  sin. 

Tha  e  air  a  chreidsinn  gu  bheil  adhar  gle  thiugh 
a'  cuairteachadh  na  planaid  so,  agus  gur  h-ann  le  so 
a  tha  air  aobharachadh  deirgead  a  coslais.  Tha  ni 
eile  a  tha  'toirt  air  reultairibh  a  chreidsinu  gu  bheil 
adhar  aice  ;  tha  iad  a'  toirt  fainear  an  uair  a  tha  i 
'tighinn  dlù  air  eadar  iad  agus  rionnag,  gu  bheil 
doilleireachd  a'  tighinn  air  an  rionnaig,  a  dath  a' 
mùthadh,  agus  i  fadheoidh  a'  dol  as  an  fhradharc, 
eadhon  mu '  n  d '  thig  i  gu  h-iomlan  eadar  an  rionnag 
agus  an  t-siìil. 

Bha  Sir  lain  Herschel  'am  beachd  gur  h-ann  le 
nadur  an  fhearainn  air  uachdar  na  planaid  so  a 
tha  'n  coslas  ruadh  a  tha  air  fhaicinn  leinn  air 
aobharachadh.  Tha  e  mar  an  ceudna  a'  leigeil  ris' 
dhuinn  nach  d'fliagadh  teagamh  'sam  bith  air  inn- 
tinn-san  gu  bheil  oirre  muir  agus  tìr,  cosmhuil  ri  ar 
saoghal  fèin.  Thug  e  fainear  gu  bheil  tuar  na  mara 
so  uaine  cosmhuil  ri  tuar  na  mara  a  tha  'cuairteach- 
adh  eileanan  agus  cladaichean  Gaidhealtachd  na 
h-Alba. 

An  saoilear  leinn  am  f  àsach  tiamhaidh,  gun  fheur 
gun  fhochann,  gun  ainmhidh  gun  bhithean  reusanta 
tha  'n  so?  Nach  'eil  air  a'  phlanaid  so  nithibh  a 
tha  co-fhreagarrach  ri  beatha  luibhean  agus  chreut- 
aìrean  gliiasadach  ?    Nach  'eil  'an  so  uisge  agus  tal- 

amh  ;  nach  'eil  an  so  adhar  agus  neoil ;  nach  'eil  an'so 
aimsir  theth  agus  aimsir  fhuar, — samhraclh  agus 
geamhradh — earrachagusfogharadh?  Cha'n  fhaodar 
leinn  a  ràdh  gu  hheil  air  a'  phlanaid  so,  no  air  na 
planaidean  eile,  creutairean  reusanta  a'  gabhail 
taimh,  gidheadh  tha  sinn  am  beachd  gur  ladurna 
da-rìreadh  esan  a  their  nach  'eil  sluagh  ag  aiteachadh 
cuid  do  na  saoghail  ud — nach  'eil  an  sud  againn 
braithrean,  a  tha  air  mhodh  ro  chliùiteach  a'  cuir 
an  cèill  moladh  agus  feartan  an  Cruithfhir,  agus  a' 
gabhail  beachd  le  mòr-mheas  air  oibribh  iongantach 
a'  chruthachaidh — air  na  neamhaibh  a  tha'  cuir  an 
cèill  glòir  Dhe,  agus  air  na  speura,  a  tha  'nochdadh 
gniomh  a  lamh. 

Tha  cuid  'am  beachd  gu'm  fac  iad  gealach  a' 
leantuinn  Mhars,  agus  mar  an  ceudna  gealach  a' 
leantuinn  Bhenuis.  Faodaidh  e  bhi  gu  bheil  so  fior  : 
cha'n  'eil  e  idir  mi-choltach  gu'm  biodh  aig  na 
saoghail  sin  gealaichean  gu  "  riaghladh  na  h-oidh- 
che,"  mar  a  tha  aig  an  t-saoghal  againne,  ach  cha'n 
'eil  e  air  a  ehuidheachadh  mar  f  hìrinn  sheasmhach, 
fhathasd  co  dhiu. 


NO 
BEAG-PHLANAIDEAN. 

Bha  e  air  a  thoirt  fainear  o  cheann  ùine  fhada  gu'n 
robh  comh-fhreagarrachd  àraidh  anns  an   astar  a 

bha  eadar  na  planaidean,  saor  o'n  astar  eadar  Mars 
agus  lupiter.  Chunncas  gu'n  robh  au  t-astar  eadar 
an  dithis  so  ni  bu  mhò  na  bhiodh  fiughair  ris  le  sriil 
ris  a'  choinh-fhreagarrachd  so.  Bha  air  an  aobhar 
80  reultairean  a'  breithneachadh  gun  robh  planaid 
eile  anns  a'  bhealach  sin,  agus  a'  gnathachadh  an 
gloineachan-amhairc  a  chum  a  bhi  'ga  faotainn  a 
mach.  Air  a'  cheud  là  do'n  bhliadhna  1801,  bha 
saothair  Phiasi  air  a'  dioladh  le  Ceres,  aon  do  na 
beag-phlanaidean  a  tha  's  a'  bhealach  so  a  bhi  air  a' 
faotainn  a  mach  leis,  aig  Palermi  ann  an  Sicili.  Cuig- 
mìosan-deug  na  dheigh  so  fhuair  an  speuradair  ain- 
meil  sin,  an-t-OUa  Olbers,  'am  Bremen,  a  mach 
Pallas,  companach  do  'n  phlanaid  bheag  eile  a 
dh'ainmich  mi ;  ni  a  thug  air  a'  smuaineachadh,  air 
dha  fhaicinn  an  samhladh  ri  cheile,  agus  cia  co 
dliìth  'sa  bha  'n  dara  aon  air  an  aon  eile  'na  cuairt, 
gu'n  do  bhriseadh  planaid  mhòr  'na  spealgaibh,  le 
buaireas  anabarrach  air  chor-eigin  'san  taobh  a 
stigh,  math  dh'fhaoidte  ni-eigin  cosmhuil  ris  a' 
bhuaireas  an  taobh  a  stigh  an  talaimh  a  tha  'g  aobh- 
arachadh  Crith-thalaimh,  no'n  losgadh  sin  a  tha 'g 
eiridh  o  bheinn-theinntidh,  mar  o  Etna  no  Bhesùbh- 
ius.  Bha  e  'm  beachd  gun  d'fhuaradh  amach  a  nis 
dithis  do  na  spealgaibh  sin  ;  agus  shònruich  e  bhi 
'sealltuinn  a  mach  airson  tuille  dhiubh  's  an  aimsir 
ri  teachd  ;  's  ni  'n  robh  a  shaothair  gu  h-iomlan  an 
diomhain,  oir  cuig  bliadhna  na  dheigh  sin  flmair  e 
mach  aon  eile  dhiubh. 

Tha  aig  an  àm  so  (an  deicheamh  mlos  1856)  dà 

fhichead  sa  dhà  do  na  beag-phlanaidean  so  air  am 
faotainn  a  mach  :  a'  cheud  aon  diubh,  mar  a  dh'ainm- 
ich  sinn,  'an  1801,  agus  càch,  o  àm  gu  h-àm,  eadhon 
gus  a'  bhliadhna  so  fein,  anns  an  robh  cuig  dhiubh 
air  am  faotainn.  Cha  'n  'eil  e  idir  mi-choltach  gu'm 
faod  tuille  dhiubh  a  bhi  air  amas  orra  mu  'n  ruig  an 
leabhar  so  an  leughadair.  Is  Breatunnach,  Mr. 
Hind,  an  reultair  is  ainmeile  'am  measg  an  luchd- 
amais. 

Tha  'n  so  mata  dà  fhichead  'sa  dhà,  theagamh 
tuille,  do  shaoghail  bheaga  a'  gluasad  timchioU  na 
greine,  ann  an  cuairtean  gle  dhlìì  air  a  cheile ;  gu 
dearbh  tha  cuid  do  'n  cuairtean  a'  dol  tarsuinn  air  a 
cheile.  Ma's  e  is  gur  spealgan  do  phlanaid  mhòir 
a  tha  'n  sud,  agus  cha'n  'eil  e  idir  mi-choslach,  nach 
bu  chòir  dha  so  a  bhi  'toirt  'n  ar  beachd,  cia  co  iomlan 
's  a  tha  sinne  agus  an  saoghal  a  tha  sinn  ag  àiteach- 
adh  ann  an  lamhan  a'  Chruithfhir.  Tha  gu  leoir  do 
bhunabhais,  no  do  dhiìilean  ann  an  cridhe  'n  talaimh, 
nam  biodh  an  t-Uile-chumhachdach  a'  leigeil  srèin 
dhoibh,  gu  a  spealgadh  'na  mhìltibh  roinnean. 
B'fhurasda  do  Dhia,  nam  b'i  so  a  thoil-san,  a  bhi 
'toirt  air  a'  ghoil  a  tha  'na  theis  meadhoin,  brùchd- 
adh  an  aird  air  a  leithid  do  mhodh  agus  a  bheireadh 
sgrìos  air  gach  creutair  beò  a  tha  'gluasad  air  agh- 
aidh.  Nach  bu  chòir  dhuinn  ma  ta  meas  a  chuir, 
thar  na  h-uile  ni  eile,  air  deadh-ghean  Dhè  ar  Cruith- 
fhir,  chum,  air  dhuinn  bhi  ann  an  slth  agus  comunn 
ris-san  tre  thoilteannas  a  Mhic,  gu'm  bi  cumhachd 
do-chur  na  aghaidh  a'    ghairdean    treun-san    air 

f haotainu  air  ar  crann  ?     'S  ann  an  sia  a  dli'fliaodas 
sinn  a  bhi  seinn, 

*'  Mar  sin  ged  ghluaist '  an  talamh  trom, 
cha  'n  aobhar  eagaìl  duinn  : 
Ged  thìlgeadh  f  òs  na  slèibhte  mor, 
am  buillsgean  fairg'  is  tuinn. 

"  Na  h-uisgeacha  le  beucaich  bhuirb 
ged  rachadh  thar  a  cheil ' : 
Le'n  ataireachd  ged  bhiodh  air  chrith 
na  beanntan  àrd  'gu  lèir." 

Salm  xlvi.  2,  3. 


lUPITER. 

'S  i  so  an  aon  gu  mòr  ia  mò  do  na  planaìdean. 
Agusmar  a  chithear  leinnle  sealltuinn  ri  dealbh  14, 
J,*  tha  a  h-aghaidh  mu'n  cuairt  còmhdaichte  le 
criosan,  a  tha  'toirt  oirre  sealltuinn  gle  bhreagha 
troimh  ghloineachan-amhairc  cumhachdach.  Tha  i 
aig  astar  ceithir  ceud,  ceithir  fichead  's  a  ceithir 
deug  muillion  (494,000,000)  domhìltean  o'n  ghrèin. 

*  Einn  an  t-ùghdair  ann  an  tarruing  dealbh  14,  no'n 
Duneideannach  'na  ghearradh  a  mach  air  an  fhiodh  (cha  'n 
fhios  domh  nis  co  do'n  dithis  d'an  còir  a  bhi  giulan  na 
coire)  mearachd  ann  an  cuir  V  agus  J  sios,  Htrichean  nach 
buin  do'r  cànain  idir. 

'Se  a  tomhas  troimhpe  87,000  mìle.  Tha  i  mar  so 
còr  agus  tri  ceud  deug  uair  ni's  mò  na  'n  talamh  ; 
'se  sin  ged  bu  chomasach  dhuit  a  bhi  cuir  cuideachd 
'an  aon  mheall  tri  ceud  deug  do  chuspairean,  gach 
aon  diubh  meudachd  an  talaimh  so,  cha  bhiodh  am 
meall  a  dheanadh  iad  sud  uile  gu  l^ir  ach  dìreach  mu 
mheudachd  lupiteir. 

Tha  i'  cuir  car  iomlan  dhìth  air  a  h-aisil  ann  an 
naoì  uairean  agus  cuig  deug  agus  dà  f  hichead  mion- 
aid  :  agus  a'  deanamh  cuairt  timchioll  ua  grèine, 
ann  am  beagan  ni  's  lugha  na  dhà  dheug  do  na 
bhadhnachan  againne  ;  a'  gluasad  anns  a'  chuairt  so 
co  cabhagach  ri  ceithir  ceud  agus  ceithir  fichead 
mìle  anns  a'  mhionaid. 

Tha  ceithir  gealaichean  aig  a'  phlanaid  so,  a  tha 
air  am  faicinn  anns  an  iarmailt  aice  mar  lòchrain 
dhealrach,  'nuair  tha'  ghrian  air  dol  as  an  t-sealladh. 

'S  ann  le  bhi  'beachdachadh  air  dubhair  gealaich- 
ean  an  reul-shiubhlaich  so,  a  fhuair  Roemer,  speur- 
adair  Loclduinneach,  a  mach  luathas  siubhail  gathan 
soluis,  anns  a'  bhhadhna  1675.  Rinn  esan  a  mach 
gu'n  robh  gathan  na  grèine  a'  gluasad  co  cabhagach 
ri  dliì  air  dà  mhuilHon  deug  mlle  (ni's  fìrinniche 
11,520,000)  anns  a'  mhionaid.  Fhuair  e  sin  a  mach 
air  a'  mhodh  so.  Thug  e  fainear,  an  uair  a  bha 
lupiter  agus  an  talamh  anns  an  earrann  sin  d'an 
cuairt  a  b'  f  haide  o  cheile,  gu'n  robh  a  dlmbhair  geal- 
aichean-san  sea  mionaidean  deug  ni  b'fhaide  gun 
tachairt  na  'n  uair  a  bha  iad  'san  earrann  sin  d'an 
cuairt  anns  am  bu  dlìiithe  air  a  cheile  iad.     Gu  bhì 

'tuigsìnn  so  ni  's  fearr,  amhairc  ri  dealbh  14.  Tha 
e  soilleir  na'n  robh  an  talamh  ann  an  sreath  dìreach 
eadar  lupiter  agus  Mercurius,  (J  agus  M  is  dlìiithe 
air  a'  ghrein)  an  sìn  gu'm  biodh  an  dithis  'san 
t-suidheachadh  anns  an  dliìithe  air  a  cheile  a  bu 
chomasach  dhoibh  a  bhi :  na  'n  robh  air  an  laimh 
eile  an  talamh  air  gluasad  'na  chuairt  a  dh  'ionn- 
suidh  an  taobh  is  dlùithe  air  Saturn  (S),  an  sin  gu'm 
biodh  an  dithis  'san  àite  b'fhaide  o  cheile  'nan 
cuairt  anns  am  faodadh  iad  a  bhi.  Thug  Roemer 
fainear,  mar  a  dh'  ainnich  sinn  cheana,  gu'n  robh 
16  mionaideando  eadar-dhealacbadh  ann  an  àmnan 
dubhair-gealaichean  'san  dà  shuidheachadh  so.  Air 
dha  bhi  'cnuasachadh  air  an  ni  so,  smuainich  e  gu'm 
faodadh  e  bhi  gur  h-e  b'aobhar  gu'n  robh  an  solus 
a'  gabhail  na  h-iiine  so  'na  shiubhal  tarsuinn  air 
cuairt  an  talaimh.  'S  e  leud  na  cuairt  so  190,000,000 
mìle.  'S  cuimhne  leis  an  leughadair,  gu'n  d'  ainmich 
sinn  roimhe,  gu'm  b'e  astar  an  talaimh  o'n  ghrèin 
95,000,000  mìle.  Tha  e  soilleir  uaith  so  mata,  gur 
e  leud  na  cuairt  anns  am  bheil  e  'giuasad  dìiblachadh 
an  àireimh  so,  ni  is  e  190,000,000  mìle.  Mar  so 
chùnntais  Roemer  gu'n  robh  an  solus  a'  gluasad  'na 
'shiubhal  dlù  air  dusan  muillion  mìle  anns  a'  mhion- 
aid. 

Bha  dearbhaidhean  eile  air  a'  chiiis  air  an  toirt  air 
aghaidh  le  ioma  càileadair  eile,  air  chor  agus  nach 
'eil  a  nis  teagamh  ni's  faide,  gu'n  d'fhuair  Eoemer 
a  mach  an  ni  so  gu  fìrinneach. 

Nach  ro  chabhagach  an  siubhal  a  tha  'n  so  ? 
I 

C'àit  am  measg  deanadais  chloinn  nan  daoine  am 
faighear  a  leithid  ?  'An  Sasunn  gheibhear  an  car- 
bad  iaruinn  aig  àmaibh  a  ruith  co  luath  ri  leth-cheud 
mìle  'san  uair ;  ach  nach  faoin  so  an  coimeas  ri 
dusan  muilHon  's  a'  mhionaid  ?  Tha  gun  teagamh 
meur  an  Uile-chumhachdaich  air  a  faicinn  anns  an 
luathas  a  tha  'n  so — luathas  leis  am  bheil  gathan  na 
grèìne  a'  siubhal  d'ar  n-ionnsuidh-ne  ann  an  ochd 
mionaidean.  "  Mar  a  ta  na  neamhan  ard  seach  an 
talamh  ;  mar  sin  tha  mo  shHghean-sa  ard  seach 
bhur  sHghean-sa,  deir  an  Tighearna." 

Tha  solus  agus  fuaim  "a'  triall  le  cabhaig,  ach 
solus  le  cabhaig  is  mò.  Chithear  so  le  bhi  gabhail 
beachd  air  sealgair  a'  tilgeadh  urchair  air  taobh  an 
t-sl^ibh :  tha  'n  lasair  agus  an  smiìid  o  bheul  a' 
ghunna  air  am  faicinn  tamuU  mu'n  d'  thig  an  fhuaim 
a  dh'  ionnsuidh  do  chluasan,  gu  sònruichte  ma  tha 
thu  abheag  a  dh'astar  air  falbh  uaith. 

Tha  fuaim  a'  triaU  a  mhain  mu  thimchioll  tri-mìle- 
deug  's  a'  mhionaid,  ach  solus  dlìi  air  muiHion  uair 
ni's  luaithe. 

Do  bhrigh  suidheachadh  lupiter  do  thaobh  na 
grèine,  'na  cuairt-ghluasad — suidheachadh  nach  'eil 
idir  cosmhuil  ri  suidheachadh  an  talaimh — tha  samh- 
radh  maireannach  aice  dlìì  air  a  cearcaU-meadhoin, 
agus  geamhradh  bunailteach  timchioU  a  croinn. 
Cha  'n  'eil  ach  gle  bheag  do  atharrachadh  aimsirean 
idir  air  fhaireachdainn  air  a  h-uachdar-se. 

Cha  'n  'eil  a  h-aghaidh  air  a  faicinn  do'n  aon  dath 
mar  tha  cuid  do  chàcli.     Tlia  i  do  choslas  stìaHach, 

mar  a  chithear  lemn  le  sealltumn  ri  a  dealbh  (14). 
Cha  'n  'eil  e  gu  ro-shoilleir  air  a  dheanamh  a  mach 
fhathast  co  dhiù  tha  na  criosan  so  do  bhrigh  athar- 
rachaidh  stuthan  anns  a'  phlanaid  fein,  no  do  bhrigh 
gluasadan  àraidh  anns  an  adhar  leis  am  bheil  i  air 
a'  cuairteachadh. 


SATURN. 

'S  i  Saturn  an  ath  aon  do  shaoghail  an  Eian- 
ghrèine.  Cha  robh  eolas  aig  muinntir  o  shean  air 
Uranus  no  Neptunus  idir.  Bha  iad  am  beachd  gu'm 
b'i  so  a'  phlanaid  a  b'fhaide  air  falbh  anns  an  Rian. 
'S  ann  a  mhàin  an  deigh  leasachadh  ghloineachan- 
amhairc  a  f  huaradh  a  mach  an  dithis  ud. 

Cha  robh  fhios  aig  na  seann  daoine  cia  co  breagha 
'sa  bha  'n  cuspair  so  air  an  robh  iad  ag  amharc,  aig 
oir  a  mach  an  Eian-ghrèine,  mar  a  shaoil  iadsan. 
Cha  robh  iad  an  dùil  gu'n  robh  i  so  ach  ni-eigin  cos- 
mhuil  ri  Bhenus,  no  Mars.  Ach  rinn  gloineachan- 
amhairc  a  dhearbhadh  gu  soilleir,  gur  h-e  tha'n  so 
cuspair  ro-òirdheirc.  Dìreach  smuainicheadh  an 
leughadair  cia  co  breagha  's  a  dh'  amhairceadh  an 
iarmailt  againne  air   oidhche  dhealrach,  na'n  robh 


96  AN   RIAN-GREINE. 

a'  ghealach  'na  h-aon  chearcall  loinnreach,  gu  h-ìom- 
lan  mu'n  cuairt  an  speur  o'n  ear  gu'n  iar.  Le  bhi 
'gabhaìl  beachd  air  bogha-frois,  a'  dol  timchioll  na 
speur  gu  h-iomlan  o'n  dara  laimh  gus  an  laimh  eile, 
chi  sinn  ni-eigin  do  shamhladh  air  coslas  nan  cearcall 
sgiamhach  a  tha  'cuairteachadh  Shatuirn.  Cia  co 
breagha  an  sealladh  a  dheanadh  a  leithid  sud  do 
chearcall  deah*ach,  a'  dòrtadh  a  nuas  d'a  sholus  air 
an  talamh  ?  Abair,  maille  ris  a'  chearcall  ud,  gu  'n 
robh  mar  an  ceudna  air  am  faicinn,  an  sud  agus  an 
so,  anns  an  adhar,  ochd  gealaichean,  a'  dearsadh 
oìrnle  soillse  mhaiseach.  Nach  b  'ait  da-rìreadh  an 
fhaireachdainn  a  chuireadh  a  leithid  do  shealladh 
ann  ar  cridhe,  agus  sinn  a'  cnuasachadh  leinn  fein, 
ag  imeachd  suas  air  taobh  a'  ghHnne,  agus  an 
dràsd'  'sa  rls  a'  togail  suas  ar  sùla,  gu  coslas  co 
àillidh  ?  Tha'r  leam  nach  b'fhadalach  leinn  idir 
beagan  do  uairean  a  chaitheadh  ann  an  suidheach- 
adh  co  ion-mhiannaichte. 

Tha'n  leithid  so  do  smuaìntean,  air  mhodh  an- 
fhann,  a'  toirt  fa  chomhair  ar  n-inntinn  ni-eigin  do 
choslas  an  t-seallaidh  chiataich  ud  a  tha  air  f  haicinn 
]e  luchd-aiteachaidh  Shatuirn,  ma  tha  i  air  a  h-ait- 
eachadh ;  agus  gun  teagamh  cha'n  f  haodar  do  dhàn- 
achd  a  ghnathachadh  na  theireadh  gur  f  àsach  tiamh- 
aidh,  neo-thorrach  i.  Tha  i  air  a'  cuairteachadh 
le  leithid  sud  do  chearcall  ('se  bu  chòir  dhuinn  a 
ràdh  le  cearcaill)  agus  leis  an  àireamh  ud  do  gheal- 
aichean.  Tionndaidheadh  an  leughadair  a  shùil  ri 
a  samhladh  (S)  air  an  treas  cuairt  o'n  oir  a  mach 

do  dhealbh  14.  Le  amharc  ris  an  dealbh  so  bithidh 
ni-eigìn  do  bheachd  againn  (cha  bhi  i  ach  gle  neo- 
fhoirfe)  air  a'  phlanaid  bhreagha  so,  le  'cearcaill — 
dithis  co-dhiìi — tha  cuid  a'  smuaineachadh  tri, — agus 
le  ah-ochd  gealaichean.  Cha'n 'eil  air  am  faicinn 
anns  an  t-samhladh  so,  tre  mhearachd  fhir-tarruing 
an  dealbha,  ach  seachd. 

Is  e  uidhe  na  planaid  so  o'n  ghrein,  905,000,000 
mìle.  Ghabhadh  carbad  iaruinn,  a  'ruith  a  là  'sa  dh' 
oidhche,  aig  astar  leth-cheud  mìle  'san  uair,  còr  is 
da  mhìle  bliadhna  a'  deanadh  an  turuis. 

Is  e  a  tomhas  troimhpe  79000  mìle.  Ghabhadh 
e  deich  ceud  saoghal  co  mòr  ris  an  talamh  a  dhean- 
adh  suas  aon  co  mòr  ri  Saturn.  Tha  i  'cuir  car 
iomlan  dith  air  a  h-aisil,  no  deilg,  ann  an  deich 
uairean  gu  leth — a'  deanamh  cuairt  iomlan  timchioll 
na  greine  ann  an  29^  bliadhnan — a'  gluasad  's  a' 
chuairt  so  co  cabhagach  ri  360  mìle  anns  a'  mhion- 
aid. 


HERSCHEL. 

Fhuair  an  reultair  ainmeil  sin,  Sir  Uilleam  Her- 

schel,  a  mach  a'  phlanaid  so,  air  an  treasamh  là 

deug  do  'n  Mhàrt,  1781.     Goirear  Herschel  dhith  le 

cuid  mar  chuimhneachan  air-san.    Ghoir  e  fein  Eeiil- 

I  2 

Dheòr&a  dhith,  mar  onoir  air  Deorsa  III.  a  bh  'air 
a'  chathair  aig  an  àm  an  d'  araais  e  oirre.  Ach  'se 
Uranus  an  t-ainm  leis  am  bheil  ì  air  a'  condiarrach- 
adh  le  speuradairean  dhùthchan  cèin. 

Tha  Herschel  còr  agus  ochd  ceud  deug  muilhon 
mìle  o'n  ghrèin  (1,822,000,000).  Tha  sin  còr  is 
naoi-uairean-deug  ni's  faide  air  .^lbh  uaipe  na  tha 
an  talamh.  Ghabhadh  an  carbad  iaruinn  a  dh' 
ainmich  sinn,  aig  leth  cheud  mìle  'san  uair,  ceithir 
mìle  agus  ceud  gu  leth  bhadhna  a'  dol  thar  an 
astar  so. 

Tha  an  cruinne  so  tuille  agus  ceithir  fichead  uair 
ni  's  mò  na'n  talamh ;  oìr  'se  a  tomhas  troimhpe 
35,000  mìle. 

Le  amharc  ri  dealbh  14,  chi  sinn  gu  bheil  astar 
mòr  aice-se,  agus  gu  sònrulchte,  aig  an  ath  aon, 
Neptunus,  ri  dheanadh  'nan  cuairt  timchioll  na 
greine.  Do  bhrigh  so,  agus  mar  an  ceudna,  gu 
bheil  an  gluasad  ni's  mairnealaiche  na  iadsan  is 
dlìiithe  air  cridhe  'n  Eian-ghrèine,  tha  iad  a'  gabhail 
ùine  is  mò  mu'n  d'theidiad  mu'n  cuairt  guh-iomlan. 
Tha  Herschel  anns  a'  chuairt  a'  deanamh  dà  cheud 
agus  dà  fhicliead  mìle  anns  a'  mhionaid,  agus  a' 
gabhail,  mu  thuaiream  ceithir  fichead  'sa  ceithir  do 
bhhadhnachan  a'  criochnachadh  na  cuairt. 

Tha  sea  gealaichean  a'  riaghladh  oidhchean  an 
t-saoghail  so.  'Se  'n  duine  ainmeil,  comharraichte 
a  dh'  ainmich  sinn  cheana,  U.  Herschel,  a  fhuair  a 
mach  gach  aon  diubh  so  mar  an  ceudna.  Dh'am- 
ais   e    aif    a'  phlanaid    agus    na   gealaichean  cuid- 

eachfl,  le  inneal — gloine-amhairc — a  rinn  e  le  a  lamh- 
aibh  fein,  air  dha  fhaotainn  a  mach  gu'n  cosdaclh 
e  tuille  's  a  chòir  an  gloine  so  'cheannach  ullamh  d'a 
laimh. 

Nan  robh  sinn  a'  leughadh  eachdraidh  an  duine 
so,  an  sin  gheibheamaid  eisimpleir  fhiachail  air 
dìchioll,  slor-bhuanachadh,  agus  fìor-theomachd. 

Airson  misneach  do'n  òigridh  faodaidh  sinn  a 
ràdh  gu'n  robh  iomadh  do'r  luchd  dùthcha  fein,  a 
bha  ann  an  staid  gle  ìosal  'an  làithean  an  òige,  air 
dhoibh  tighinn  gu  inbhe  dhaonnachdail,  a  dh'  eirich 
an  aird  gu  suidheachadh  measail,  anns  an  robh 
nithe  cudthromach  air  earbsa  riu.  Seadh,  cuid 
diubh  a  choisinn  mòr-spèis  an  co-chreutairean  leis 
na  h-eolasan  do  iomadh  gne  a  bha  air  am  foillseach- 
adh  leò.  Gheibhear  iad  a  bha  leantuinn  an  trèud,  a' 
gnathachadh  an  ìiird  mhòir,  agus  a'  dol  an  dèigh  a' 
chroinn,  'an  làithibh  an  òige,  a  tha  'n  diugh  ann  an 
tomhas  mòr  a  stiuradh  beachdan  an  t-sluaigh,  agus 
ris  am  bheil  iadsan  ag  amharc  suas  mar  chinn-iùil. 

Tha  e  ceart,  agus  gun  teagamh  cHù-thoillteann- 
ach,  air  mhodh  dligheach,  a  bhi  'miannachadh  ar 
cor  a  chuir  'am  feabhas.  Ma  tha  Dia  a'  luthasachadh 
dhuinn  eiridh  gu  inbhe  is  airde,  cha  'n'eil  teagamh 
nach  faod  sinn  anns  an  inbhe  sin,  a  bhi  air  ar  n-on- 
orachadh  gu  bhi  'foillseachadh  ni's  soilleire  a  ghlòir- 
san  a  cheadaich  dhuinn  eiridh, — 'se  bu  chòir  dhuinn 
a  ràdh,  a  thog  sion  a  chum  na  h-inbhe  sin.  A  nis 
ma  tha  so  fior,  cha  'n  'eil  e  mearachdach,  ach  gun 
cheisd  ion-mholta,  a  bhi  sircadh  ar  n-eòlas  a  mheud- 

achadh,  eadhon  leis  an  ni  so  anns  an  amharc.  Ach 
tha  do  dhearbh-bhuannachd  agus  thoileachadh  inn- 
tinn  ann  an  ionnsuchadh  eadhon  ann  fein  ('s  e  so  a 
ghnè)  agus  gur  fhiach  e  gun  ag,  a  bhi  ga  ruagadh. 
Tha  tairbhe  ann  a  bhi  'rannsachadh  oibre  dhaoine 
teòma,  ach  is  fiach  dhuinn  gu  sònruichte  a  bhi  'rann- 
sachadhoibre  an  Tighearna.  Tha  ann  an  oibribh  a 
fhreasdail,  a  chruthachaidh,  agus  a  ghràis,  na 
phàigheas  gu  ro-phailt  mion-fhiosrachadh  mu'n 
dèighinn.  Do  anam  neo-bhàsmhor  cha'n  fhaodar 
a  bhi  'cuir  oibre  a  chruthachaidh,  oibre  a  fhreasdail, 
agus  oibre  a  ghràis,  anns  an  aon  mheas,  gidheadh 
tha  e  soiUeir  o  f hocal  neo-mhearachdach  Dhè,  nach 
ann  gun  chionta  a  ni  sinn  dearmad  air  aon  air 
bith  dhiubh.  Tha  'n  t-ùghdair  a'  gabhail  a'  choth- 
roim  so  air  teisteas  a  thoirt  gur  mòr  an  tairbhe  agus 
an  toil-inntinn  a  dh'fhairich  e  fein  ann  a  bhi 
'beachdachadh,  agus  a'  cnuasachadh  air  oibribh 
òirdheirc  agus  mòralach  a'  chruthachaidh  :  agus  do 
bhrigh  so,  's  e  a  mhiann,  anns  an  oidheirp  lag  so,  a 
bhi  'cuir  cuid  dhiabh  f 'a  chomhair  inntinn  a  bhràith- 
rean  caomhail  ann  an  tìr  a  dhùthchais. 


NEPTUNUS. 

Tha  sinn  a  nis  air  tighinn  a  chum  na  planaid  is 
fhaidemach  anns  an  Rian-ghrèine.  Dh'  ainmich  sinn 

roimhe  gu'n  robh  cuid  clo  nithibh  air  am  foillseach- 
adh  le  speuradairean  a  bha  'dearbhadh  air  mhodh 
so-fhaicsinneach  gu'm  b'airidh  an  teagasg  air 
creideas.  Tha  ann  an  eachdraidh  faotainn  a  mach 
NeptuDus  còmhdach  folluiseach  eile  air  a  so. 

Is  cuimhne  leis  an  leughadair  gu'n  do  chuir  sinn 
roimhe  f 'a  chomhair  gu'n  robh  fàth  anns  an  Rian- 
ghrèine  ri'n  canar  comas-tàlaidh.  Tha  so  air  fhair- 
eachdainn  anns  gach  cuspair,  o'n  ghrein  anns  a' 
mheadhon  gus  a'  chuairt-rèul  is  fhaide  mach.  Is  i 
a'  bhuaidh  so  (comas-tàlaidh)  a  tha  'cumail  gach 
planaid  'na  cuairt  timchioll  na  grèine,  agus  gach 
gealach  'na  cuairt  timchioll  a  planaid.  Le  fios  air 
èifeaok-^  na  buaidh  so,  tha  reultairean  a'  ciinntadh 
gu  neo-mI*^arachdach  cuairt-shlighe  gach  aon — 
an  dà  chuid  priomh-phlanaid  agus  dara-phlanaid.* 
Tha  iad  a'  deanamh  a  mach  gu  mion,  a  rèir  am 
meudachdagusan  astairo  cheile,  ciod  e'n  neart  a  tha 
'n  comas  tàlaidh  so  a'  gnathachadh  air  càch  a  cheile. 
Le  so  'nam  beachd,  bha  reultairean  ainmeil,  air 
dhoìbhabhi  'sealltuinnri  suidheachadhcuairt-shlighe 
Herschel,  no  Uranuis,  timchioll  na  grèine,  a'  smuain- 
eachadh  gu'n  robh  cuspair  eile  anns  an  Rian  an 
taobh  a  mach  do  Uranus. 

Cha  'n  'eil  teagamh  nach  cuir  so  iongantas  air 
cuid  do'r  luchd-leughaidh,  gidheadh  tha  e  fior,  leis 
a'  bhuaidh  (comas-tàlaidh)  a  thug  mi  fainear  gu 
bheil  speuradairean  teoma,  eòlasach,  comasach  air 
gach  aon  do  na  saoghail  a  dh'ainmich  mi  a  thomh- 
*  Primary  and  SeconJary  planets :     Beurla. 

as,  co  dearbhta  agus  ged  bhiodh  iad  aca  anii  am 
meidh  agiis  'an  sgàlain.  Cha'n  e  mhain,  le  eifeachd 
na  buaidh  so,  gur  urrainn  iad  an  cudthrom  a  thomh- 
as,  ach  's  urrainn  iad  mar  an  ceudna  uidhe  agus 
cumadh  an  lorg-chrios,  'se  siu  uidhe  agus  cumadh 
na  cuairt  anns  am  bheil  iad  a'  gluasad  ;  agus  cuid- 
eachd  luathas  a'  ghluasaid  so. 

Rinn  eolas  air  na  cùisibh  sin  Neptunus  fhaotainn 
a  mach  mu  'n  d'thainig  riamh  dearsa  soluis  uaipe 
dh'  ionnsuidh  na  sùla.  Bha  ann  an  co-cheangal  ri 
amas  air  an  reul  so  do  thapadh  air  a  thaisbeanadh, 
na  chruinnich  mu'n  cuairt  air  ioghnadh  agus  mòr- 
mheas  an  t-saoghail  chàllaichte.  Mar  a  thubhairt 
sinn  roimhe,  bha  e  soilleir  do  speuradairean  gu  'n 
robh  comas-tàlaidh  air  a  ghnathachadh  air  Uranus 
o'n  taobh  a  mach,  a  bha  'ga  tarruing  a  thaobh  aig 
earrannaibh  da  slìghe  as  a'  chuairt  anns  an  gluais- 
eadh  i  mar  bhi  so.  Rinn  dà  fhear  iomraideach  do 
na  speuradairean  sin — Mr.  Adams  'an  Sasunn,  agus 
Mr.  Le  Verrier  'san  Fhraing — euchdan,  no  beartan 
treubhantais  anns  a'  chìiis  so.  Ghabh  gach  fear 
dhiubh  os  laimh,  agus  gun  fhios  da  gu'n  robh  am 
fear  eile  'san  ruaig  idir,  a  chùnntadh  ciod  e'n  t-àite 
do  'n  iarmailt  anns  an  robh  aig  an  àm  a'  phlanaid 
a  bha  'g  aobharachadh  a'  bhuaireis  air  an  do  labhair 
sinn.  Shònruich  Le  Verrier  a  suidheachadh  mar 
dhà  leud  na  gealaiche  do'n  spot  sin  anns  an  robh  i 
gu  firinneach  aig  an  àm,  agus  Adams  mar  thrì  leud 
na  gealaiche  da  sin.  Dh'  fhoillsich  iad  mar  an 
ceudna  a  meudachd  agus  a  cèin  o'n  ghrèin,  mar  ghle 

bheagan  do  'n  ni  a  tha  a  nis  le  dearbh  thomhas  air 
fhaotainn  a  mach  a  bhi  fior. 

Chuir  am  Frangach  Htir  a  dh'  ionnsuidh  caraid, 
an  t-Olla  Galle  'am  Berhn,  a  rainìg  e  air  an  treasamh 
là  fichead  do  'n  naoidheamh  mìos,  1846,  ag  iarraidh 
air  sealltainn,  le  gloine-amhairc  cmuhachdach,  airson 
na  planaid  so  air  an  oidhche  sin  fein,  agus  a'  leigeil 
ris  da  aig  a'  cheart  àm,  an  spot  do  'n  iarmailt  anns 
am  faigheadh  e  i.  Einn  an  t-Olla  Galle  mar  a 
dh'iarr  e  air,  agus  air  a'  cheart  oidhche  sin  phaigh- 
eadh  a  shaothair  le  sealladh  air  Neptunus. 

Fhuair  Adams  a  mach  a'  chùis  so  air  thoiseach 
air  Le  Verrier,  ach  's  e  Ze  Verrier  a  bu  luaithe  a  leig 
ris  an  ni  d'a  chairdean.  Mar  so  buinidh  urram 
faotainn  a  mach  na  planaid  so  do  'n  Bhreatunnach 
agus  do  'n  Fhrangach  le  cheile,  agus  gun  teagamh 
cha  bu  bheag  an  teomachd,  an  t-eolas,  agus  an 
dichioll  a  thaisbean  e  annta. 

Bha  cuid  a'  smuaineachadh  gu  'm  fac  iad  cearc- 
aill  air  a'  phlanaid  so  ni-eigin  cosmhuil  ri  cearcaill 
Shatuirn,  agus  mar  a  chithear  leinn  i  air  a'  chuairt 
is  faide  raach,  dealbh  14.  Ged  thug  sinn  an  coslas 
so  dhith  anns  an  dealbh,  cha  'n  'eil  an  ni  fathasd  gu 
h-iomlan  air  a  dhaingneachadh.  An  ceann  beagan 
tdne,  'nuair  a  thig  i  gu  àite  'na  cuairt  anns  am  bi 
againn  sealladh  oirre  o  thaobh  eile  na  tha  againu 
aig  an  àm,  an  sin  bithidh  sinn  comasach  air  a  ràdh, 
am  bheil  no  nach  'eil  cearcall  m  'a  timchioll. 

'S  e  a  cein  o'n  ghrèin  2,850,000,000  mìle  ;  agus  air 
an  aobhar  sin,  an  uair  is  dliìithe  i  oirne,  tha  i 
2,755,000,000  mìle  air  falbli  uainn. 

'Se  a  tomhastroimhpe  fa  reir  LardnerJ  37,500  mìle. 
Tha  i  'deanamh  cuairt  timchioll  na  grèine  ann  an 
ceithir  bliadhna  gu  leth  agus  ochd  fìchead  (164^). 

Ged  nach  'eil  againn  fathasd  dearbh  chòmhdach 
air  gu  bheil  ach  aon  ghealach  aig  a'  phlanaid  so, 
bha  dà  reultair,  Mr.  Lassell  agus  Mr.  ChaUi.s  'am 
beachd  gu  'm  faca  iad  gu  soilleir  dithis,  agus  mar 
an  ceudna  gu'n  robh  i  air  a'  cuairteachadh  le  cearc- 
ailh  Agus  cha  'n  'eil  e  idir  mi-choltach  gu  bheil  àir- 
eamh  do  ghealaichean  airamfaotainna'  gluasadmu'n 
cuairt  oirre,  ged  nach  d'f  huaradh  a  mach  iad  fathasd 
do  bhrigh  gu  bheil  i  co  ro-fhada  air  falbh  uainn. 
Chi  sinn  gu  bheil  àireamh  bhreagha  a'  leantuinn  nam 
planaidean  eile — Saturn  agus  Uranus — a  tha  fada 
air  falbh  o'n  lòchran  mhòr,  mheadhonach  ;  agus  mar 
sin,  tha  sinn  uUamh  gu  bhì  co-dhùnadh  gu  bheil 
aig  Neptunus  àireamh  nach  beag  dhiubh  cuideachd. 
Ach  tha  sinn  an  dìiil,  gidheadh,  mu  'n  d'theid  mòran 
bhhadhnachan  thairis  oirn,  gu'm  bi,  tre  chuir  am 
feabhas  ghloineachan-amhairc,  maille  ri  farsuing- 
eachd  eolais  air  na  cìiisibh  so,  fios  ni's  cinntiche 
mu'n  phlanaid  so  agus  a  gealaichean. 


REULTAN  SEACHRAIN. 

Cha  'n  abair  sinn  ach  ro  blieag  mu'n  timchioll 
80  ;  cha'n  fhuiling  meudachd  an  leabhair     o  dhuinn 


REULTAN  SEACHRAIN.  105 

dol  gu  mionaideach  a  steacli  anii  am  mìneacli- 
adh  do'n  taobh.  Goirear  reultan  seachranach  dhiubh 
do  bhrigh  gu  bheil  iad  a'  siubhal  ann  an  cuairt- 
ibh  a  tha  ro-mhi-chosmhuil  ri  cuairtibh  nam 
planaidean,  oir  tha  iad  aig  aon  àra  gle  dhlù  air  a* 
ghrèin,  agus  aig  àm  eile  ro-fhada  air  falbh  uaipe. 
Ghoir  sinn  dhiubh  roimhe  reuJtan-fionnaidh,  do 
bhrigh  gu  bheii  an  coitchionn  earball  mòr  aca,  a 
tha  'sealltuinn  mar  gu'n  robh  e  air  a  dheanadh  suas 
do  ròinean  do  fhionnadh.  'S  e  fionnadh  no  ròinean 
is  ciall  do'n  f hocal  o'm  bheil  an  t-ainm  beurla,  comet, 
air  a  thoirt. 

Cha  'n  'eil  e  air  a  dheanadh  a  mach  fathasd  ciod 
e  ghnè  stuthan  do  'm  bheil  iad  air  an  deanadh  suas. 
Tha  cuid  a'  smuaineachadh  gu  bheil  an  ceann,  no'n 
cridhe  do  thiugh-ni,  agus  an  t-earball  ceòthar,  ni- 
eigin  cosmhuil  ris  a  cheò,  a  chithear  leinn  ag  eiridh 
suas  air  taobh  a'  ghlinae  anns  a'  mhaduinn.  Bha 
earr  cuid  dhiubh  a'  slneadh  a  mach  uapa  ceud 
muillion  do  mhìltean  'nuair  a  bha  iad  a'  tighinn  dlìi 
air  a'  ghrèin,  ach  a  fàs  ni  bu  lugha  air  dhoìbh  gluas- 
ad  air  falbh  uaipe. 

Tha  àireamh  mhòr  do  na  cuspairean  so  a'  triall 
air  feadh  an  Rian-ghrèine.  Tha  air  a'  chuid  is 
lugha  ceudan  dhiubh  air  an  cùnntadh  :  cuid  a'  dol 
timchioll  an  cuairt  ann  an  tri  bliadhna— cuid  ann  an 
sea — cuid  ann  an  seachd — agus  cuid  a'  gabhail  suas 
air  adhairt  gu  dlvi  air  ceithir  fichead. 

BEACHDAN  CRABHACH 

O  NA  NITHE 

A  DH'AINMICH  SINN. 

Dh'  oidhirpicli  sinn  a  nìs  air  nnneachadh  aith- 
ghearr  a  chuir  sios  mu  thimchioU  na  grèìne,  agus 
nam  planaidean  a  tha  a'  siubhal  mu'n  cuairt  dhith 
ann  an  ordugh  rianail.  Chunnaic  sinn  meudachd 
agus  òirdheirceas  na  greine,  suidhichte  ann  am 
meadhon  chàich.  Thug  sinn  cùnntas  gearr  air 
mu'n  cuairt  do  leth  cheud  do  shaoghail  bheagani's 
lugha  nan  talamh.  Bheachdaìch  sinn  mar  an 
ceudna  air  ceithir  do  shaoghail  mhòra  eile,  aon 
diubh  tri  ceud  deug  uair  ni's  mò  na'n  talamh,  aon 
deich  ceud  uair,  agus  an  dithis  eile,  aon  diubh  ceithir 
fichead,  agus  an  aon  eile  cuig  fichead  uair.  Chunnaic 
sinn  an  t-iomlan  diubh,  ach  a'  ghrian,  a'  ruith  tim- 
chioll  ann  an  cuairtibh  mòra  aig  luathas  ro-chabh- 
agach,  an  aon  is  dlùithe  air  a'  ghrèin  ochd  ceud 
deug  mìle  anns  a'  mhionaid,  an  dara,  ceithir  ceud 
deug,  an  treasamh,  aon  cheud  deug,  agus  mar  so 
air  aghaidh  ni's  athaisiche  mar  tha  sinn  a'  dol  air  ar 
n-ais  o'n  ghr^in  ;  oir,  anns  an  tomhas  anns  am  bheil 
sinn  a'  dol  air  ais  tha'n  comas-tàlaidh  ni's  laige. 

Chunnaic  sinn  cuideachd  ghiasad  ro-anabarrach 
aig  cuid  diubh  nan  roladh  air  an  deilg.  Tha  uachdar 
an  talaimh  a'  ghiasad  gle  dhian  anns  an  roladh  so, — 
aig  a'  chearcall-mheadhoin  còr  is  deich  ceud  mìle 

'san  uair  (1038).  Acli  tba  uacbdar  lupiter  aig  a' 
chearcall-mlieadhoin  a'  deanamh  luathailt  ghailbh- 
eacb,  27,180  mìle  'san  ùine  sin. 

Cha  'n  urrainn  sinn  aig  an  àm  so  a  bhi  'combar- 
racbadb  a  mach  àireamh  mbòr  do  na  modban  sin  anns 
am  bbeil  menr  an  Uile-chumbacbdaicb  air  a'  faicinn 
ag  oibreacbadb  air  dbòigh  iomraìdeacb  anns  na  cus- 
pairibh  air  an  robh  sinn  a'  beachdacbadb.  Cia  co 
treun  's  a  db'fheumas  an  gairdean  sin  a  bhi,  cha  'n 
e  mhain  a  thug  gu  bitb  na  tha  'n  so  (eadbon  'san 
Rian-ghreine  againn  fèin)  do  shaogbail  bhreagha, 
ach  a  tha  'g  an  cumail  suas  anns  na  gluasadan  òrd- 
ail  a  bha  air  an  toirt  f 'ar  comhair  ?  Faic  ìad  sud 
uile  an  crochadh  air  neo-ni, — 's  e  dh'fbaodamaid  a 
ràdh,  an  crochadh  air  gairdean  dìombair  an  Tigh- 
earna — air  an  giulan  mar  air  a  bhois-san  tre  iom- 
adh  mbìltibh — tbeagamh  tre  iomadb  mbuilHonaibh 
bliadhna,  mu'n  cuairt  ann  am  falaimbeacbd  na  cruith- 
eachd,  air  mbodh  a  tba  'taisbeanadh  a  mbòrachd 
neo-cbriochnacb,  a  gbliocais  do-rannsachaidh,  agus 
a  mhaitheis  do-shamblaidheacb.  "  Is  mòr  agus  is 
iongantach  t'oibre,  a  Tbighearna  Dhè  uile-chumh- 
achdaich  ;  is  ceart  agus  is  fior  do  shlighean-sa,  a 
Righ  nan  naomh.  Co  a  tbomhais  na  b-uisgeachan 
ann  an  glaic  a  laimbe ;  agus  a  shìn  a  mach  na 
neamha  le  rèis  ?  Feuch,  tba  na  cinnich  mar  bhoinne 
an  t-soithich  uisge ;  agus  measar  iad  mar  dbus  mìn 
na  sHge-tomhais :  feuch,  togaidb  e  suas  nah-eileana 
mar  smùirnean.     Is  esan  a  ta  'sìneadh  a  mach  nan 

neamha  mar  sgàil  thana,  agus  'gan  sgaoileadh  mar 
bhiith  anns  an  gabhar  còmhnuidh." 

O'n  Sgriobtuir  chithear  gu  so-fhaicsinneach  ma 
chuireas  sìnn  cùl  ri  bhi  'beachdachadh  air  oibribh 
mòra  agus  miorbhuileach  a'  chruthachaidh,  nach  'eil 
sinn  air  aon  chor  gun  lethsgeul,  oir  tha  na  nithe  so 
air  an  toirt  gu  soilleir  f'ar  comhair  ann  am  focal 
Dhe.  Seadh,  cha  'n  e  mhain  gu  bheil  iad  air  an  cuir 
f 'ar  comhair  mar  chuspairean  anns  am  bheil  buadhan 
glòrmhor  an  Uile-chumhachdaich  air  am  faicinn 
airmhodhfolluiseach,  ach  tha  eair  aleigeilrisdhuinn 
gu  bheil  sìnn  a'  cuir  an  gniomh  cionta  mòr,  mur  'eil 
sinn  anns  na  cùisean  so  a'  glorachadh  ainm  uasal- 
san.  Agus  ciamar  a  ghlòraicheas  sinn  an  Cruith- 
fhear  gu  h-iomchuidh  annta,  mur  'eil  an  toiseach 
eolas  againn  orra — mur  'eil  sinn  a'  beachdach- 
adh  air  oibribh  an  Tighearna,  air  a  leithid  do  dhòigh 
agus  gu  bheil  air  am  faicinn  leinn  annta,  treinead 
a  neirt,  meudachd  a  ghHocais,  agus  fiughantachd  a 
mhaitheis. 

Mar  so  tha'n  t-Abstol  anns  a'  cheud  chaibideil  do 
'Htir  a  chum  nan  Ròmhanach  a'  cuir  an  ceill  do  na 
Geintilich  sin  gu  soilleir,  meud  an  cionta,  eadhon 
ged  a  bha  iad  as  eugmhais  focail  Dhè  aig  an  àm  ; 
"  Do  bhrigh  'nuair,"  ann  an  cuspairibh  a'  chruthach- 
aidh,  "  a  b  '  aithne  dhoibh  Dia,  nach  d'thug  iad  glòir 
dha  mar  Dhia."  Agus  ma  bha  iadsan,  mar  a  tha  'n 
Spiorad  a'  cuir  an  ceill,  mar  so  gun  lethsgeul,  cionnus 
gu  mòr  ni  's  mò  na  sin  a  tha  sinne  aig  am  bheil 

àithne  shoilleir,  "  Seas,  agus  thabhair  fainear  oibre 
iongantach  Dhè." 

Bha  an  Salmadair  a'  gabhail  beachd  eolasach  air 
na  cuspairean  so  'nuair  bha  e  'cuir  an  cèill, 

"  Na  reulta  lìonmhor  àirmliear  leis 
g'an  ainmeachadh  gu  lèir, 
Is  mòr  ar  Dia,  's  is  mòr  a  neart ; 
gnn  tomhas  air  a  chèiU." 


ROINNEAN  AIMSIREAN. 

Tha  am  bicheantas  aimsirean  air  an  roinn  ann  an 
earrannaibh,  ri'n  canar  làithean,  seachduinean, 
mìosan,  agus  bliadhnachan. 


LAITHEAN. 

Tha  ceithir  seòrsan  do  làithean  ann,  a  dh'f  haod- 
as  sinn  a  thoirt  fainear. 

1.  Latha  nadurra  ;  's  e  sin  an  ùine  tha  soilleir 
do  na  ceithir-uaire-fìchead — an  ùine  o  chamhanaich 
k2 

na  maduinn  gu  dubh-thratb  an  fheasgair.  Leig 
sinn  ris  roimhe  ciamar  tha'n  ìiine  so  ag  atharrach- 
adh  aig  gach  aimsir  do'n  bhKadhna. 

2.  Latha  reultail;  leis  ambheil  sinn  a'  tuigsinn 
an  ùine  o  na  tha  rìonnag  air  bith  dìreach  os  ceann 
cuspair  an  diugh,  gus  a  bheil  i  air  a'faicinn  anns  a' 
cheart  suidheachadh  am  maireach :  's  e  sin  23 
uairean,  56  mionaidean,  agus  4  tiotau  (seconds). 
'S  e  so  da-rlreadh  an  tìm  a  tha'n  talamh  a'  gabhail 
a'  deanamh  car  iomlan  m'a  aisil. 

3.  Latha  grianail;  leis  am  bheil  sinn  a'tuigsinn 
an  iìine  tha  'ruith  o  na  tha  'ghrian  dìreach  os  ar 
ceann  aon  latha  gus  a  bheil  i  'sa  chor  cheudna  an 
ath  latha.  Abair  gu  bheil  thu  'sealltuinn  oirre  os 
ceann  meangan  craoibh  àraidh  an  diugh,  'se  latha 
grianail  an  tiine  gus  am  bi  i  air  an  aon  mhodh  os 
ceann  a'  cheart  mheangain  am  maireach ;  ni  is  e, 
faodaidh  sinn  a  ràdh,  ceithir-uaire-fichead — aig 
àmaibh  do'n  bhUadhna  tha  e  beagan  ni's  faide  na  so, 
aig  àmaibh  eile  beagan  ni's  giorra,  ach  's  i  so  an  ùine 
chuibheasach. 

4.  Latha  gealachail.  'Se  so  an  ùine  o  na  tha 
'ghealach  dìreach  os  ceann  cuspair  an  diugh,  gus 
and'thigiosceann  a'chuspair  cheudna  am  niaireach. 
Tha  so  ni's  faide  na'u  latha  cumanta.  Faic  mìn- 
eachadh  air  ciamar  a  tha  e  'tachairt  gu  bheìl  latha 
gealachail  co  fada  ri  ceithir-uaire-fichead  agns  leth- 
cheud  mionaid,  air  taobh-duilleagan  54  agus  55. 

SEACHDUINEAN. 

Tha  e  air  fhaotaìnn  a  mach  gu  bheil  ach  beag 
na  h-uile  cinnich  o'n  ghrèin  a'  cùnntadh  àmannan 
le  seachduinibh  ;  's  e  sin  le  seachd  làithibh.  Tha  'n 
uiread  so  do  eisirapleir  a'  Chruithfhir  aig  àm  a' 
chruthachaidh,  air  sruthadh  a  nuas  tre  dhlù  air  sea 
mìle  bUadhna  'am  measg  gach  uile  chinneach  agus 
dhùthchan  air  aghaidh  an  talaimh,  saor  a  mhain  o 
bheagan  a  tha  air  tuiteam  a  nuas  gle  fhaisg  air 
staid  nam  brùidean  le  tur-aineolas. 


MIOSAN. 

Bheir  sinn  fainear  tri  seorsachan  do  mhlosan. — 
1 .  Mios  REULTAIL.  'S  6  so  an  ùine  tha  a'  ghealaeh  a' 
gabhail  a'  deanamh  cuairt  timchioU  an  talaimh,  air 
a  mheas  do  thaobh  a  suidheachadh  fa  chomhair  nan 
reultan,  a  tha  co  ro-f  liada  air  falbh,  agus  do'n  taobh- 
san  nach  eil  gluasad  an  talaimh  'na  chuairt  timchioll 
na  grèine  a'  deanamh  mtithadh  so-fhaicsinneach 
sam  bith. 

2.  Mios  GEALACHAiL — naoi-làithean-fichead,  dà- 
uair-dheug,  agus  ceithir  's  dà  fhichead  mionaid. 
Tha  so  cuig  uairean  an  uaireadair  ni's  faide  na'm 

mìos  reultail.  'S  e'n  t-aobhar  gu  bheil  e  ni's  faide, 
gubheil  an  talamh  a'gluasad  air  falbh  o'n  ghealaich, 
dìreach  mar  tha  air  uaireadair,  lamh  nan  uairean  a' 
gluasad  air  falbh  o  làimh  nam  mionaidean,  air  chor 
agus  gu'm  feum  lamh  nam  mionaidean,  a  bha  aig 
aon  àm  maille  rithe,  tuille  agus  car  iomlan  a  dhean- 
amh  m'am  beir  i  oirre,  a  rithisd  ;  oir  am  feadh  'sa 
tha  ise  'deanamh  car  iomlan,  ghluais  lamh  nan 
uairean  air  falbh  an  dara  cuid  deug  do'n  aghaidh, 
ni  a  dh'fheumas  lamh  nam  mionaidean  a  chuir  a 
stigh  m'am  bi  i  maille  rithe  rìs. 

3.  Mios  cuMANTA,no  Mios  MiosACHAiN  (almanaic). 
Gheibhear  a  nis  mìosachan,  ach  beag,  anns  gach 
tigh  'sa  Ghaidhealtachd  ;  agus  anns  na  leabhraichibh 
beaga  sin,  tha  air  an  cuir  sios  gu  soilleir,  fad  nam 
mìosan.  Tha  na  h-uile  aon  diubh  deich-làithean- 
fichead,  no  aon  là  deug  thar  an  fhichead,  ach  an 
dara  mìos,  a  tha  ochd-làithean-fichead  re  thri  bliadh- 
na,  agus  an  ceathramh  bliadhna  'an  coitchionn  naoi- 
làithean-fichead.  Tha  dhà-dheug  do  mhìosan  cum- 
anta  anns  a'  bhliadhna. 


BLIADHNACHAN. 

Cuiridh    sinn   f'a    chomhair   an    leughadair    tri 
seorsan  do  bhliadhnaclian. 

1.  Bliadhna  CHOMH-FHAD-THRATH,  NO  BLIADHNA 
GHEIANAIL.  'Se  so  an  ùine  tha  'n  talamh  a'  gabhail 
a'  deanamh  cuairt  iomlan  timchioll  na  greine,  no, 
'am  briathraibh  eile,  an  iiine  o  na  tha  'n  talamh  ann 
an  ionad  d'a  chuairt  aig  àm  air  bith,  gus  an  ath 
bhliadlma  an  d'thig  e  chum  a'  cheart  àite  rìs.  'S  e 
sin  tri  ceud,  tri  fìchead  'sa  cuig  làithean,  cuig 
uairean,  ochd  's  dà  fhichead  mionaid,  agus  naoi  's 
dà  f  hichead  tiota. 

2.  Bliadhna  chumanta,  anns  am  bheil  a  mhain 
tri  ceud,  tri  fichead  'sa  cuig  làithean. 

3.  Bliadhna-leim  anns  am  bheil  366  làithean. 
Bheir  sinn  a  nis  fainear  cionnus  a  tha  na  mùth- 

aidh  so  ann  am  fad  nam  bliadhnachan.  Is  i  gun 
teagamh  a'  bhliadhna  chomh-f had-thrath,  a'  bhliadh- 
na  nadurra.  Tha  e  soiUeir  do  gach  neach  nach 
b'obair  fhurasda  a  chunntadh  gu  mionaideach,  ciod 
an  ìiine  a  bha  'n  talamh  a'  gabhail  'na  chuairt  tim- 
chioll  na  grèine.  B'e  luHusCeasar,  Impire  naEòimhe, 
a'  cheud  fhear  a  thainig  gle  dhlù  air  an  fhìrinn 
's  a'  chunntadh  so,  cuig  's  dà  f hichead  bhadhna  roimh 
theachd  Chriosd.  Bha  còmhnadh  aige  o  fheallsanach 
àraidh,  Sosigenes.  B'e  beachd  Cheasair  gu'm  b'e 
fior  fhad  na  bHadhna  365  làithean,  agus  6  uairean. 
Bha  na  h-Eiphitich  a'  cunntadh  aig  an  àm  so  gu'n 
robh  dìreach  365  làithean  anns  a'  bhHadhna ;  ach 
thug  esan  fainear  gu'n  robh  mearachd  'an  so,  a 
dheanadh  suas  mìithadh  nach  bu  bheag  ann  an 
linntean,  ged  nach  robh  e  ach  suarrach  ann 
am  beagan  bhHadhnachaibh.      Ann  an  ceithir  ceud 

bliadhna  dheanadh  e  ràidhe  do  mhearachd — 's  e  sin 
ceithreamh  bliadhna  :  ni  a  bheireadh  anns  an  àir- 
eamh  bhliadhnachan  sin  Là-coinnle  air  ais  gu  dlù 
air  meadhon  an  f hogharaidh — meadhon  an  fhoghar- 
aidh  gu  meadhou  an  t-samhraidh,  agus  mar  sin  sios. 
A  chum  am  mearachd  so  sheachnadh  dh'  òrduich 
Ceasar  gu'm  biodh  na  sèa  uairean  còr  so,  a  bha 
'deanamh  suas  latha  iomlan  ann  an  ceithir  bliadhna, 
air  an  cuir  ri  ceud  mhìos  an  earraich,  a  h-uile  ceath- 
ramh  bliadhna.  Tha  air  a'  bhliadhna  sin  anns  a' 
mhìos  so  29  làithean.  Canar  do'n  bhliadhna  ris  am 
bheil  an  là  so  air  a  chuir  ri  ceud  mhlos  an  earraich 
air  a  mhodh  ud,  bliadhna-leim,  do  bhrigh  gu  bheil  i 
mar  gu'm  b'ann  a'  leum  latha  air  a  h-aghaidh. 

Ach  ma  sheallas  sinn  gu  furachail  air  a'  chùis 
so,  chi  sinn  gu  bheil  latha  ri  ceud  mlilos  an  earraich 
a  h-uile  ceathramh  bliadhna  tuille  's  a  chòir.  Nam 
b'e  fad  na  bliadhna  ghrianail  365  làithean  agus 
6  uairean,  bhiodh  so  ceart  gu  leòir ;  ach  tha  i  aon 
mhionaid  deug,  agus  aon  thiota  deug  ni's  lugha  na 
so,  agus  mar  sin  tha  mearachd  an  so  cuideachd  a 
dheanadh  mùthadh  nach  beag  ann  an  ìiine  mhòr — 
mu'n  cuairt  do  latha  a  h-uile  seachd  fichead  bliadhna. 
Ann  an  1582  bha  'm  mearachd  so  air  f  haotainn  a 
mach,  agus  le  ordugh  a  phàpa  Gregori  air  a  chuir 
ceart  anns  a'  chuid  is  mò  do  dhùthchaibh  na  Roinn- 
eorpa. 

'S  e  so  am  modh  anns  an  robh  a'  chùis  air  a 
leasachadh.  Bha  an  toiseach  a  h-uile  bhadhna  a 
b'urradh  dhuinn  a  roinn  'na  ceithir  earrannaibh  gun 

chòr  fhàgail,  raar  a'  bhliadhna  so  fein,  1856,  air  a 
cunntadh  'na  bliadhna-leim,  'S  i  'n  ath  bhliadhna- 
leim  1860.  Mar  a  thnbhairt  sinn  bha  so  gle  dhlìi 
air  fior,  ach  cha  robh  gu  h-iomlan  :  agus  bha  'n  àir- 
eamh  làithean  a  bha  air  chall  air  an  cuir  ris  an  aim- 
sir  'an  àm  Ghregori ;  agus  òrdugh  air  a  chuir  a  mach 
a  chum  gu  'm  biodh  an  ni  air  a  chumail  ceart  à  so 
suas — gu'm  biodh  a  h-uile  blìadhna  a  dh'fhaodas  a 
bhi  air  a  roinn  na  ceithir  ceud  earrann  gun  chòr 
air  fhàgail,  air  a  cunntadh  'na  bhadhna-leim  cuid- 
eachd— mar  so  is  bliadhna-lèim  2000,  2400,  2800. 

Cha  do  chuireadh  a'  chùis  so  ceart  'am  Breatunn 
gu  1752.  Bha  am  mearachdaig  an  àm  sin  air  cinn- 
tinn  gu  aon  là  deug.  B'e  'n  dara  latha  do  mhìos 
meadhonach  an  fhogharaidh  air  a'  bhHadhna  sin  an 
latha  mu  dheireadh  do'n  t-seann  chunntas,  le  achd 
Parlamaid ;  agus  an  àite  a  bhi  gairm  an  treasamh 
do'n  ath  latha,  's  e  ghoireadh  dheth  an  ceathramh  là 
deug.  Tha  'n  t-atharrachadh  freagarrach  a  tha  'n 
so  airadheanadh  o  cheann  ioma  grathunn  anns  gach 
dìithaich  chàllaìchte,  ach  Eussia  a  mhain.  Tha  a 
nis  am  mìithadh  eadar  an  seann  chunntas  agus  an 
cunntas  ùr  air  cinntinn  gu  dà  là  dheug. 

'S  eso  ma  ta  an  t-aobhar  nach  'eil  Nollaig  nan 
Gall  agus  Nollaig  nan  Gaidheal  ('an  cuid  do  àitibh 
do  'n  Ghaidhealtachd  co-dliiu)  a'  tachairt  air  an  aon 
latha — an  t-aobhar  gubheil  dusan  eadar  riu.  Agus 
do  bhrigh  nach  e  mùthadh/em-^/io^Y^ac^  a  th'ann,  ach 
mùthadh  air  a  stèigheachadh  air  eagnaidheachd 
dhaoine   ionnsuichte,    a    bha   'gabhail    beachd   air 

oibribh  a'  Chruithfhir,  agus  ag  iarraidh  a  bhi  toìrt 
mu  'n  cuairt  co-chòrdadh  eadar  iad  agus  cunntais 
a'  chreutairean,  tha  mi  a'  raeas  nach  biodh  e  mi- 
iomchuidh  do  m'  luchd-dtithcha  gu  leir,  mar  a  rinn 
iomadh  dhiubh  cheana,  a  bhi  dol  a  stigh  leis  a' 
chunntas  ùr,  ann  an  aireamh  an  aimsirean  agus  am 
fèillean  suidhichte. 


FATH-SGRIOBHADH. 


EEULTAN  SUIDHICHTE. 

Aig  toiseach  na  h-oidheirp  lag  so  gu  bhi  sgriobhadh  'an 
caimit  ar  dùthcha  mmeachadh  air  reultaìreachd,  bha  a  rùn 
oirn  cunntas  a  bu  mhionaidiche  a  chuir  sios  air  na  reultaibh 
suidhichte,  na  tha  a  nis  àite  air  fhàgail  dhuinn  air  a  shon. 
Einu  na  nithe  a  thug  sinn  cheana  fa  chomhair  an  leugh- 
adair  at  suas  co  mòr  ni's  mò  na  bha  sinn  's  an  àm  sin  am 
beachd,  agus,  gu  bhi  cumail  ar  leabhair  anns  a'  mheudachd, 
no  eadhon  dlù  air  a'  mheudachd  a  bha  an  sin  'san  amharc 
againn,  gu'm  feum  sinn  a  nis  a  bhi  ro-aithghearr  air  a' 
cheann  so,  le  iarrtus  gu'm  bi  anns  an  ath  oidheirp  a 
dh'f  haodas  a  bhi  air  a'  deanamh  gu  na  cùisean  cudthromach 
so  a  thoirt  air  beulaobh  nan  Gàidheal,  (dh'iarramaid  a  bhi 
'g  altrum  an  dòchais  le  neach  is  comasaiche  na'n  sgriobh- 
adair)  an  earrann  so  a'  faotainn  an  aire  is  cubhaidh  dhith. 
Aig  an  àm  cha  d'thoir  sinn  air  aghaidh  ach  beagan  do 
bheachdaibh  coitchionn  air  a'  chùis. 

An  uair  is  breagha  a  chithear  leinn  an  iannailt  loinn- 
reach  sin  a  tha  a'  cuairteachadh  an  t-saoghail  so — an  uair 
a  tha  i  air  a'  faicinn  leinn  mar  gu'n  robh  i,  tha  mhòr  comh- 
daichte  le  tacaidean  bòidheach  òir,  a  tha  a'  dearsadh  gu 
maiseach,  cha'n  f  haicear  do  na  cuspairean  dealrach  sin,  gun 
chòmhnadh  ghloineachan-amhairc,  ach  a  mhain  beagan 
mhìltean.     Gidheadh  cha'n  fhaodar  leinn  a  bhi  'smuain- 

eacliadli  gur  e  sud  a  mliain  an  àireamh  do  rionnagan  a 
tliug  an  cruitlifhear  glòmihor  gu  bith,  agus  a  tha  air  an 
cumail  suas  le  a  ghàirdean  treun-san  ann  am  farsuing- 
eachd  na  cruitheachd — cha'n  fhaod  sinn  a  bhi  'smuain- 
eachadh  gur  comasach  dhuinne,  nach  'eil  ach  "  mar 
fhionnain-fheoir,"  a  bhi  'faicinn  no  bhi  'breithneachadh 
uile  shaoghail  na  cruitheachd — cha'n  fhaod  sinn  car  aon 
mhionaid  am  beachd  altrum  ann  ar  com  gu  bheil  breith- 
neachadh  no  ceud-faithean  againne  is  urrainn  a  bhi  gabhail 
a  stigh  uile  oibre  faicsinneach  an  Tighearna  Dè  Uile- 
chumhachdaich.  Cha'n  fhaic  sinn  anns  na  neamhaibh 
àillidh  sin  ach  iarmad  ro-bheag  do  ghniomhara  a  h\mh-san 
— ro-mhòr  tha  iad  da-rireadh  ann  an  aon  sealladh,  ach  ro- 
bheag  'nuair  a  bheachdaichear  orra  mar  chuibhrionn  do 
euchdan  neo-choimeasach  lehobhah. 

'Xuair  a  chuireas  sinu  ri  ar  sùil  gloineachan-amhairc, 
eadhon  gle  mheadhonach,  tha  na  ficheadan  rionnag  a  tha 
'nar  sealladh  ann  an  oisinn  do'n  adhar  a'  cinntinn  'nan 
ceudan ;  's  e  sin,  tha  le  neart  nan  gloineachan  so,  reultan 
eile  ag  eiridh  mar  'nan  teis-meadhoin  sud,  air  nach  bu 
chomasach  do'n  t-sùil  lom  ruigheachd  idir.  Agus  le  leas- 
achadh  ghloineachan  tha  na  ceudan  so  a'  f  às  'nam  mìltibh. 
Tha  Sir  Uilliam  Herschel  a'  leigil  ris  dhuinn  gu'm  faca 
esan  a''  dol  seachad  air  beul  a'  ghloiue-amhairc  ann  an 
uair  do  thìm,  leth  cheud  mìle  ;  's  cha  bu  chomasach  gu'n 
gabhadh  an  gloine  a  stigh  ach  crios  gle  bheag  do'n  adhar. 
Mar  a  tha  teomachd  dhaoine  a'  deanamh  nan  gloineachan  ni's 
cumhachdaiche,  tha  àireamh  nan  rionnag  a'  dol  am  meud. 
Cha  'n  ann  'nam  mìltean  ach  'nam  muilHonan  a  dh'f  haodar  a 
bhi  nis  gan  àireamh — seadh  's  ann  a  bu  choir  dhuiun  a  ràdh, 
cha  chomasach  dhuinn  idir  an  cunntadh,  tha  'n  àireamh  a 
dol  thairis  air  ni  air  bith  is  urradh  dhuinn  a  thuigsinn  na  a 

cliuir  an  ceill.  Tha,  eaclliou  ann  an  crios  gle  blieag  do  na 
neamlia,  cunntas  co  ro-anabarracli  mòr  agus  nacli  comasach 
do  ar  teanga  an  àireamb,  no  do  ar  n-inntinn  an  gabbaìl  a 
stigh.  Mar  is  mò  a  tba  eolas  an  duine  a'  cinntinn  gu  bhi 
'deanamb  ag-us  a'  gnathacbadb  gbloineachan  cumbacbdach, 
's  ann  is  mò  a  tba  ro-lionmboireachd  nan  reultan  a'  domh- 
lacbadb  air  an  inntinn.  Ach  ciod  iad  na  cuspairean 
breagha  agus  ro-iomadaidh  sin  air  am  bheil  sinn  a  nis  a' 
beacbdachadb  ?  An  e  tb'annta  ballan  beaga  deah'ach  mar 
phutain  air  an  sgàil-bhrat  bbreagba  sin,  a  tba  air  a  sgaoil- 
eadb  os  ar  ceann  le  meur  an  Tighearna  ?  Na  'n  e  tb'annta 
saoghail  mhòra,  àillidb,  leis  am  bheil  cumbacbd  gairdean 
Dbe  air  a  thaisbeanadh  fa  cbomhair  ar  sùl,  air  mbodb  a  tba 
ag  iarruidh  uainn  glòir  agus  moladh  "  Dha-san  na  aonar  a 
ni  iongantasan  mòra ;  a  rinn  na  neamhan  le  gliocas,"  agus  na 
"  soluis  mbòra?"  Cha  'n  'eil  teagamb  ni's  faide  gur  e  saogh- 
ail  mbòra,  òirdheirc,  a  tba  'n  sud  cosmbuìl  ris  a  gbrein  a  thug 
sinn  fainear  a  bha  'g  aobbarachadb  uiread  do  mhaitb,  cha  'n 
e  mhain  do'n  t-saogbal  againne  acb  do  uile  sbaogbail  eile 
an  Eian-gbrèine  mar  an  ceudna,  Cha  chomasacb  dhoibh  a 
bbi  'dealradb  oirn  le  solus  iasaid,  mar  tha  na  planaidean 
air  an  robh  sinn  a'  beacbdacbadh,  oìr  tba  e  air  a  dbearbh- 
adh  gu  bbeil  an  cèin  co  fada  air  falbb  agus  nacb  d'tbigeadh 
srad  do  sbolus  iasaid  uapa  gar  n-ionnsuidb-ne  gu  brath. 
Rinn  aon  do  reultairibh  ainmeil  mòr-tbir  na  Eoinn-eorpa 
astar  Ci/gìii,  aon  do  na  reultaibb  suidbicbte  a  tbombas. 
Chaidh  astar  àireamh  bheag  dbiubh  fbaotainn  a  mach  a 
nìs,  ach  an  so  cha  'n  ainmich  sinn  acb  astar  an  aoin  ud  mar 
shambladh  anmbann  air  astar  cbaicb.  Tba  esan  a'  cuir  an 
ceill  nacb  eil  astar  Cygni  ni's  lugba  na  dbà  's  tri  fichead 
buillion  gu  letb  (62,500,000,000,000)  mìle.  Agus  cba  'n  'eil 
an  so  ach  astar  beag  an  coimeas  ris  a'  cbuid  is  mò  dbiubh,  a 

tha  co  ro-fhada  air  falbh  agus  nach  comasach  dhuinn 
eadhon  tuaiream  a  bhi  againn  ciod  e  ro  mheudachd  an 
astair  sin. 

Gu  bhi  'toirt  oidheìrp  air  ni-eigin  do  bhreithneachadh  a 
thoirt  do'n  leughadair  air  cèin  Cygni,  faodaidh  sinn  a  thoirt 
fainear  gu'n  gabhadh  gathan  soluis  deich  bliadhna  agus 
cuig  fìchead  'sa  ceithir  deug  do  làithean  a'  dol  thairis  air 
an  eadar-uidhe  a  tha  i  o'n  t-saoghal  so,  ged  tha  iad  a' 
siubhal  co  cabhagach  ri  dusan  muillion  mìle  's  a'  mhionaid, 
mar  thug  sinn  roimhe  fainear.  "  Ghabhadh  peileir  gunna, 
aig  cuig  ceud  mìle  'san  uair,  còr  agus  ceithir  muillionan 
deug  do  bhliadhnachaibh  a'  deanamh  an  astair  cheudna." 

Mur  'eil  mata  na  cuspairean  breagha  so  a'  dealradh  oirn 
le  solus  iasaid,  feumaidh  gur  e  h-anns  gach  aon  diubh 
grian  loinnreach  cosmhuil  ri  grian  an  Eian  air  an  robh  sinn 
a'  toirt  cunntas  anns  an  leabhar  so.  Agus  ma's  grian  gach 
aon  diubh  sud,  a'  bheil  e  mi-choltach  gu  bheil  cuideachd 
do  shaoghail  a'  siubhal  m'a  timchioll,  a  tha  'sealbhachadh  a 
sohns  agus  a  teas,  eadhou  mar  tha  saoghail  an  Rian- 
ghrèine  a'  sealbhachadh  sokiis  agus  teas  Lochrain  clheal' 
raich  an  latha  f 

Ciod  e'n  sealladh  ro-òirdheire  agus  anabarrach  mòralach 
a  tha'n  so  air  oibre  miorbhuileach  an  Tighearna  Dè  Uile- 
chumhachdaich  ?  Ciod  e'n  taisbeanadh  air  ro-mheudachd 
neirt  a  ghairdean  sin  air  am  bheil  na  muilhonan  do  shaoghail 
mhora  a  tha  'dearsadh  anns  an  iarmailt  an  crochadh  ? 
Dh'fheuch  sinn  a  mach  gu'n  robh  a'  ghrian  muillion  gu 
leth  uair  ni's  mò  na'n  talamh,  ach  tha  'n  so  muilHonan  air 
mhuillionaibh  do  shaoghail,  mòran  diubh  ni's  mò  na  eadhon 
ise  a  tha  mar  sud  co  mor  'nar  sùiHbh-ne.  Agus  ma  tha, 
mar  a  dh'fhaodas  sinn  a  bhi  'srauaineachadh,  planaidean  a' 
siubhal  'nan  cuairtean  timchioll  orra  sud,  agus  an  comh- 

naidb  a'  roladli  air  an  aisil  fa'n  comliair,  a  chum  a  blii 
mealtuinn  am  blàtbais  agus  an  soluis ;  nacb  'eil  an  so, 
sealladb  barracbdail  air  a  tboirt  dbuinn  air  oibre  neo- 
gbnatbacb  agus  barr-mbaiseacb  Iehobhah  ? 

Tba  na  rionnagan  air  an  roinn  a  macb  le  reultairibb  o 
cbeann  uine  mbòr  a  nis  'nan  grioglacbanaibb,  no  grunnan- 
aibb,  leis  am  bbeil  iad  air  an  combarracbadb  agus  air  an 
aitbneacbadb ;  acb  aig  an  àm  cba  'n  'eil  cotbrom  air 
f  hàgail  dbuinn  cunntas  a  dbeanamh  orra  ;  ni  mò  is  urradb 
dbuìnn,  mar  aig  aon  uair  a  bba  sinn  am  beacbd,  sealladb  a 
gbabbail  air  na  cuspairibb  breagba  sin,  ri'n  canar  reidtan 
diibailte  agus  reultan  tribilte.  Cba  'n  abair  sinn  ach  a 
mhain  gu  bbeil  air  a  tbuigsinn  le  reultan  dubailte,  da  rionn- 
ag  a'  ruitb  mu'n  cuairt  tiomcbioll  a  cbeile  ;  agus  le  reultan 
trìbilte  tri,  a'  deanamb  an  ni  ceudna  ;  ni  nacb  'eil  a  fàgail 
teagamh  'sam  bitb  gu  bbeil  anns  na  h-earrannaibb  fad  as 
sin  do'n  cbruitbeacbd  meur  an  Tigbearna  le  comastalaidh 
a  cuir  an  gniomb  oibre  mora,  mar  anns  an  Eian-ghrèine  air 
an  robh  sinn  a'  sgriobhadb. 

Anns  a'  cbo-dhùnadb  's  e  db'iarramaid  inntinn  an  leugb- 
adair  a  tharruing  o  oibribb  a'  chrutbacbaidb  gu  dia  a' 
chrutbacbaidb ;  agus  'an  aon  fbocal  a  bhì  'cuir  'na  chuimb- 
ne  ro-anabarracbd  meudacbd  ioraslachd  an  Ti  sin  a  cbruth- 
aicb  iad  sud  agus  a  tha  gan  'cumail  suas  air  a  gbairdean  uile- 
cbumhachdach,  ann  a  bhi  'cuimbneachadh  oirne  'nar  staid 
cbaillte,  agus  a  taisbeanadb  dhuinn  gràidb — ann  an  obair 
na  saorsa,  aig  am  bbeil  fad  agus  leud,  airde  agus  doimbne, 
a  tba  ni's  dorra  gu  mor  a  bbi  'foillseacbadb  gu  b-iomchuidb 
na  tha  na  nithe  nadurra  sìn  a  dh'  oirpicb  sinn  a  thoirt  air 
aghaidb  anns  au  leabbar  so. 

"  Togaibh  ar  sùilean  an  aird,  agus  feucbaibh,  co  a 
chrutbaich  iad  so ;  Esan  a  bheir  a  macb  an  armailtean 
l2 

air  àìreamh  ;  a  ghairmeas  orra  uile  air  an  ainm ;  troimh 
meud  a  neirt  agus  treise  a  chumhachcl,  cha  bhi  aon  aìr 
chall.  Nach  aithne  dhuit,  nach  cuala  tu  ?  An  Dia  bith- 
bhuan,  an  Tigheama,  Cruithfhear  chriocha  na  talmhainn, 
cha'n  f hannaich  agus  cha  sgithich  e ;  cha  'n  fhaodar  a 
thuigse  a  rannsachadh." 

"  Tha  gniomharan  an  Tighearna 
iomarcach  mor  gu  leir; 
Isleis  an  dream  le'n  tlachdmhor  iad, 

r'tnnsaichear  iad  gu  geur."— Salm.  cxi.  2. 


Bu  dàna  da-riieadh  do'n  ughdair  a  bhi  'm  beachd  gu  'm 
bu  chomasach  dha-san,  aig  nach  robh  o  cheann  dusan 
bliadhna  a  bheag  do  chleachdadh  'na  chainnt  mhathaireil, 
a  bhi  cuir  an  leabhair  so  (a  cheud  oidheirp)  a  mach  saor  o 
rahearachdan,  gu  sonruichte  do  bhrigh  nach  robh  e  na 
chomas  'am  measg  a  luchd  eolais  's  a'  bhaile  so  neach  f  haot- 
ainn  a  dheanadh  còmhnadh  ris  aig  àm  a'  chlò-bhualaidh ;  oìr 
tha  an  cumantas  triùir  'san  àm  so  a'  sealltuinn  thairis  air 
leabhraichean  Beurla :  ach  dh'  iarradh  e  bhi  'g  altrum  an 
dòchais  nach  deachaidh  a  shùil  thairis  air  mearachdan 
cndthromach  sam  bith. 


CLAR-MINEACHAIDH. 


Aìle,  seorsa  àraidh  do  adhar  ;  gas. 

Aisil,  dealg  air  am  bheil  ruidliil  no  cuspair  cruirin  air  bitli 

a'  roladh ;  axìs. 
Beairt-innleacbd,  inneal  iom-fbillteacb  ;   macfdne. 
Beantag,  inneal  airson  fasgnaidb  fa  cbombair  an  t-soirbbeis ; 

icinnowi'mj-fan. 
Bunabbais,  dùilean ;  eUments. 
Càileadair,  duine  ionnsuicbte  anns  na  b-ealdbainibb  ;  philo- 

sojyher. 
Càllaicbte,  eolasacb  air  na  sgriobtuiribb,'Ì3  air  ealdbain  is 

innleacbdaibb ;  civilized. 
Cearcall-meadboin   an  talaimb,  crios  a'   dol   mu'n   cuairt 

air,  gacb  earrann  detb  aig  an  aon  astar  o  na  croinn  ; 

equator. 
Comb-fbad-tbratb,  dà  àm  's  a  bbliadbna  'sam  bbeil  an  latba 

agus  an  oidbcbe  an  aon  fbad  ;  equinox. 
Co-sbìnteacb,  sreatban  a  tba  'n  t-aon  astar  o  cbeile  anns 

gacb  earrann,  mar  so  ; —  ==  ;  parallel. 
Croinn,  le  so  tba  sinn  a'  tuigsinn  cinn  aisil  an  talaimh  ; 

poles. 
Crìos,  bann  àraidh  no  leud  sonruicbte  mu  tbimcbioll  an 

talaimh  gu  h-iomlan  ;  zone. 

Cuairtean  an  talaimh,  sreatban  a  dol  mu'n  cuairt  air  (faic 

dealbh  5) ;  circles. 
Cuibbeasacb,  coimb-f  breagarracb  ;  average. 
Dall-tbuiteamas,  ni  tba  tacbairt  gun  tbionnsgnadb  ;  Blind- 

chance. 
Dus,   smiÀr  nitbean  malcta  do  ainmbidhean  no  luibbean  ; 

remains. 
Fàtb,  buaidb,  bun,  freumb  ;  princijìle. 
Fàtb-sgriobbadb,  sgriobbadh  co-cbeangailte  ris  a'  pbriomb- 

sgriobhadh  ;  ajìpeadix. 
Feallsanacb,  caileadair ;  philosopher. 
Grioglachan,  grunnan  ;  group. 
Putan,  cnap  airson  ceangal  aodaìch  ;  hutton. 
Rian-Grèine,  a'  gbrian  agas  na  cuspaìrean  a  tha  'dol  mu'n 

cuairt  dith  ;  Solar  Sijstem. 
Tionnsgnadb,  i-ùnacbadb  ;  design. 

Tiota,  an  tri  ficbeadamb  cuibbrionn  do  mbionaìd  ;  second. 
Tiugb-ni,  ni  daingean  ;  solicl. 
Tuaiream,  barail ;  conjecture. 
Tuar,  coslas,  datb  ;  shade. 
Udlaidh,  dubbarach,  gruamacb  ;  gloomy. 
Uidbe,  astar,  cèin  ;  distance. 


A    CHRIOCH. 


CLO-BHUAJLTE  LE  A.  BIGH  'SA  CHUIDEACHD, 
SRAID  LEATHANN,  ABAIREADHAIN. 


EXTEACTS    OF 

^tBÌxmonmlB  m  hboxxx  0f  tljìs  ^xèntm. 


From  the  Veey  Rev.  DANIEL  DEWAR,  D.D.,  Principal  of 
Jlarischal  Collegeaìid  University. 

Mabischal  College,  Aberdeen, 
15th  Dec,  1856. 

I  have  read  with  much  interest  and  pleasure  your  Astro- 
nomical  Tieatise  in  the  Gaelic  language.  It  is  fitted  to  be  very 
instructive  and  useful  to  the  Highlanders.  The  language  is  pure, 
simple,  and  correct;  the  style  is  pleasing  and  elegant.  I  havB 
much  satisfaction  in  cordially  recommending  this  Treatise. 

D.  DEWAR,  D.D., 
Principal  of  Marischal  College  and  Unìversity. 

Mr.  DUNCAN  M.  CONNELL. 


From  the  Rev.  ROBERT  M.  MACFARLANE,  Gaelie  Chwch, 
Greenock. 
I  very  cordially  concur  with  Principal  Dewar's  recommen- 
dation  of  this  Treatise. 

ROBt.  M.  MACFARLANE. 


FroìntheìÌEV.  ALEX.  COOK,  A.M.,  Stratherrick. 

Amid  the  vride  "  diffusion  of  useful  knowledge"  among  the 
people  for  a  nuraher  of  years  past,  and  when  even  the  Welsh  and 
Irish  languages  have  been  enriched  Avith  popular  expositions  of 
Bcience,  it  is  surprising  that  nothing  of  the  sort  should  have  been 
attempted  for  the*Scottish  Highlanders  in  their  native  tongue. 
Mr,  D.  M.  Connell  of  Aberdeen  deserves  great  credit  for  making 
a  commencement  in  supplying  this  defect,  in  a  Treatise  on  Astro- 
nomy,  which  he  has  prepared  in  Gaelic,  and  is  now  putting  through 
the  press.  Tlie  ditficulties  of  sueh  an  undertaking  aro  obviously 
considerable ;  but,  from  a  peinisal  of  the  work  in  manuscript,  I  ara 

happy  to  see  that  he  has  overcome  those  of  a  literary  kind  com- 
pletely.  He  has  put  our  venerable  Celtic  to  the  umronted  •n-ork  of 
couveying  scieutitìc  ideas  -witli  vemaikable  success,  finding  easy 
and  espressive  native  phrases  even  for  the  technical  tenns,  and 
stating  the  leading  principles  and  facts  in  a  lucid  and  forcible 
manner.  The  style,  wliile  idiomatic,  is  sufticiently  free  from  local 
peculiarities  to  be,  I  believe,  everywhere  intelligible  in  the  High- 
lands.  Most  cordially  do  I  wish  the  work  a  wide  circulation  among 
our  countrymen,  and  that  it  may  be  the  precursor  of  others  of  a 
similar  kind. 

ALEX.  COOK,  A.M., 
Mìnister  of  Stratherrick  Free  Church,  Inverness-shire. 


December  2, 1856. 


From  the  Rev.  C.  SINCLAIR,  Aberdeen. 
1  cordially  concur  in  the  foregoiug  remarks. 

COLIN  SINCLAIR. 
Aberdeen,  12th  Dec,  1856. 


From  the  Rev.  Dr.  MACGILVRAY,  Aberdeen. 

I  have  pleasure  in  stating  that  I  think  it  a  very  ingenious 
and  successful  attempt  to  explaiu  the  wonders  of  '•  the  ancient  heav- 
ens"  through  the  medium  of  the  ancient  language  of  the  Celts. 
The  task  is  not  an  easy  one,  owing  to  the  want  of  scientifìc  terms 
In  this  most  simple  and  poetical  but  utterly  unscientific  languaare. 
To  my  apprehension,  however,  Mr.  Connell  has  mastered  the  diffi- 
culties  of  tbe  task  with  great  skill,  and  the  exposition  he  has  given 
of  the  principles  of  Astronomy  for  the  benefit  of  our  Highland 
countrymen,  is  clear,  interesting,  and  instructive. 

WALTER  MACGILVRAY,  D.D. 
Aberdeen,  15th  December,  1856. 


From  the  Rev.  THOMAS  M'LAUCHLAN,  Edinbnrgh. 

EDiNBURcn,  13th  December,  1856. 

Dear  Sir,— There  are  so  few  original  works  in  Gaelic  on 
any  subject  that  I  am  very  glad  to  see  your  little  Treatise  in  that 
language  on  Astronomy,  and  wish  it  every  success.  I  hope  it  may 
be  appreciated  by  our  countrymen,  and  have  no  doubt  it  might 
serve  a  very  important  purpose  in  our  schools  throughout  the  Iligh- 
lands.  Were  it  only  the  means  of  inducing  teachers  to  instruct  the 
people  in  the  reading  of  their  own  language,  by  atfording  them  an 

instructive  -work  on  one  of  our  ordinary  sciences^  it  would  serve  a 
good  purpose. 

I  am  glad  to  liave  an  opportunity  of  giving  my  testimony  in  fa- 
vour  of  your  volurae.  The  language  is  correct,  simple,  and  intelli- 
gible,  and  is  really  a  good  specimen  of  what  Gaelic  writing  on  such 
a  subject  sbould  be. 

I  am,  yours  respectfully, 

THOs.  M'LAUCHLAN. 


Fromihenuv.  HUGH  M'KENZIE,  Aberdeen. 

I  cordially  agree  with  the  foregoing  Testimonial  (Mr. 
M'Lauclilan's)  in  favour  of  Mr.  Connell's  Treatise  on  Astronomy, 
and  earnestly  recommend  it  to  public  countenance  and  support. 

H.  M'KENZIE, 
Minister  of  Spring  Garden  Church. 


From  The  Rev.  JOHN  M'KAY,  Lybster. 

Lybstek  Free  Church  Maxse, 
loth  Dec,  1856. 
Dear  Sie,— I  beg  to  express    my  admiration  of  your  Solar 
System,  iu  respect  of  thecleamessand  conciseness  of  the  arguments 
adduced,  and  of  the  appropriate  rendering  into  the  Language  of  the 
Gaidheal. 

That  the  language  of  the  ancient  Druids  should  be  well  adapted 
for  explaining  a  science  whicli,  on  the  testimony  of  Csesar,  we  know 
them  to  have  studied,  is  what  might  be  anticipated;  but  you  have 
proved  its  capabilities,  and  I  wish  you  sucess. — I  remain,  yours 
faithfully,  JOHN  M'KAY. 


From  the  Rev.  DUNCAN  MACGREGOR,  Glasgoxo. 

Glasgow,  Dec,  15th,  1856. 

.  .  , I  have  been  struck  with  the 

Author's  thorough  acquaintance  with  the  principles  and  facts  of 
Astronoray,  and  the  freshness  and  simplicity  of  his  mode  of  illustrat- 
ìng  them.  The  Gaelic,  not  usually  deemed  a  good  vehicle  for 
scientific  puqìoses,  becomes  wonderfuUy  flexible  and  effective  for 
that  end  in  Mr.  D.  M.  Conneirs  hauds.  I  admire  the  spirit  and  aim 
of  the  work,  and  very  cordially  wish  it  extensive  circulation. 
DUNCAN  MACGREGOE, 
Minister  of  Hope  Street  Church,  Glasgow. 

From  the  Rkv.  ALEXANDER  CAMERON,  Ardersier. 

Free  Churcii  M>.nse, 
Ardersier,  16th  Dec,  1856. 
Mt  Deae  Sir, — I  have  read  your  treatise  on  Astronomy  in  the 

Gaelic  Language,  %vith  very  great  interest  indeed .' 

I  have  no  hesitation  in  stating-  it  as  niy  hunible  opinion,  that  you 
have  been  inost  Ruccessful  in  this,  your  first  attempt.  Your  Gaelic 
is  pure  and  classical,  being  evidently  on  the  model  of  the  Gaelic 
Scriptures.  Every  one  must  admit  that  your  book  is  a  striking 
iUustration  of  the  multum  in  j9«n-o,— containing',  as  it  does,  very 
much  important  information,  of  which  no  man  should  be  ìgnorant ; 
and  j'et,  it  is  •well  known,  that  it  would  be  impossible  to  convey  this 
information  to  thousands  of  our  countrymen  in  any  other  language. 
1  trust,  therefore,  you  will  be  encouraged  in  your  laudable  efforts  by 
true  Highlanders  of  all  classes  and  denominations.  The  Work  is 
emìnently  unsectarian,  and  should  it  faìl  to  circulate  like  snow 
flakes  throughout  the  length  and  breadth  of  the  Highlands  and 
Islands  of  Scotland,  it  wiU  be  a  matter  of  lasting'  shame  to  our 
fellow  countrymen. 

ALEX.  CAMERON. 
Mr.  D.  M.  CoNNELL,  Aberdeen. 


P^  O, 


